'വീണ്ടും ജനിക്കുക' അല്ലെങ്കില് രക്ഷിക്കപ്പെടുക' എന്നാല് എന്തെന്ന് വിശദീകരിക്കാം.\nഈ അനുഭവം ലഭ്യമാകുന്നതിന്‍റെ ആദ്യപടി അനുതാപമാണ്. എന്നാല് പാപത്തെക്കുറിച്ച് അനുതപിക്കണമെങ്കില് പാപം എന്താണെന്ന് അറിയണം. പാപത്തെക്കുറിച്ച് തെറ്റായ പലധാരണകള് ഉള്ളതിനാല് കിസ്ത്യാനികളുടെ ഇടയില് അനുതാപത്തെക്കുറിച്ചും ധാരാളം തെറ്റിദ്ധാരണകള് ഉണ്ട്. കഴിഞ്ഞ ചില ദശകങ്ങളായി കിസ്തീയതയുടെ നിലവാരം വളരെ താണുപോയിരിക്കുന്നു. ഇന്ന് മിക്ക കിസ്തീയപ്രസംഗകരും പ്രസംഗിക്കുന്ന "സുവിശേഷം" യഥാ‍ര്‍ത്ഥ സത്യത്തില് വെള്ളം ചേര്‍ത്ത സുവിശേഷമത്രെ. കേള്‍വിക്കാര് യേശുവില് വിശ്വസിച്ചാല് മാത്രം മതി. എന്നാല് യഥാര്‍ത്ഥ അനുതാപം കൂടാതെ യേശുവില് വിശ്വസിക്കമാത്രം ചെയ്താല് ആരും രക്ഷിക്കപ്പെടുകയില്ല.\n"വീണ്ടും ജനനമാണ് കിസ്തീയ ജീവിതത്തിന്‍റെ അടിസ്ഥാനം.. ഈ അടിസ്ഥാനം കൂടാതെ താങ്കള് ഒരു നല്ല ജീവിതം നയിച്ചാല് നിങ്ങളുടെ കിസ്തീയ ജീവിതം മറ്റ് മതക്കാരുടെ ജീവിതത്തില് നിന്നും ഒട്ടും വ്യത്യസ്തമല്ല. . ഒരു നല്ല ജീവിതം എല്ലാ മതങ്ങളും പഠിപ്പിക്കുന്നുണ്ട്. ഒരു നല്ല ജീവിതം നിശ്ചയമായും നമുക്കാവശ്യമാണ്. എന്നാല് അത് കിസ്തീയ ജീവിതത്തിന്‍റെ അടിസ്ഥാനമായ വീണ്ടും ജനനത്തിന്മേല് പണിയപ്പെടേണ്ട ഒന്നത്രേ. നാം എല്ലാം അവിടെയാണ് തുടങ്ങേണ്ടത്.\nയഹൂദ മതനേതവായിരുന്ന നില്‍ക്കോദിമോസ് ദൈവഭയമുള്ള, നീതി ബോധമുള്ള വ്യക്തിയായിരുന്നു. നില്‍ക്കേദിമോസിനോട് സംസാരിക്കുമ്പോള് യേശു "വീണ്ടും ജനിക്കുന്ന"തിനെപ്പറ്റി പറഞ്ഞു (യോഹ 3:3).' നീ പുതുതായി ജനിച്ചില്ല എങ്കില് ദൈവരാജ്യം കാണ്‍മാന് കഴികയില്ല" എന്ന് യേശു പറഞ്ഞു.നിങ്ങള് ഒരു നല്ല. മനുഷ്യനാണെങ്കിലും ദൈവരാജ്യത്തില് കടക്കുവാന് "പുതിയ ജനനം" എന്ന ആത്മിക ജനനം നിങ്ങള്‍ക്ക് ആവശ്യമാണ്.തുട‍ര്‍ന്ന് യേശു നിക്കോദിമോസിനോട് പറഞ്ഞത് താന് ഒരു ക്രൂശില് ഉയ‍ര്‍ത്തെപ്പെടുകയും മനുഷ്യവര്‍ഗ്ഗത്തിന്‍റെ പാപപരിഹാരത്തിനായി മരണം വരിക്കയും ചെയ്യുമെന്നും,തന്നില് വിശ്വസിക്കുന്നവ‍ര്‍ക്ക് നിത്യജീവന് ലഭ്യമാകും എന്നുമാണ്(യോഹ 3:14;16).മനുഷ്യരുടെ പ്രവൃത്തികള് ദോഷമുള്ളവയാകയാല് അവര് വെളിച്ചത്തേക്കാള് ഇരുളിനെ സ്നേഹിച്ചു എന്നും സത്യസന്ധരായവര് വെളിച്ചത്തിലേക്ക് വന്ന് രക്ഷപ്രാപിക്കും എന്നും യേശു തുടര്‍ന്നു പറഞ്ഞു(യോഹ.3:19,21).വീണ്ടും ജനിക്കുവാന് നിങ്ങള് വെളിച്ചത്തിലേക്കു വരണം.അതിന്‍റെ അര്‍ത്ഥം ദൈവമുമ്പാകെ പരമാര്‍ത്ഥതയോടെ പാപങ്ങള് ഏറ്റുപറയണം എന്നത്രേ .നിങ്ങള് ചെയ്തിട്ടുള്ള എല്ലാ പാപങ്ങളും ഓര്‍ക്കുക അസാദ്ധ്യമാണ്. എന്നാല് നിങ്ങള് ഒരു പാപിയാണെന്ന് അംഗീകരിക്കയും സ്മൃതിപഥത്തിലുള്ള എല്ലാ പാപങ്ങളും ദൈവത്തോട് ഏറ്റുപറകയും ചെയ്യണം.പാപം ബൃഹത്തായ ഒരു കാര്യമാണ്. തുടക്കത്തില് അതിന്‍റെ ചെറിയ ഒരംശം മാത്രമേ നിങ്ങള്‍ക്ക് സ്വന്തജീവിതത്തില് കാണാന് കഴിയൂ.ഒരു വലിയ രാജ്യത്ത് താമസിക്കുന്ന ഒരാള് ആ രാജ്യത്തിന്‍റെ ചെറിയ ഒരു ഭാഗം മാത്രം കാണുന്നതുപോലെയാണത്.നിങ്ങള്‍ക്ക് ബോദ്ധ്യമാകുന്ന പാപങ്ങളില് നിന്ന് നിങ്ങള് പിന്തിരിയുമ്പോള് ക്രമേണ' ഈ പാപരാജ്യം' കൂടുതലായി നിങ്ങള് കാണാന് തുടങ്ങും. നിങ്ങള് വെളിച്ചത്തില് നടക്കുന്തോറും കൂടുതലായി സ്വന്തജീവിതത്തിലെ പാപങ്ങളെ കാണുകയും അവയില് നിന്നും ശുദ്ധീകരണം പ്രാപിക്കാന് ഇടയാകയും ചെയ്യും.സദാസമയം ദൈവമുമ്പാകെ സത്യസന്ധതയില് നടക്കേണ്ടത് അത്യന്താപേക്ഷിതമാണ്.\nമറ്റൊരു ദൃഷ്ടാന്തം പറഞ്ഞാല്, പല മുറികളുള്ള ഒരു വീട്ടില് നിങ്ങള് താമസിക്കുന്നു എന്ന് വിചാരിക്കുക.കര്‍ത്താവായ യേശു നിങ്ങളുടെ വീട്ടില് വന്ന് താമസിക്കണം എന്ന് നിങ്ങള് ആഗ്രഹിക്കുന്നു. വൃത്തിഹീനമായ മുറികളില് യേശു താമസിക്കുകയില്ല. ഓരോന്നായി മുറികള് വൃത്തിയാക്കുവാന് യേശു നിങ്ങളെ സഹായിക്കുന്നു.അല്പാല്പമായി വീട് മുഴുവന് വൃത്തിയാക്കുന്നു.ക്രിസ്തീയ ജീവിതത്തില് നാം വിശുദ്ധിയില് വളരുന്നത് ഇപ്രകാരമാണ്,\nഅപ്പൊസ്തലനായ പൗലൊസ് എവിടെയും താന് പ്രസംഗിക്കുന്ന സന്ദേശത്തെക്കുറിച്ച് ഒരിക്കല് പറഞ്ഞത് "ദൈവത്തിങ്കലേക്കുള്ള മാനസാന്തരവും യേശുക്രിസ്തുവിലുള്ള വിശ്വാസവും" എന്നാണ്(പ്രവൃത്തി 20:21).നിങ്ങളുടെ ജീവിതത്തില് നല്ല ഒരു അടിസ്ഥാനം ഇടുവാനും വീണ്ടും ജനിക്കുവാനും ഈ രണ്ട് കാര്യങ്ങള് അത്യന്താപേക്ഷിതമത്രേ. അനുതാപവും വിശ്വാസവും ദൈവം കൂട്ടിചേര്‍ത്തിരിക്കുന്ന കാര്യങ്ങളാണ്.എന്നാല് മിക്ക ക്രിസ്തീയ പ്രസംഗകരും അവയെ വേര്‍പിരിച്ചിരിക്കുന്നു.ഇന്നത്തെ മിക്ക സുവിശേഷപ്രസംഗങ്ങളില് നിന്നും അനുതാപത്തെ ഒഴിവാക്കിയിരിക്കുന്നു.വിശ്വസിക്കുന്നതിനെപറ്റി മാത്രമാണ് അവര് പറയുന്നത്.\nഎന്നാല് വിശ്വസിക്കുക മാത്രം ചെയ്താല് നിങ്ങള്‍ക്ക് വീണ്ടും ജനിക്കുവാന് കഴികയില്ല. ഒരു സ്ത്രീ എത്രമാത്രം പരിശ്രമിച്ചാലും സ്വയമായി ഒരു ശിശുവിന് ജന്മം കൊടുക്കാന് കഴികയില്ല എന്നു പറയുന്നപോലെയാണ് ഈ കാര്യവും. ഒരു ശിശു ജനിക്കുവാന് സ്ത്രീയും പുരുഷനും ഒത്തുചേരേണ്ടതുണ്ട്. നിങ്ങളുടെ ആത്മാവില് ഒരു പുതുജനനം നടക്കണമങ്കില് അനുതാപവും വിശ്വാസവും ഒത്തുചേരേണ്ട ആവശ്യമുണ്ട്. ഇപ്രകാരം നടക്കുന്ന ആത്മീയജനനം ശാരീരിക ജനനം പോലെതന്നെയാണ്. അത് സാവധാനം നടക്കുന്ന കാര്യമല്ല. ഒരുക്ഷണത്തില് നടക്കുന്ന കാര്യമത്രെ.\nശാരീരിക ജനനത്തിന് ചില മാസങ്ങളുടെ തയ്യാറെടുപ്പ് ആവശ്യമായിരിക്കുന്നതുപോലെ പുതുജനനത്തിനു മുമ്പ് കുറെ മാസങ്ങളുടെ തയ്യാറെടുപ്പ് ഉണ്ടായി എന്നു വരാം. എന്നാല് പുതുജനനം ഒരു നിമിഷം കൊണ്ട് നടക്കുന്ന കാര്യമാണ്. ചില ക്രിസ്ത്യാനികള്‍ക്ക് അവരുടെ ആത്മീയ ജനനതീയതി ഏതെന്ന് അറിയില്ല.എന്‍റെ കാര്യവും അങ്ങനെ തന്നെ. ശാരീരികജനനത്തിന്‍റെ തീയതി ഒരാള് ഓര്‍ക്കാത്തതുപോലെ മാത്രം ഇതിനെ കണ്ടാല് മതി.ഒരാള് ജീവിച്ചിരിക്കുന്നിടത്തോളം കാലം ജന്മദിവസം മറന്നുപോയാല് അതു ഗൗരവമേറിയ ഒരു കാര്യമേയല്ല. അതുപോലെ നിങ്ങള് ക്രിസ്തുവില് ഇന്ന് ജീവിക്കുന്നു എന്ന് അറിയുകയാണ് ഏറ്റവും പ്രധാനപ്പെട്ട കാര്യം.\nയേശുമാത്രമാണ് ദൈവത്തിങ്കലേക്കുള്ള വഴി എന്ന് പറയുന്നത് സങ്കുചിതമായ ചിന്താഗതിയാണോ? ഒരു ദൃഷ്ടാന്തത്തിലൂടെ ഈ ചോദ്യത്തിന് മറുപടി പറയാം.എന്‍റെ പിതാവിനെ ഒരിക്കലും കണ്ടിട്ടില്ലാത്ത (ഒരു ചിത്രം പോലും കാണാത്ത) ഒരാള്‍ക്ക് എന്‍റെ പിതാവ് എങ്ങനെയിരിക്കുന്ന വ്യക്തിയാണെന്ന് അറിയാന് കഴിയുകയില്ല. അതുപോലെ ദൈവത്തെ ഒരിക്കലും കണ്ടിട്ടില്ലാത്ത നമുക്ക് ദൈവത്തെക്കുറിച്ചോ ദൈവത്തിങ്കലേക്കുള്ള വഴിയേക്കുറിച്ചോ ഒന്നും അറിയാന് കഴിയുകയില്ല. എന്നാല് യേശുക്രിസ്തുവിനു മാത്രമേ ദൈവത്തിങ്കലേക്കുള്ള വഴി നമ്മെ കാണിക്കാന് കഴിയൂ. "ഞാന് തന്നെയാണ് വഴി...........എന്നിലൂടെയല്ലാതെ ആരും ദൈവപിതാവിന്‍റെ അടുക്കല് എത്തുന്നില്ല."എന്ന് അതുകൊണ്ടാണ് യേശു പറഞ്ഞത് (യോഹ.14:6).ദൈവത്തിങ്കലേക്കുള്ള ഏക വഴി താനാണെന്നുള്ള യേശുവിന്‍റെ അവകാശവാദത്തെപ്പറ്റി നാം ചിന്തിക്കുമ്പോള് നമുക്ക് താഴെപ്പറയുന്ന രണ്ടു നിഗമനങ്ങളില് ഒന്ന് സ്വീകരിച്ചേ മതിയാകൂ.ഒന്നുകില് യേശുവിന്‍റെ അവകാശവാദം സത്യമാണ്; അല്ലെങ്കില് അവിടുന്ന് ഭോഷ്കു പറയുന്നവനും ചതിയനുമത്രെ.എന്നാല് യേശു ഭോഷ്കു പറയുന്നവനും ചതിയനുമെന്ന് പറയാന് ആരാണ് ധൈര്യപ്പെടുന്നത്? യേശു ഒരു നല്ല മനുഷ്യനോ ഒരു പ്രവാചകനോ ആയിരുന്നു എന്ന് നാം പറഞ്ഞാ‌ല് ശരിയാകയില്ല.ഇല്ല തീ‍ര്‍ച്ചയായും യേശു കേവലം ഒരു നല്ല മനുഷ്യനായിരുന്നില്ല.അവിടുന്ന് ദൈവം തന്നെ ആയിരുന്നു. താന് ഒരു ചതിയനോ ഭോഷ്ക്കു പറയുന്നവനോ ആയിരുന്നെങ്കില് യേശുവിന് ഒരു നല്ല മനുഷ്യനായിരിക്കാന് കഴിയുകയില്ലായിരുന്നു! ആയതിനാല് യേശു സാക്ഷാല് ദൈവം മനുഷ്യരൂപത്തില് വെളിപ്പെട്ടതാണെന്ന നിഗമനത്തില് എത്താന് നാം നിര്‍ബ്ബന്ധിതരാകും.\nസത്യം എപ്പോഴും സങ്കുചിതമാണ്! ഗണിതശാസ്ത്രത്തില് രണ്ടും രണ്ടും കൂട്ടിയാല് എപ്പോഴും നാല് എന്നു തന്നെയാകും ഉത്തരം.മൂന്നോ അഞ്ചോ ഉത്തരമായി സ്വീകരിക്കാന് നാം ഒരിക്കലും വിശാലമനസ്കരാകാറില്ലല്ലോ. നാല് എന്നു ശരി ഉത്തരത്തോട് വളരെ അടുത്തുവരുന്ന ഒരു സംഖ്യപോലും ശരി ഉത്തരമായി നാം സ്വീകരിക്കയില്ല. സത്യത്തോട് അല്പമെങ്കിലും നാം വിട്ടുവീഴ്ച കാണിച്ചാല് നമ്മുടെ ഗണിത ശാസ്ത്രകണക്കുകൂട്ടലെല്ലാം തെറ്റും. അതുപോലെ ഭൂമി സൂര്യനു ചുറ്റും കറങ്ങുന്ന ഗ്രഹമാണെന്ന് നമുക്കറിയാം. എന്നാല് കുറെക്കൂടെ ഹൃദയവിശാലത ഉള്ളവരായി സൂര്യന് ഭൂമിയെ വലം വയ്ക്കുന്നു എന്നുള്ള സിദ്ധാന്തം നാം അംഗീകരിച്ചാല് വാനശാസ്ത്രത്തിലെ കണക്കുകൂട്ടലെല്ലാം തെറ്റും. രസതന്ത്രത്തില് വെള്ളം എന്നത് രണ്ടുകണിക ഹൈഡ്രജനും ഒരു കണിക ഓക്സിജനും ചേര്‍ന്നതാണ്. കറിയുപ്പും ഇതേ രാസഘടനയാണെന്ന് അംഗീകരിക്കാനുള്ള ഹൃദയവിശാലത ആരും കാണിക്കാറില്ലല്ലോ? സത്യം എന്നുള്ളത് എല്ലാ മേഖലയിലും കേവലവും തികച്ചും സങ്കുചിതവുമാണ് എന്ന് നാം അറിയുന്നു. ദൈവത്തെ സംബന്ധിച്ച സത്യവും അങ്ങനെ തന്നെ. 'വിശാലത' ഗണിതശാസ്ത്രത്തിലും, രസതന്ത്രത്തിലും, വാനശാസ്ത്രത്തിലും മാത്രമല്ല ദൈവികസത്യം അറിയുന്ന കാര്യത്തിലും അപകടകരമാണ് എന്ന് നാം ഗ്രഹിക്കണം.\nമനുഷ്യര് എല്ലാവരും പാപികളാണെന്ന് ബൈബിള് പഠിപ്പിക്കുന്നു. യേശു പാപികള്‍ക്കുവേണ്ടിയാണ് മരിച്ചത്. ഒരു 'ക്രിസ്ത്യാനിയായി' നിങ്ങള് യേശുവിന്‍റെ അടുത്തുവന്നാല് അവിടുന്ന് നിങ്ങളുടെ പാപം ക്ഷമിക്കുകയില്ല, കാരണം ക്രിസ്ത്യാനികള്‍ക്കുവേണ്ടിയല്ല, പാപികള്‍ക്കുവേണ്ടിയാണ് യേശു മരിച്ചത്. 'കര്‍ത്താവേ ഞാന് ഒരു പാപിയാണ്' എന്ന് സമ്മതിച്ച് യേശുവിന്‍റെ അടുത്ത് വരുന്നവര്‍ക്കു മാത്രമേ പാപക്ഷമ ലഭിക്കുകയുള്ളൂ. പാപികള്‍ക്കുവേണ്ടി മാത്രം അവിടുന്ന് മരിച്ചതിനാല് ഏതെങ്കിലും മതക്കാരനായി വന്നാല് പാപക്ഷമ ലഭിക്കയില്ല. ഒരു പാപിയായി യേശുവിന്‍റെ അടുത്ത് എത്തുന്ന ഏതൊരു വ്യക്തിക്കും ആ ക്ഷണത്തില് തന്നെ പൂര്‍ണ്ണമായ പാപക്ഷമ ലഭിക്കുന്നു.\nദൈവം നമുക്ക് ഒരു മനസ്സാക്ഷി തന്നിരിക്കുന്നതിനാല് നാം പാപികളാണെന്നു ഗ്രഹിക്കാന് എളുപ്പമാണ്.ഒരു തെറ്റിനെക്കുറിച്ച് വേഗത്തില് ബോധ്യം ലഭിക്കുമാറ് കുട്ടികള്‍ക്ക് സംവേദനക്ഷമമായ മനസ്സാക്ഷിയുണ്ട്. അവര് വളര്‍ച്ച പ്രാപിക്കുമ്പോള് മനസാക്ഷി കഠിനപ്പെടാന് സാദ്ധ്യതയുണ്ട്. മൂന്നു വയസുള്ള ഒരു കുട്ടി കള്ളം പറയുമ്പോള് അവന്‍റെ മനസ്സാക്ഷിയില് കുറ്റബോധം ഉള്ളത് മുഖത്ത് നിഴലിക്കുന്നു.എന്നാല് പതിനഞ്ചു വര്‍ഷങ്ങള് പിന്നിടുമ്പോള് മനസ്സാക്ഷിയുടെ ശബ്ദം തുടര്‍ച്ചയായി അവഗണിച്ചാല് അവന്‍റെ മനസ്സാക്ഷി കഠിനപ്പെടുകയും യാതൊരു സങ്കോചവും കൂടാതെ കള്ളം പറയാന് കഴിയുകയും ചെയ്യുന്നു. ഒരു തൂവല് സ്പര്‍ശംപോലും തിരിച്ചറിയത്തക്കവണ്ണം ഒരു ശിശുവിന്‍റെ കാലിന്‍റെ ഉപ്പൂറ്റി അത്രയ്ക്ക് മൃദുലമാണ്. എന്നാല് മൊട്ടുസൂചി ആഴത്തില് തറച്ചുകയറിയാല് മാത്രം വേദന തോന്നുന്നവിധം മുതിര്‍ന്നവരുടെ ഉപ്പൂറ്റി തഴമ്പുള്ളതായിത്തീരുന്നു. വളരുമ്പോള് മനുഷ്യന്‍റെ മനസ്സാക്ഷിക്കും ഈ വിധം തഴമ്പുണ്ടാകുക സാധാരണമാണ്.\nനാം ധാര്‍മികബോധമുള്ളവരാണെന്ന് നമ്മെ ഓര്‍മിപ്പിക്കാന് ദൈവം നമ്മുടെ ഉള്ളില് തന്നിരിക്കുന്ന ശബ്ദമാണ് മനസ്സാക്ഷി. അത് ദൈവത്തിന്‍റെ അത്ഭുതകരമായ ദാനമത്രേ. യേശു അതിനെ "ഹൃദയത്തിന്‍റെ കണ്ണ് " എന്നാണ് വിളിച്ചത് (ലൂക്കോ. 11:34). ഈ കണ്ണിനെ നാം ശ്രദ്ധയോടെ പരിപാലിച്ചില്ലെങ്കില് താമസിയാതെ നാം ആത്മീയ അന്ധരായിത്തീരും. നിങ്ങളുടെ കണ്ണില് പറ്റിപ്പിടിക്കുന്ന പൊടിപടലങ്ങളെ അവഗണിക്കുന്നതുപോലെ അപകടകരമാണ് മനസ്സാക്ഷിയുടെ നേരിയ കുത്തലുകളെ അവഗണിക്കുന്നത്. അത് ഒരുവനെ ആത്മീയ അന്ധതയില് ഒരു ദിവസം എത്തിക്കും.\nശിശുക്കള്‍ക്ക് ജന്മനാ ഒരു മതവും ഇല്ല. രണ്ടുവയസ്സ് പ്രായമായ എല്ലാ കുട്ടികളും ഒരുപോലെയാണ്; സ്വാര്‍ത്ഥരും വഴക്കാളികളുമായിരിക്കും എന്നുമാത്രം.എന്നാല് വര്‍ഷങ്ങള് കടന്നുപോകുമ്പോള് മാതാപിതാക്കള് അവരുടെ മതാനുഷ്ഠാനങ്ങള് കുഞ്ഞുങ്ങളിലേക്ക് പകരുന്നതുകൊണ്ടാണ് പില്‍ക്കാലത്ത് അവര് വ്യത്യസ്തമതാനുസാരികളാകുന്നത്.ഏതാണ്ട് ൯൦ ശതമാനം ആളുകളെ സംബന്ധിച്ചും അവരുടെ മാതാപിതാക്കന്മാര് അവര്‍ക്കുവേണ്ടി തെരെഞ്ഞെടുത്ത മതമായിരിക്കും അവരുടേതും, എന്നാല് ദൈവം നമ്മെ വിവിധ മതസ്ഥരായിട്ടല്ല കാണുന്നത്. എല്ലാ മനുഷ്യരും ദൈവദൃഷ്ടിയില് പാപികളത്രേ. മനുഷ്യവര്‍ഗത്തിന്‍റെ പാപപരിഹാരത്തിനുള്ള മരണം വരിക്കാനാണ് യേശു സ്വര്‍ഗ്ഗത്തില് നിന്നു ഭൂമിയിലേക്ക് വന്നത്. ദൈവത്തിന്‍റെ സന്നിധിയില് നില്‍ക്കാന് യോഗ്യരാണെന്ന് കരുതുന്നവര്‍ക്കുവേണ്ടിയല്ല, പാപികളായ തങ്ങള് ദൈവസന്നിധിയില് നില്‍ക്കാന് അയോഗ്യരാണെന്ന് കണ്ടെത്തിയവര്‍ക്കുവേണ്ടിയാണ് യേശു വന്നത്. നിങ്ങള് ഒരു പാപിയാണെന്ന് നിങ്ങളുടെ മനസ്സാക്ഷി നിങ്ങളോടു മന്ത്രിക്കുന്നു.അങ്ങനെയെങ്കില് യേശുവിന്‍റെ അടുക്കല് വന്ന് "കര്‍ത്താവേ, ജീവിതത്തില് പല തിന്മകളും പ്രവര്‍ത്തിച്ച ഒരു പാപിയാണ് ഞാന്" എന്ന് പറയാന് ബുദ്ധിമുട്ട് ഉണ്ടാകേണ്ട കാര്യമെന്ത്?\nചിലരുടെ മനസ്സില് ഒരു സംശയം ഉദിക്കാം. "ഒരു പിതാവ് ക്ഷമിക്കുന്നതുപോലെ നല്ലവനായ ദൈവത്തിന് നമ്മുടെ പാപങ്ങളെ ഗണ്യമാക്കാതെ നമ്മോട് ക്ഷമിച്ചു കൂടേ?" ഒരു മകന് വിലപിടിപ്പുള്ള ഒരു വസ്തു നഷ്ടപ്പെടുത്തുകയോ തറയില് വീഴ്ത്തി ഉടച്ചുകളകയോ ചെയ്താല് ,ദുഃഖത്തോടെ ക്ഷമാപണം നടത്തുമ്പോള് ക്ഷമിക്കാത്ത പിതാക്കന്മാരുണ്ടോ? എന്നാല് ഇതുപോലെയുള്ള കാര്യങ്ങള് ധാര്‍മ്മിക പ്രശ്നങ്ങളല്ല എന്ന് നാം മനസ്സിലാക്കണം. ഏതെങ്കിലും വസ്തുവിനെ സംബന്ധിച്ചുള്ള വീഴ്ചയാണെങ്കില് ദൈവം ഉടനടി ക്ഷമിക്കും. എന്നാല് പാപം ഒരു ധാര്‍മ്മിക പ്രശ്നമായതിനാല് ഇതുപോലെ ക്ഷമിക്കുക സാദ്ധ്യമല്ല.\nഒരു മനുഷ്യന് ഒരു ന്യായാധിപനാണെങ്കില് തന്‍റെ മുമ്പാകെ വിസ്താരത്തിലായിരിക്കുന്ന മകനോട് " ഞാന് നിന്നെ സ്നേഹിക്കുന്നു, നിന്നോട് ക്ഷമിക്കുന്നു. നിന്നെ ശിക്ഷിക്കുന്നില്ല," എന്ന് പറയാന് കഴികയില്ല. അല്പം എങ്കിലും നീതിബോധമുള്ള ഒരു ന്യായാധിപനും അങ്ങനെ പറയുകയില്ല. ദൈവ സാദൃശ്യത്തില് സൃഷ്ടിക്കപ്പെട്ട നമ്മില് വെളിപ്പെടുന്ന നീതിബോധം സര്‍വ്വശക്തനായ ദൈവത്തിന്‍റെ സമ്പൂര്‍ണ്ണമായ നീതിയുടെ ഒരംശമാത്രമാണ്. തന്മൂലം നാം ഗുരുതരമായ തെറ്റുചെയ്യുമ്പോള് ന്യായാധിപനായ ദൈവത്തിന് നമ്മെ അത്യന്തം സ്നേഹിക്കുന്നവനെങ്കിലും നമ്മെ ശിക്ഷിക്കാതെ വിടുക സാധ്യമല്ല. ആ കോടതിയില് തന്‍റെ കുറ്റകൃത്യം ഓര്‍ത്ത് മകന് എത്രമാത്രം അനുതപിച്ചാലും പിതാവ് ന്യായാധിപനാകയാല് അവനെ ശിക്ഷിക്കാതിരിക്കാന് കഴിയില്ല. ആ മകന് ഒരു ബാങ്ക് കൊള്ളയടിച്ചു എന്ന് വിചാരിക്കുക. പിതാവ് നിയമാനുസൃതം ഒരു പത്തുലക്ഷം രൂപാ പിഴയടയ്ക്കാന് വിധിക്കുന്നു. പിഴയടയ്ക്കാന് മകന് മാര്‍ഗ്ഗമില്ലാത്തതിനാല് അവന് ജയിലില് പോയേ തീരൂ. എന്നാല് പിതാവ് ന്യായാസനത്തില് നിന്ന് എഴുന്നേറ്റ് ന്യായാധിപന്‍റെ വേഷം അഴിച്ചുവച്ച് താഴെ ഇറങ്ങി തന്‍റെ ചെക്കുബുക്കെടുത്ത് തന്‍റെ ആയുഷ്കാല സമ്പാദ്യമായ പത്തുലക്ഷം രൂപയുടെ ഒരു ചെക്ക് മകന് പിഴ അടയ്ക്കാനായി കൊടുക്കുന്നു. പിതാവിന് മകനോട് സ്നേഹം ഇല്ല എന്ന് പറയാന് കഴിയുമോ? ഒരിക്കലും കഴിയില്ല. അതുപോലെ, താന് ഒരു ന്യായാധിപനല്ല എന്നും പറയാന് കഴിയില്ല. കാരണം മകന്‍റെ കുറ്റകൃത്യത്തിന് തക്കതായ ശിക്ഷയും വിധിച്ചു കഴിഞ്ഞു. ദൈവം നമുക്കുവേണ്ടി ചെയ്തതും ഇതുതന്നെയാണ്. നീതിമാനായ ന്യായാധിപന് എന്ന നിലയില് നാം ഏവരും പാപത്തിന്‍റെ ശിക്ഷയായ മരണത്തിന് അര്‍ഹരാണെന്ന് അവിടുന്ന് വിധിച്ചെങ്കിലും, സ്വയം മനുഷ്യനായി ഭൂമിയില് വന്ന് ആ ശിക്ഷ ഏറ്റുവാങ്ങി.\nദൈവം ഏകന് എങ്കിലും, പിതാവ്, പുത്രന്, പരിശുദ്ധാത്മാവ് എന്നിങ്ങനെ മൂന്ന് ആളത്വങ്ങളില് നിലകൊള്ളുന്നു എന്നാണ് ബൈബിളില് പഠിപ്പിക്കുന്നത്. ദൈവത്തില് ഒരു ആളത്വം മാത്രമേ ഉണ്ടായിരുന്നുള്ളൂവെങ്കില് യേശു എന്ന പേരില് മനുഷ്യജഡം എടുത്ത് സ്വര്‍ഗ്ഗസിംഹാസനം ഒഴിച്ചിട്ട് ഭൂമിയിലേക്ക് വരാന് കഴികയില്ലായിരുന്നു.അങ്ങനെ ചെയ്തിരുന്നെങ്കില് പ്രപഞ്ചത്തെ ആ സമയത്തു ആര് നിയന്ത്രിക്കുമായിരുന്നു? ദൈവത്തില് മൂന്ന് ആളത്വങ്ങള് ഉള്ളതിനാല് പുത്രന് ഭൂമിയില് വന്ന് ന്യായാധിപതിയായ പിതാവിന്‍റെ മുമ്പാകെ നമ്മുടെ പാപങ്ങള്‍ക്കുവേണ്ടി മരിക്കുവാന് കഴിഞ്ഞു. ദൈവത്തില് യേശു എന്ന ഏക ആളത്വമേ ഉള്ളൂ എന്ന് പറഞ്ഞ് ചിലര് 'യേശുവിന്‍റെ മാത്രം' നാമത്തില് സ്നാനം കഴിപ്പിക്കുന്നുണ്ട്. ഇത് ഗുരുതരമായ തെറ്റാണ്. യോഹന്നാന് എഴുതിയ ഒന്നാം ലേഖനം 2-ം അദ്ധ്യായത്തിന്‍റെ 22-ം വചനത്തില് പിതാവിനെയും പുത്രനെയും നിഷേധിക്കുന്ന ഒരുവന് എതിര്‍ക്രിസ്തുവിന്‍റെ ആത്മാവുള്ളവനാണെന്ന് പറഞ്ഞിരിക്കുന്നു. പുത്രനായ ദൈവം മനുഷ്യരൂപത്തില് യേശുക്രിസ്തുവായി വന്ന് തന്‍റെ മാനുഷിക ഇച്ഛയെ നിഷേധിച്ച്, സമ്പൂര്‍ണ്ണമായി പിതാവിന്‍റെ ഇഷ്ടം ചെയ്ത് നമ്മുടെ പാപങ്ങളുടെ ശിക്ഷ സ്വയം ഏറ്റെടുത്തു എന്ന തിരുവചനസത്യം അങ്ങനെയുള്ളവര് നിഷേധിക്കുകയാണ് ( 1 യോഹ. 4:2,3)\nലോകത്തിലേക്ക് വന്നപ്പോള് യേശു പൂര്‍ണ്ണദൈവവും പൂണ്ണമനുഷ്യനും ആയിരുന്നു. ക്രൂശില് മരിച്ചപ്പോള് മനുഷ്യവര്‍ഗ്ഗത്തിന്‍റെ മുഴുവന് പാപത്തിന്‍റെയും ശിക്ഷയാണ് അവിടുന്ന് ഏറ്റെടുത്ത്. നിത്യത മുഴുവന് ദൈവത്തില് നിന്നു വേര്‍പെടുന്നതാണ് നമ്മുടെ പാപത്തിന്‍റെ ശിക്ഷ. യേശുക്രൂശില് തൂങ്ങികിടന്നപ്പോള് സ്വര്‍ഗ്ഗത്തിലുള്ള തന്‍റെ പിതാവില് നിന്നു താന് പൂര്‍ണ്ണമായും വേര്‍പെട്ടവനായി. അത്തരം വേര്‍പാടാണ് ഏതൊരു വ്യക്തിക്കും അനുഭവിക്കാവുന്ന ഏറ്റവും കഠിനമായ കഷ്ടത.\nദൈവസാന്നിദ്ധ്യം ഒട്ടും ഇല്ലാത്ത പ്രപഞ്ചത്തിലെ ഏക സ്ഥലം നരകമാണ്. തന്മൂലം നരകത്തില് പിശാചിലുള്ള എല്ലാ തിന്മയും പൂര്‍ണ്ണമായും വെളിപ്പെടുന്നു. നരകത്തില് പോകുന്ന എല്ലാവര്‍ക്കും ജീവിതം ദുസ്സഹമാക്കുന്നത് ഈ തിന്മയാണ്. യേശു ക്രൂശില് കിടന്നപ്പോള് ആ ശിക്ഷയാണ് അനുഭവിച്ചത്. ആകെ ആറു മണിക്കൂര് സമയം അവിടുന്ന് ക്രൂശില് കിടന്നെങ്കിലും ഒടുവിലത്തെ മൂന്നു മണിക്കൂര് സമയത്തായിരുന്നു ദൈവത്താല് കൈവിടപ്പെട്ടത്. സൂര്യന് ഇരുണ്ടുപോകയും ഭൂമി കുലുങ്ങുകയും ചെയ്തു. സ്വര്‍ഗ്ഗപിതാവിനോടുള്ള പുത്രന്‍റെ കൂട്ടായ്മ വിച്ഛേദിക്കപ്പെട്ടു.പിതാവ് പുത്രനായ ക്രിസ്തുവിന്‍റെ തലയാകയാല് (1 കൊരി.11:3), പിതാവിനാല് കൈവിടപ്പെട്ടപ്പോള് പുത്രന്‍റെ ശിരസ്സ് പറിച്ചുമാറ്റുന്നതിന് തുല്യമായിരുന്നു,അപ്പോള് യേശു അനുഭവിച്ച നരകയാതന നമ്മുടെ ബുദ്ധിക്ക് ഗ്രഹിക്കാവുന്നതിനും അപ്പുറമാണ്.\nയേശു കേവലം സൃഷ്ടിയായ ഒരു മനുഷ്യനായിരുന്നെങ്കില്, ആദം മുതല് ജീവിച്ച ലക്ഷോപലക്ഷം ജനങ്ങളുടെ നരക ശിക്ഷ ഏറ്റെടുക്കാന് കഴിയുകയില്ലായിരുന്നു! പത്തുലക്ഷം കൊലപാതകരുടെ സ്ഥാനത്ത് ഒരുവന് തൂക്കിലേറ്റപ്പെടുന്നത് മതിയാകയില്ലല്ലോ? യേശു നിത്യനായ സാക്ഷാല് ദൈവമാകയാല് ആ ശിക്ഷ ഏറ്റെടുക്കാന് സാദ്ധ്യമായിത്തീര്‍ന്നു.യേശു അനന്തതയുള്ള ദൈവമാകയാല് നിത്യമായ ശിക്ഷാവിധി മൂന്നു മണിക്കൂര് സമയം കൊണ്ട് വഹിക്കുവാനും കഴിഞ്ഞു.\nയേശു ദൈവമല്ലായിരുന്നെങ്കില് പിതാവായ ദൈവം നമ്മുടെ പാപത്തിനായി അവനെ ശിക്ഷിക്കുന്നത് കടുത്ത അനീതിയായേനെ, സ്വയം തയ്യാറാകുകയാണെങ്കിലും ഒരുവന്‍റെ കുറ്റത്തിനുവേണ്ടി ദൈവം മറ്റൊരുവനെ ശിക്ഷിക്കുകയില്ല. നിങ്ങളുടെ സുഹൃത്തിന് നിങ്ങളുടെ കുറ്റത്തിന് ശിക്ഷ ഏറ്റുവാങ്ങി തൂക്കുമരത്തിലേറാന് അനുവാദമില്ല. അത് അനീതിയാണ്. യേശു കേവലം ഒരു സൃഷ്ടി ആയിരുന്നെങ്കില് , നമ്മുടെ പാപത്തിന്‍റെ ശിക്ഷ ഏറ്റെടുക്കുന്നത് തികച്ചും അനീതി തന്നെയാവും .ഒരു സൃഷ്ടിക്കും നമ്മുടെ പാപത്തിന്‍റെ ശിക്ഷ ഏറ്റെടുക്കാന് സാദ്ധ്യമല്ല. പ്രപഞ്ചത്തിന്‍റെ ന്യായാധിപനാകയാല് ദൈവത്തിനു മാത്രമേ ആ ശിക്ഷ ഏറ്റെടുക്കാന് കഴിയൂ. നമ്മെ ശിക്ഷിക്കാന് ദൈവത്തിന് അധികാരം ഉള്ളതുപോലെ ആ ശിക്ഷ സ്വയം ഏറ്റെടുക്കാനും അവിടുത്തേയ്ക്ക് അധികാരമുണ്ട്. യേശുക്രിസ്തു എന്ന വ്യക്തിത്വത്തില് ഭൂമിയിലേക്ക് വന്ന് അവിടുന്ന് ചെയ്തത് ആ കാര്യമാണ്.\nക്രിസ്തീയ വിശ്വാസത്തിന്‍റെ അടിത്തറ രണ്ട് മഹല് സത്യങ്ങളില് അധിഷ്ഠിതമായിരിക്കുന്നു. ഒന്ന്: ക്രിസ്തു മനുഷ്യവര്‍ഗ്ഗത്തിന്‍റെ പാപങ്ങള്‍ക്കുവേണ്ടി മരിച്ചു. രണ്ട്:- മൂന്നാം നാള് അവിടുന്ന് മരിച്ചവരുടെ ഇടയില് നിന്നും ഉയര്‍ത്തെഴുന്നേറ്റു.\nക്രിസ്തു മരിച്ചവരില് നിന്നും പുനരുത്ഥാനം ചെയ്തില്ലായിരുന്നെങ്കില് അവിടുന്ന് ദൈവമായിരുന്നു എന്നതിന് തെളിവില്ലായിരുന്നു. യേശു പറഞ്ഞ കാര്യങ്ങള് എല്ലാം സത്യമായിരുന്നു എന്നതിന്‍റെ തെളിവ് അവിടുത്തെ ഉയിര്‍ത്തെഴുന്നേല്‍പ്പാണ്. ലോകത്തിന്‍റെ പാപത്തിനായി താന് ജീവനെ കൊടുക്കും എന്ന് ഒരു മതനേതാവും പറഞ്ഞിട്ടില്ല. ഒരു മതനേതാവും മരണത്തില് നിന്നും ഉയിര്‍ത്തിട്ടില്ല. ഈ രണ്ടു കാര്യങ്ങള് മാത്രം മതി യേശുക്രിസ്തുവിന്‍റെ നിസ്തുലത തെളിയിക്കുവാന്.\nമറ്റുള്ളവര്‍ക്ക് നന്മചയ്യാനും സമാധാനത്തില് ജീവിക്കാനും എല്ലാ മതങ്ങളും പഠിപ്പിച്ചേക്കാം. എന്നാല് ക്രിസ്തീയ വിശ്വാസത്തിന് അനന്യമായ ഒരടിസ്ഥാനമുണ്ട്. ക്രിസ്തു നമ്മുടെ പാപങ്ങള്‍ക്കുവേണ്ടി മരിക്കയും മരിച്ചവരുടെ ഇടയില് നിന്ന് ഉയിര്‍ത്തെഴുന്നേല്‍ക്കയും ചെയ്തു. ഈ രണ്ട് അടിസ്ഥാന സത്യങ്ങള് മാറ്റിയാല് ക്രിസ്ത്യാനിത്വം മറ്റേതു മതംപോലെ മാത്രമാവും. ഈ രണ്ട് സത്യങ്ങളാണ് ക്രിസ്തീയത നിസ്തുലമാക്കുന്നത്.\nദൈവത്തിനായി ജീവിക്കേണ്ടതിനാണു നമ്മെ എല്ലാം ദൈവം സൃഷ്ടിച്ചത്. എന്നാല് നാം നമുക്കുവേണ്ടി മാത്രം ജീവിച്ചുപോയി. തന്മൂലം നാം ദൈവത്തിന്‍റെ അടുത്തേയ്ക്ക് വരുമ്പോള് അവിടുത്തേക്ക് സ്വന്തമായിരുന്ന നമ്മുടെ ജീവിതം ഇത്രയും നാള് അപഹരിച്ച് നമ്മുടെ സ്വന്തം എന്ന നിലയില് ഉപയോഗിച്ചതിനെപ്പറ്റി അനുതാപത്തോടെ വരണം. നമുക്കുവേണ്ടി ക്രിസ്തു മരിച്ചതിലുള്ള നന്ദിയോടും, മരിച്ചവരില് നിന്നും ഉയിര്‍ത്തവനായി അവിടുന്ന് ഇന്നും ജീവിക്കുന്നു എന്ന വിശ്വാസത്തോടും കൂടെ നാം ദൈവത്തിന്‍റെ അടുത്തുവരണം. യേശു ഇന്നും ജീവിക്കുന്നവനല്ലെങ്കില് നമുക്ക് അവനോട് പ്രാര്‍ത്ഥിക്കാന് കഴികയില്ല. മരിച്ച വ്യക്തിയോട് പ്രാര്‍ത്ഥിക്കാന് പറ്റില്ലല്ലോ? യേശു മരിച്ചുയിര്‍ത്ത് ജീവിക്കുന്നതിനാല് നമുക്ക് അവനോട് സംസാരിക്കാന് കഴിയും.\nയേശു ഉയിര്‍ത്തതിനുശേഷം സ്വര്‍ഗ്ഗത്തിലേക്ക് കരേറിപ്പോയി. അതിനുശേഷം ദൈവികത്രിത്വത്തിലെ മൂന്നാമനായ പരിശുദ്ധാത്മാവ് ഭൂമിയിലേക്കു വന്നു. യേശുവിനെപ്പോലെ തന്നെ ഒരു യഥാര്‍ത്ഥവ്യക്തിയാണ് പതിശുദ്ധാത്മാവും. തന്‍റെ സാന്നിദ്ധ്യം കൊണ്ട് നമ്മുടെ ജീവിതത്തെ നിറയ്ക്കാനാണ് പരിശുദ്ധാത്മാവ് ഭൂമിയില് വന്നത്. നാം പരിശുദ്ധാത്മാവിന് വിധേയപ്പെട്ടാല് അവിടുന്ന് നമ്മെ വിശുദ്ധരാക്കും. പരിശുദ്ധാത്മാവ് നിങ്ങളെ നിറയ്ക്കുമ്പോള് പാപത്തിന്മേല് ജയമുള്ള ഒരു ജീവിതം നിങ്ങള്‍ക്ക് സാദ്ധ്യമാകും. പെന്തെക്കോസ്തുനാളില് മനുഷ്യരില് അധിവസിക്കാന് പരിശുദ്ധാത്മാവ് വരുന്നതുവരെ അത്തരം ഒരു ജീവിതം ആര്‍ക്കും സാദ്ധ്യമായിരുന്നില്ല. അതിനു മുമ്പ് ബാഹ്യമായ ജീവിതം മെച്ചപ്പെടുത്താനേ മനുഷ്യര്‍ക്ക് കഴിഞ്ഞിരുന്നുള്ളൂ. പാപത്താല് പരാജയപ്പെട്ട , രൂപാന്തരമില്ലാത്ത നിലയിലായിരുന്നു മനുഷ്യന്‍റെ ആന്തരിക ജീവിതം. പരിശുദ്ധാത്മാവ് നിങ്ങളെ നിറയ്ക്കുമ്പോള് ദൈവം തന്നേ നിങ്ങളില് വസിക്കുന്നതിനാല് ദൈവ ഭക്തിയുള്ള ഒരു ആന്തരികജീവിതം നിങ്ങള്‍ക്ക് സാദ്ധ്യമായിത്തീരുന്നു.\nദൈവം നിങ്ങളോട് ക്ഷമിക്കുമ്പോള് നിങ്ങളുടെ ഹൃദയം പൂ‍ര്‍ണ്ണമായും ശുദ്ധീകരിക്കപ്പെടുകയും ,ക്രിസ്തുവിന് അവിടുത്തെ ആത്മാവിനാല് നിങ്ങളില് വസിച്ച് നിങ്ങളുടെ ശരീരങ്ങളെ ദൈവത്തിന്‍റെ ഭവനമാക്കിത്തീര്‍ക്കയും ചെയ്യാന് കഴിയും. ഇതാണ് സുവിശേഷത്തിന്‍റെ അത്ഭുതസന്ദേശം. ഒരിക്കല് പുകവലിക്കുന്ന ഒരാളോട് ഞാന് ചോദിച്ചു: "ഒരു പള്ളിയുടെ അകത്തു വച്ച് നിങ്ങള് പുക വലിക്കുമോ?" പള്ളി ദൈവാലയമാകയാല് അ‍ങ്ങനെ ഒരിക്കലും ചെയ്യില്ല എന്നായിരുന്നു മറുപടി. ഏതെങ്കിലും ആരാധനാലയമല്ല തന്‍റെ ശരീരമാണ് ദൈവത്തിന്‍റെ മന്ദിരം എന്ന് അദ്ദേഹത്തോട് പറഞ്ഞു. നിങ്ങള് പള്ളിയുടെ അകത്ത് വ്യഭിചരിക്കയോ, അശ്ലീല ചിത്രങ്ങള് കാണുകയോ ചെയ്യുകയില്ല.ക്രിസ്തു ഉള്ളില് വസിക്കുമ്പോള് നിങ്ങളുടെ ശരീരങ്ങള് ദൈവത്തിന്‍റെ മന്ദിരങ്ങളത്രേ. അതിനാല് നിങ്ങളുടെ അവയവങ്ങള്‍കൊണ്ട് എന്തു ചെയ്യുന്നു എന്ന കാര്യത്തില് ജാഗ്രത പുലര്‍ത്തുക. പുകവലി, മദ്യപാനം, ലഹരിമരുന്നുകള്, ദുശ്ചിന്തകള് ഇവയ്ക്ക് ഉള്ളില് ഇടം നല്‍കിയാല് അവ നിങ്ങളുടെ ശരീരത്തെയും മനസ്സിനെയും നശിപ്പിക്കും.\nക്രിസ്തീയജീവിതം ഒരു ഓട്ടംപോലെയാണ്. പാപത്തോട് പുറംതിരിഞ്ഞ് വീണ്ടും ജനിക്കുമ്പോള് നാം ഈ ദീര്‍ഘദൂര ഓട്ടത്തിന്‍റെ തുടക്കത്തിലെത്തുന്നു. പിന്നെ ജീവിതാവസാനം വരെ ഒരു മാരത്തോണ് ഓട്ടമാണ്. നാം നിരന്തരം ഓടി, ഓരോദിവസവും ലക് ഷ്യത്തോട് അടുത്ത് കൊണ്ടിരിക്കുകയാണ്. ഓട്ടം ഒരിക്കലും നിര്‍ത്തിക്കൂടാ.\nമറ്റൊരു ദൃഷ്ടാന്തം നോക്കാം. നാം വീണ്ടും ജനിക്കുമ്പോള് നമ്മുടെ ഭവനത്തിന് അടിസ്ഥാനം ഇടുകയാണ്. അന്നുമുതല് നാം പല നിലകളുള്ള ജീവിതസൗധത്തിന്‍റെ പണിയിലാണ്. നിങ്ങള്‍ക്ക് നയിക്കാന് കഴിയുന്ന ഏറ്റവും ഉത്തമമായ ജീവിതം ഇതത്രേ. ഓരോ ദിവസം കഴിയുന്തോറും ജീവിതത്തില് നിന്നു തിന്മകളെ അകറ്റി കൂടുതലായി ദൈവത്തെപ്പോലെ ആയിത്തീരുന്ന മാര്‍ഗ്ഗമാണിത്.\nവീണ്ടും ജനിക്കുവാന് നിങ്ങള് എന്തുചെയ്യണം?\nഒന്നാമതായി, നിങ്ങള് ഒരു പാപിയാണെന്ന് അംഗീകരിക്കണം. മറ്റുളവരെക്കാള് മെച്ചമാണ് നിങ്ങള് എന്ന് ചിന്തിച്ച് ആശ്വാസം കണ്ടെത്തരുത്. പാപം മരണകരമായ വിഷംപോലെയാണ്. ഒരു തുള്ളിയോ നൂറു തുള്ളികളോ കുടിച്ചാല് മരണം നിശ്ചയമാണ്. നല്ല ഒരു തുടക്കം ആഗ്രഹിക്കുന്നെങ്കില് ലോകത്തിലേക്കും വലിയ പാപിയേക്കാള് നിങ്ങള് ഒട്ടും മെച്ചമല്ല എന്ന് ഏറ്റുപറയുക. ബോദ്ധ്യമുള്ള എല്ലാ പാപങ്ങളും ഉപേക്ഷിക്കാന് തീരുമാനിക്കുക. തുടര്‍ന്ന് യേശു ക്രിസ്തുവില് വിശ്വസിക്കുക. യേശുവിനെപ്പറ്റി കുറെ കാര്യങ്ങള് മനസ്സുകൊണ്ട് വിശ്വസിക്കയല്ല, മറിച്ച് നിങ്ങള് യേശുവിനെ വിശ്വസിച്ച് ജീവിതം യേശുവിനെ ഭരമേല്‍പിക്കുക. നിങ്ങളുടെ ജീവിതം ഏല്‍പിച്ചു കൊടുക്കാതെ നിങ്ങള്‍ക്ക് ഒരാളെ വിശ്വസിക്കാന് കഴിയും . വിവാഹ സമയത്ത് വധുവിനോട് ചോദിക്കാറുണ്ടല്ലോ,"നിന്‍റെ ജീവിതം ഈ പുരുഷനെ ഏല്‍പ്പിക്കാന് മനസ്സുണ്ടോ" എന്ന്, :ഇദ്ദേഹം നല്ല ഒരു പുരുഷനാണെന്ന് എനിക്ക് വിശ്വാസമുണ്ട്; പക്ഷേ എന്‍റെ ജീവിതവും ഭാവിയും എല്ലാം അദ്ദേഹത്തെ ഭരമേല്‍പ്പിക്കുന്ന കാര്യത്തെപറ്റി ഉറപ്പില്ല" എന്ന് വധു ഉത്തരം പറഞ്ഞാല് , ആ വിവാഹം നടക്കുകയില്ല. അവള് അവനെ യഥാര്‍ത്ഥത്തില് വിശ്വസിക്കുന്നില്ല! ഒരു യുവതി വിവാഹിതയാകുമ്പോള് അവളുടെ ജീവിതത്തിന്‍റെ ദിശ ആകെ മാറുന്നു. അവളുടെ പേരുപോലും പിന്നീട് ഭര്‍ത്താവിന്‍റെ പേരിലാണ് അറിയപ്പെടുക. സ്വന്തം മാതാപിതാക്കളെ വിട്ട് ഭര്‍ത്താവിനോടൊപ്പം താമസിക്കുന്നു. അയാള് എവിടെയാണ് താമസിക്കാന് പോകുന്നതെന്നുപോലും അറിയില്ലെങ്കിലും അവളുടെ ഭാവിയെല്ലാം അവനെ വിശ്വസിച്ച് ഭരമേല്‍പ്പിക്കുന്നു. ഇത്തരം വിശ്വസമാണ് ഒരാള്‍ക്ക് ക്രിസ്തുവിലുള്ള വിശ്വാസംകൊണ്ട് അര്‍ത്ഥമാക്കുന്നത്.\nബഹുമാനപുരസ്സരം പറയട്ടെ "ക്രിസ്ത്യാനി" എന്ന പദത്തിന്‍റെ അര്‍ത്ഥം ക്രിസ്തുവിന്‍റെ ശ്രീമതി എന്നത്രെ! എന്നെ വിവാഹം കഴിച്ചശേഷം മാത്രമാണ് എന്‍റെ ഭാര്യക്ക് എന്‍റെ പേരെടുക്കാന് അവകാശം കിട്ടിയത്. നിങ്ങള് ക്രിസ്തുവിനോട് വിവാഹബന്ധത്തില് ഏര്‍പ്പെടുമ്പോള് മാത്രമാണ് ആ നാമം ധരിക്കാന് നിങ്ങള്‍ക്ക് അധികാരമുള്ളത്. ഏതെങ്കിലും ഒരു സ്ത്രീ എന്നെ വിവാഹം കഴിക്കാതെ ശ്രീമതി സാക് പുന്നന് എന്ന പേരെടുത്താല്, അത് വ്യാജമാണ്. ക്രിസ്തുവിനോട് ഒരു വിവാഹബന്ധത്തിലേക്ക് വരാതെ ഒരു വ്യക്തി സ്വയം ക്രിസ്ത്യാനി എന്നു വിളിച്ചാല് വ്യാജം പറയുകയാണ്.\nഒരു വിവാഹം ചില ദിവസങ്ങള്‍ക്കുവേണ്ടിമാത്രമുള്ള ഒന്നല്ല. ആയുഷ്ക്കാലം മുഴുവനും ഉള്ളകാര്യമാണ്. അതുപോലെ ഒരു ക്രിസ്ത്യാനി ആകുക എന്നത് ആ ജീവപര്യന്തമുള്ള ഒരു സമര്‍പ്പണമാണ്. ക്രിസ്തുവിനോട് സമ്പൂര്‍ണ്ണ സമര്‍പ്പണം ചെയ്തവര് പൂര്‍ണ്ണരായി എന്നര്‍ത്ഥമില്ല. ഒരു യുവതി വിവാഹിതയാകുമ്പോള് തുടര്‍ന്നുള്ള ദാമ്പത്യജീവിതത്തില് ഒരു തെറ്റും ചെയ്യുകയില്ലെന്നല്ല വാഗ്ദാനം ചെയ്യുന്നത് . അവള്‍ക്ക് പല വീഴ്ചകളും ഉണ്ടാകാം , പക്ഷേ ഭര്‍ത്താവ് അതൊക്കെ ക്ഷമിക്കുന്നു. എന്നാല് ഭര്‍ത്താവിനോടൊത്തു മരണം വരെ ജീവിക്കുവാന് അവള് പ്രതിജ്ഞാബദ്ധയാണ്. ക്രിസ്തുവുമായുള്ള നമ്മുടെ ബന്ധത്തിന്‍റെ ഒരു ചിത്രമാണിത്.\nഅടുത്തതായി നിങ്ങള് ജലസ്നാനം സ്വീകരിക്കണം. സ്നാനം ഒരു വിവാഹസര്‍ട്ടിഫിക്കറ്റുപോലെയാണ്. ഒരു വിവാഹ സര്‍ട്ടിഫിക്കറ്റ് ലഭിച്ചാല് മാത്രം നിങ്ങള് വിവാഹിതരാകാത്തതുപോലെ സ്നാനം കൊണ്ട് നിങ്ങള്‍ക്ക് ക്രിസ്ത്യാനിയാകാന് കഴിയുകയില്ല. വിവാഹത്തിനു ശേഷമാണ് സര്‍ട്ടിഫിക്കറ്റ് ലഭിക്കുന്നത്. അതുപോലെ നിങ്ങളുടെ ജീവിതം ക്രിസ്തുവിന് സമര്‍പ്പിച്ചതിനുശേഷം മാത്രമാണ് സ്നാനപ്പെടേണ്ടത്. നിങ്ങളുടെ പഴയ ജീവിതത്തോട് നിങ്ങള് വിട പഞ്ഞെന്നും യേശുക്രിസ്തുവിനെ നിങ്ങളുടെ കര്‍ത്താവായി സ്വീകരിച്ചു എന്നും പരസ്യമായി സാക്ഷിക്കുകയാണ് സ്നാനത്തില് നിങ്ങള് ചെയ്യുന്നത്.\nനല്ല ഭാര്യഭര്‍ത്താക്കന്മാര് തമ്മില് വളരെ സംസാരിക്കും. അതുപോലെ പ്രാര്‍ത്ഥനയിലൂടെ നിങ്ങള് യേശുവിനോട് സംസാരിക്കുകയും, അവിടുത്തെ വചനങ്ങള് ബൈബിളിലൂടെ ദിനംപ്രതി ശ്രദ്ധിക്കുകയും വേണം. ഒരു നല്ല ഭാര്യ ഒരിക്കലും തന്‍റെ ഭര്‍ത്താവിന് ദുഃഖം ഉളവാക്കുന്ന ഒന്നും ചെയ്യുകയില്ല. ഏതു കാര്യവും ഭര്‍ത്താവുമായുള്ള കൂട്ടായ്മയില് അവള് ചെയ്യും. ഒരു യഥാര്‍ത്ഥക്രിസ്ത്യാനി ഒരിക്കലും ക്രിസ്തുവിന് ഹിതകരമല്ലാത്ത ഒന്നും ചെയ്യില്ല. യേശു കാണാന് ഇഷ്ടപ്പെടാത്ത ഒരു സിനിമ അവന് കാണുകയില്ല. യേശുവിനോടുള്ള കൂട്ടായ്മയില് ചെയ്യാന് കഴിയാത്തതൊന്നും ഒരു ക്രിസ്ത്യാനി ചെയ്യുകയില്ല.\nനിങ്ങള് വീണ്ടും ജനിച്ചതാണെന്ന ഉറപ്പുണ്ടോ? റോമാലേഖനം 8ന്‍റെ 15 ഇങ്ങനെ പറയുന്നു. "നിങ്ങള് വീണ്ടും ജനിക്കുമ്പോള്,നിങ്ങള് ദൈവമക്കളാണെന്ന് പരിശുദ്ധാത്മാവ് നിങ്ങളുടെ ആത്മാവിനോട് സാക് ഷ്യം പറയും" ഇത് അത്ഭുതകരമായ ഒരു ജീവിതമാണ്. ലോകത്തിലേക്കും നല്ല ഒരു സ്നേഹിതനോടൊപ്പമുള്ള ജീവിതമാണത്. യേശു എല്ലയിടത്തും എല്ലായ്പ്പോഴും നമ്മോടൊപ്പം ഉള്ളതിനാല് നാം ഒരിക്കലും തനിയേ അല്ല. നമ്മുടെ പ്രശ്നങ്ങള് യേശുവിനോട് പങ്കിടുകയും സഹായത്തിനായി ആവശ്യപ്പെടുകയും ചെയ്യാം. യേശു നമ്മുടെ ഭാവി അവിടുത്തെ കരങ്ങളില് ഭദ്രമായി സൂക്ഷിച്ചിരിക്കുകയാല് ആകുലചിന്തയും ഭയവും അകന്ന് സന്തോഷഭരിതമായ ഒരു ജീവിതം സാദ്ധ്യമാകുന്നു.\nനിങ്ങള് വീണ്ടും ജനിക്കുവാന് ആഗ്രഹിക്കുന്നെങ്കില് ഹൃദയംഗമായി ആത്മാര്‍ത്ഥതയോടെ യേശുവിനോട് ഇപ്രകാരം പറയുക: "കര്‍ത്താവായ യേശുവേ! അവിടുന്ന് ദൈവപുത്രനാണെന്ന് ഞാന് വിശ്വസിക്കുന്നു. നരകശിക്ഷ അര്‍ഹിക്കുന്ന ഒരു പാപിയാണ് ഞാന്. എന്നെ സ്നേഹിച്ച്, എന്‍റെ പാപങ്ങള്‍ക്കായി ക്രൂശില് മരിച്ചതിന് നന്ദി. അവിടുന്ന് മരണത്തില് നിന്ന് ഉയിര്‍ത്ത് ഇന്നും ജീവിക്കുന്നു എന്ന് ഞാന് വിശ്വസിക്കുന്നു. പാപകരമായ ജീവിതത്തില് നിന്നും ഇപ്പോള് തന്നെ തിരിയുവാന് ഞാന് ആഗ്രഹിക്കുന്നു. എന്‍റെ സകല പാപങ്ങളും ക്ഷമിക്കുകയും പാപത്തോട് വെറുപ്പ് നല്‍കയും ചെയ്യണം. ഏതെങ്കിലും വിധത്തില് എനിക്ക് ദോഷം ചെയ്തിട്ടുള്ള എല്ലാവരോടും ഞാന് ക്ഷമിക്കുന്നു. കര്‍ത്താവായ യേശുവേ എന്‍റെ ജീവിതത്തിലേക്ക് വന്ന് സാക്ഷാല് എന്‍റെ കര്‍ത്താവായി വാഴേണമേ. ഇപ്പോള് തന്നെ എന്നെ ദൈവപൈതലാക്കണമേ".\nദൈവവചനം പറയുന്നു: "ക്രിസ്തുവിനെ കൈക്കൊണ്ട ഏവര്‍ക്കും ദൈവമക്കളായിത്തീരാന് അവിടുന്ന് അവകാശം കൊടുത്തിരിക്കുന്നു(യോഹ. 1:12)യേശു പറയുന്നു : എന്‍റെ അടുക്കല് വരുന്നവനെ ഞാന് ഒരു നാളും തള്ളിക്കളയുകയില്ല"(യോഹ.6:37)\nതുടര്‍ന്ന് നിങ്ങള് ദിനംപ്രതി ദൈവവചനം വായിക്കുകയും നാള് തോറും പരിശുദ്ധാത്മനിറവില് ജീവിക്കുകയും വേണം. വീണ്ടും ജനിച്ച മറ്റ് ദൈവമക്കളുമായി കൂട്ടായ്മയില് ജീവിക്കണം .ക്രിസ്തീയജീവിതത്തില് വളരുവാനും, യേശുവിനെ അനുഗമിക്കാന് ശക്തരായിത്തീരുവാനും അങ്ങനെ മാത്രമേ കഴിയൂ. ഒരു നല്ല സഭയിലേക്ക് നിങ്ങളെ നയിക്കുവാന് കര്‍ത്താവിനോട് പ്രാര്‍ത്ഥിക്കുക.\nയേശു കര്‍ത്താവ് നിങ്ങളെ സമൃദ്ധമായി അനുഗ്രഹിക്കട്ടെ.


ആദി കേശവ കോളേജിൽ നിന്നും നീതു അറസ്റ്റിൽ ; അടുത്ത ആഴ്ച്ചയോടെ മിത്ര വധശ്രമ കേസ് പൂർത്തിയാകും; റാണിയമ്മയ്ക്ക് ഭീഷണിയായി മിത്രയും തിരിച്ചെത്തി; വരും ആഴ്ച്ച കൂടെവിടെ ത്രസിപ്പിക്കുന്ന മുഹൂർത്തങ്ങളിലൂടെ! - metromatinee.com Lifestyle Entertainment & Sports\nനല്ല ഒന്നാന്തരം ജനറൽ പ്രൊമോയാണ് ശരിക്കും കൂടെവിടേയ്‌ക്ക് കിട്ടിയിരിക്കുന്നത്. ജസ്റ്റ് ഒരു മിനിറ്റിൽ നാല് സംഭവങ്ങൾ കാണിക്കുന്നുണ്ട്. നിങ്ങൾ അത് ശ്രദ്ധിച്ചോ..? മനോജ് മാമൻ വന്നപ്പോൾ പ്രൊമോയ്ക്കും മാറ്റങ്ങൾ വന്നിട്ടുണ്ട്. അപ്പോൾ ഇന്നലത്തെ എപ്പിസോഡ് കണ്ട് ത്രില്ലടിച്ച എല്ലാ കൂടെവിടെ പ്രേക്ഷകർക്കും ഇനിയുള്ള കഥയെ കുറിച്ചുള്ള ചർച്ചയിലേക്ക് വരാം .\nഇന്നലത്തെ എപ്പിസോഡ് തീർത്തും റാണിയമ്മയ്ക്ക് തിരിച്ചടികൾ മാത്രമായിരുന്നു. അതിൽ സൂര്യ ക്ലാസ് എടുക്കുന്ന സീനും.. ആ ബാക്ക് ഗ്രൗണ്ട് മ്യൂസിക്കും എല്ലാം ഉഗ്രൻ ആയിരുന്നു. അല്ലെ.. നല്ല ഒരു സിനിമ കണ്ടിരിക്കുന്ന പോലെ കണ്ടിരിക്കാൻ സാധിച്ച സീൻ ആയിരുന്നു.\nപിന്നെയുള്ള റാണിയുടെ ആത്മവിശ്വാസം കണ്ടപ്പോഴും സൂര്യയ്ക്ക് അറസ്റ്റ് സംഭവിക്കും എന്ന് തന്നെയാണ് കരുതിയത്. സൂര്യയെ അറസ്റ്റ് ചെയ്ത ശേഷം മിത്രയുടെ മൊഴിയുടെ അടിസ്‌ഥാനത്തിൽ സൂര്യയെ വെറുതെ വിടും എന്നാണ് ഞാൻ ആദ്യം കരുതിയത്, എന്നാൽ കഥ അടിപൊളി…\nഅവിടെ സൂരജ് സാർ വന്നപ്പോഴാണ് സംഭവം ഗോൾ അടിക്കുന്നത് ഋഷിതന്നെയാണ് എന്ന് മനസിലായത്… പിന്നെയുള്ള സൂരജ് സാറിന്റെ സംസാരം … ഉഫ… പൊളിച്ചു…\nപിന്നെ നീതുവിന്റ ചിരി.. നീതു അങ്ങനെ ചിരിച്ചുകൊണ്ട് നിന്നപ്പോൾ തന്നെ നീതുവിനെ ഷോക്ക് ആക്കിക്കൊണ്ട് ആ വാർത്ത.. ഇതിനിടയിൽ സൂര്യയുടെ മുഖത്തെ ഭാവങ്ങൾ ആണ് ശ്രദ്ധിക്കപ്പെട്ടത്… ഋഷി സൂര്യേയുടെ കൈ പിടിച്ചു നിന്ന ആ ഒരു സീൻ എന്റെ സാറെ….\nകോളേജിൽ നിന്നും തന്നെ നീതുവിനെ പോലീസ് സ്റ്റേഷനിൽ കൊണ്ടുപോകും./.. ഇനി എന്തക്കെ ചെയ്താലും റാണിയ്ക്ക് നീതുവിനെ രക്ഷിക്കാനാകില്ല.. കാരണം മിത്രയാണ്… മിത്രയെ കൊല്ലുക അല്ലാതെ റാണിയമ്മയ്ക്കും ജഗനും ഒരു രക്ഷയുമില്ല..അപ്പോൾ നാളെ ഫുൾ റിവ്യൂ ആയിട്ട് എത്താം…\nabout nila baby\nതുമ്പിയുടെ അച്ഛനെ ശ്രേയ തിരിച്ചറിഞ്ഞു; CBI യുടെ ശിഷ്യ; അപ്പച്ചി പൊളിച്ചടുക്കി; ഇനി വേറെ ലെവൽ കളികൾ മാത്രം; തൂവൽസ്പർശം സിനിമയെ വെല്ലുന്ന അന്വേഷണ പരമ്പര !


തോക്കിൻ മുനയിൽ നിർത്തി പാക് പൗരൻ ഇന്ത്യൻ യുവതിയെ വിവാഹം കഴിച്ചു | Thayambaka\nHome Breaking News തോക്കിൻ മുനയിൽ നിർത്തി പാക് പൗരൻ ഇന്ത്യൻ യുവതിയെ വിവാഹം കഴിച്ചു\nPosted By: thayambakaon: May 08, 2017 In: Breaking News, NewsNo Comments\nഇസ്‌ലാമാബാദ് : പാകിസ്താനിലെ ഇന്ത്യന് ഹൈക്കമ്മീഷനില് നവവധുവായ ഇന്ത്യക്കാരിയെ കാണാതായ സംഭവത്തില് പുതിയ വഴിത്തിരിവ്. പാക് യുവാവായ താഹിര് അലി തന്നെ തോക്കിന്‍മുനയില് നിര്‍ത്തി വിവാഹം കഴിക്കുകയായിരുന്നെന്ന് വെളിപ്പെടുത്തി യുവതിയായ ഉസ്മ രംഗത്തെത്തി. തന്റെ എമിഗ്രേഷന് പേപ്പറുകള് യുവാവ് കൈവശപ്പെടുത്തിയതായും യുവതി ആരോപിക്കുന്നു. ജിയോ ടിവിയാണ് ഇതുസംബന്ധിച്ച വാര്‍ത്ത പുറത്തിവിട്ടിരിക്കുന്നത്.\nഭര്‍ത്താവ് താഹിര് തന്നെ ഉപദ്രവിക്കുകയും ഭീഷണിപ്പെടുത്തുകയും ചെയ്യുന്നെന്ന് കാട്ടി ഉസ്മ ഇസ്‌ലാമാബാദ് കോടതിയില് ഹര്‍ജി ഫയല് ചെയ്തു. മജിസ്‌ട്രേറ്റിന് മുന്‍പാകെ ഉസ്മ മൊഴിയും നല്‍കിയിട്ടുണ്ട്. തനിക്ക് സുരക്ഷിതമായി ഇന്ത്യയില് തിരിച്ചെത്തണമെന്നും ഉസ്മ പറഞ്ഞു.\nവിസിറ്റിംഗ് വിഭാഗത്തിലാണ് ഉസ്മ വിസയ്ക്ക് അപേക്ഷ നല്‍കിയിരുന്നതെന്ന് ഇന്ത്യയിലെ പാക് ഹൈക്കമ്മീഷണര് അറിയിച്ചു. കഴിഞ്ഞ ദിവസം താഹിര് തന്റെ ഭാര്യയെ കാണാനില്ലെന്ന് പറഞ്ഞ് പരാതി നല്‍കിയിരുന്നു. പാകിസ്താനിലെ ഇന്ത്യന് ഹൈക്കമ്മീഷനിലേക്ക് പോയ ഭാര്യ പിന്നീട് തിരിച്ച് വന്നില്ലെന്നും ഇന്ത്യ തടഞ്ഞ് വെച്ചിരിക്കുകയാണെന്നും കാട്ടിയായിരുന്നു താഹിര് പരാതി നല്‍കിയത്.\nനീറ്റ് പരീക്ഷ : അടിവസ്ത്രം അഴിച്ചു വരെ പരിശോധന, മനുഷ്യാവകാശ കമ്മിഷൻ കേസ് എടുക്കും


ഐടി മന്ത്രിയുടെ അക്കൗണ്ട് ബ്ലോക്ക് ചെയ്ത് ട്വിറ്റര്; യുഎസ് ഡിജിറ്റല് പകര്‍പ്പവകാശം ലംഘിച്ചെന്ന് വിശദീകരണം | Twitter temporarily blocks IT Minister Ravi Shankar Prasads account\nട്വിറ്റർ വരക്കുന്ന വരയിൽ നിന്നില്ലങ്കിൽ ഏകപക്ഷീയമായി നീക്കം ചെയ്യുമെന്ന ഭീഷണിയാണെന്ന് മന്ത്രി വിമര്‍ശിച്ചു. സ്വന്തം അജണ്ട നടപ്പാക്കാനാണ് ട്വിറ്ററിന് താൽപ്പര്യമെന്ന് രവിശങ്കര് പ്രസാദ്.\nDelhi, First Published Jun 25, 2021, 4:23 PM IST\nദില്ലി: കേന്ദ്ര ഐടി മന്ത്രി രവിശങ്കര് പ്രസാദിന്‍റെ അക്കൗണ്ട് ഒരു മണിക്കൂറോളം ലോക്ക് ചെയ്ത് ട്വിറ്റര്. യുഎസ് പകർപ്പവകാശ നിയമം ലംഘിച്ചുവെന്ന് ചൂണ്ടിക്കാട്ടിയാണ് രവി ശങ്കര് പ്രസാദിന്‍റെ അക്കൗണ്ട് ലോക്ക് ചെയ്തത്. വരക്കുന്ന വരയില് നിന്നില്ലെങ്കില് നീക്കം ചെയ്യുമെന്ന ഭീഷണിയാണിതെന്നും അജണ്ട നടപ്പാക്കുകയാണ് ട്വിറ്ററെന്നും മന്ത്രി വിമർശിച്ചു\nഐടി ചട്ടം അടക്കമുള്ള വിഷയങ്ങളില് സർക്കാരുമായുള്ള ഏറ്റുമുട്ടല് തുടരുന്നതിനിടെയാണ് ട്വിറ്ററിന്‍റെ നടപടി. മന്ത്രി പങ്കെടുത്ത ചില ചാനല് ചര്‍ച്ചകളുടെ ദൃശ്യങ്ങള് ട്വിറ്ററില് പങ്കുവെച്ചതിനാണ് അക്കൗണ്ട് ലോക്ക് ചെയ്തത്. യുഎസ് പകര്‍പ്പവകാശ നിയമ ലംഘനമാണ് മന്ത്രി നടത്തിയതെന്നാണ് ട്വിറ്ററിന്‍റെ വാദം. ലോക്ക് ആയ അക്കൗണ്ട് ട്വിറ്ററിന് മുന്നറിയിപ്പ് നല്‍കി ഒരു മണിക്കൂറോളം കഴിഞ്ഞാണ് ഉപയോഗിക്കാനായതെന്ന് മന്ത്രി വെളിപ്പെടുത്തി. വരച്ചവരയില് നിന്നില്ലെങ്കില് പുറത്താക്കുമെന്നതാണ് ട്വിറ്റർ ഭീഷണിപ്പെടുത്തുന്നതെന്നും അഭിപ്രായസ്വാതന്ത്രമല്ല അജണ്ട നടപ്പാക്കുകയാണ് ട്വിറ്ററിന്‍റെ ലക്ഷ്യമെന്നും മന്ത്രി കുറ്റപ്പെടുത്തി.\nമുന്നറിയപ്പൊന്നും നല്‍കാതെയുള്ള ട്വിറ്റ‍ർ നടപടി ഐടി നിയമത്തിന്‍റെ ലംഘനമാണ്. ചാനലോ അവതാരകനോ പകര്‍പ്പവകാശം ചോദ്യം ചെയ്യാതെയാണ് തന്‍റെ അക്കൗണ്ട് ലോക്ക് ചെയ്യപ്പെട്ടതെന്നും രവിശങ്കര് പ്രസാദ് പറഞ്ഞു. ട്വറ്ററിനോട് വിശദീകരണം തേടുമെന്ന് ഐടി പാര്‍ലമെന്‍ററി സ്റ്റാന്‍റിങ് കമ്മിറ്റി അധ്യക്ഷനായ ശശി തരൂര് വ്യക്തമാക്കി. അക്കൗണ്ട് ലോക്ക് ചെയ്യാനിടയായ കാരണം, നടപടി ക്രമങ്ങള് എന്നിവ ആരായുമെന്നും തരൂര് പറഞ്ഞു. സമാനമായ രീതിയില് തന്‍റെ അക്കൗണ്ടും ഒരു തവണ ട്വിറ്റര് ലോക്ക് ചെയ്തുവെന്നും ശശി തരൂര് വെളിപ്പെടുത്തി. റാസ്പൂടിന് വൈറല് വീഡിയോ പങ്ക് വെച്ചതിനായിരുന്നു തനിക്കെതിരെയുള്ള നടപടിയെന്നും തരൂര് പറഞ്ഞു.\nLast Updated Jun 25, 2021, 6:15 PM IST\nകേന്ദ്ര ഐടി മന്ത്രി\nരാജീവ് ചന്ദ്രശേഖറിന് നൈപുണ്യവികസനം, ഐടി സഹമന്ത്രി സ്ഥാനം\nഐടി മന്ത്രിയുടെ അക്കൗണ്ട് ലോക്ക് ചെയ്ത സംഭവം; കേന്ദ്രസർക്കാരിനും ട്വിറ്ററിനും ഇടയിലെ പോരിന് പുതിയ മാനം\nസ്വകാര്യത നയം പിൻവലിക്കണമെന്ന് വാട്സ്ആപ്പിനോട് കേന്ദ്രം; ഐടി മന്ത്രി കത്തയച്ചു


Malayalam news || ജെന്റില്‍മാനായി തെറ്റയിലിന് വഴി പിഴച്ചത് എവിടെ ? പാര്‍ട്ടിക്ക് തെറ്റയിലിന്റെ ഒളിച്ചു കളിയില് അസംതൃപ്‌തി\nജെന്റില്‍മാനായി തെറ്റയിലിന് വഴി പിഴച്ചത് എവിടെ ? പാര്‍ട്ടിക്ക് തെറ്റയിലിന്റെ ഒളിച്ചു കളിയില് അസംതൃപ്‌തി\nരാഷ്ട്രീയ ജീവിത്തില് മാത്രമല്ല വക്കീലായും സമൂഹ മധ്യത്തില് ജെന്റില്‍മാന് എന്ന പേര് നേടിയെടുത്ത തെറ്റയില് ലൈംഗികപവാദകേസില് ഉള്‍പ്പെട്ടതിനു ശേഷം അഞ്‌ജാതവാസത്തിലാണ്. ഹൈക്കോടതി പബ്ലിക് പ്രൊസിക്യുട്ടറായിരുന്ന തെറ്റയില് തന്റെ ഔദ്യോഗിക ജീവിതത്തിലും ധര്‍മ്മിഷ്‌ഠനായിരുന്നുവെന്ന് സുഹൃത്തക്കളുടെ സാക്ഷ്യം.\nകേസുകള് ഏറ്റെടുക്കുന്നതില് പോലും അദ്ദേഹത്തിന് ചില നിബന്ധനകളൊക്കെ ഉണ്ടായിരുന്നത്രെ.\nപബ്ലിക് പ്രൊസിക്യൂട്ടറായിരുന്ന കാലത്ത് ചില കൊലപാതകക്കേസുകള് എത്ര പണം നല്‌കിയാലും എടുക്കാന് പോലും തയാറാവില്ലായിരുന്നുവെന്ന് ചില വക്കീല് സുഹൃത്തുക്കള് പറയുന്നു. ഈ ധര്‍മിഷ്‌ഠതയില് പിണങ്ങി ചില ജൂണിയര് വക്കീലന്മാര് അദ്ദേഹത്തെ വിട്ടുപോകുക പോലും ചെയ്‌തിരുന്നു.\nതെറ്റയിലിന്റെ സൗമ്യശീലയായ ഭാര്യ ഡെയ്‌സി രാഷ്ട്രീയ ജീവിതത്തിലോ ഔദ്യോഗിക ജീവിതത്തിലോ കാര്യമായ ഇടപെടലുകള് നടത്താറില്ലെങ്കിലും തെറ്റയിലിന്റെ നിഴല് പോലെ കൂടെയുണ്ട്. എംഎല്‍എ ഹോസ്‌റ്റലില് നിയമസഭ നടക്കുമ്പോള് മിക്കവാറും കാണും. കാന്റീന് ഭക്ഷണം കഴിച്ച് കഴിയുന്ന എംഎല്‍എമാരെ ഡെയ്‌സിയുടെ കൈപുണ്യം അറിയാന് തെറ്റയില് രാഷ്ട്രീയ ഭേദമില്ലാതെ ക്ഷണിക്കാറുമുണ്ട്. ഇടതു വലതു ചര്‍ച്ചകളില് സൗമ്യനായ തെറ്റയിലിന് കാര്യമായ റോളാണ് പലപ്പോഴും ഉള്ളത്.\nഎന്നാല് ലൈംഗീകപവാദത്തില് തെറ്റയില് ഉള്‍പ്പെട്ടതിനെക്കാള് പാര്‍ട്ടിയെ വിഷമവൃത്തത്തിലാക്കിയിരിക്കുന്നത് അദ്ദേഹത്തിന്റെ അജ്ഞാതവാസമാണ്.\nവിവാദം ഉണ്ടായപ്പോള് മാധ്യമങ്ങളില് കൂടി പ്രതികരിക്കാന് തയാറായ അദ്ദേഹം ഒന്‍പതു ദിവസമായി യാതൊന്നും സംസാരിക്കാന് തയാറാകുന്നില്ല. മാധ്യമങ്ങളോട് മാത്രമല്ല ബന്ധുക്കളോടും സുഹൃത്തക്കളോടും അദ്ദേഹം സംസാരിക്കാന് തയാറാവുന്നില്ലെന്ന് അദ്ദേഹവുമായി അടുത്ത ബന്ധമുള്ളവര് പറഞ്ഞു.\nമാനസികമായ തകര്‍ന്ന അദ്ദേഹം എന്തെങ്കിലും കടുംകൈ ചെയ്യുമെന്ന് ഭയന്ന് ഭാര്യയും അടുത്ത സുഹൃത്തുക്കളും കാവല് നില്‍ക്കുന്നതായി പറയപ്പെടുന്നു. ഇന്നലെ മാധ്യമങ്ങള്‍ക്ക് മുമ്പില് ഭാര്യ ഡെയ്‌സി വിതുമ്പിയതും തികച്ചും അസനിഗ്‌ധമായ അവസ്ഥയില് നിന്നാണ്. മാധ്യമങ്ങളില് പ്രത്യക്ഷപ്പെടാനും സമൂഹത്തെ നേരിടാനും നിയമ വഴിയിലൂടെ കാര്യങ്ങള് നടത്താനുമാണ് അടുത്ത സുഹൃത്തക്കള് ഉപദേശിക്കുന്നത്.\nഎന്നാല് അദ്ദേഹം ആരോടും സംസാരിക്കാതെ നിശബ്ദനായിരിക്കുന്ന ഘട്ടത്തിലാണ് ഭാര്യ വാര്‍ത്ത സേേമ്മളനം നടത്താന് പാര്‍ട്ടി സമര്‍ദ്ദത്തെതുടര്‍ന്ന് നിര്‍ബന്ധിതയായത്.\nവക്കീലായ തെറ്റയിലിന് ഈ ലൈംഗികപവാദക്കേസില് ശിക്ഷിക്കപ്പെടില്ല എന്നറിയാമെങ്കിലും പുത്രവധുവുമായി ശാരീരിക വേഴ്‌ച നടത്തിയെന്ന ആരോപണമാണ് അദ്ദേഹത്തെ തകര്‍ത്തതെന്ന് കുടുംബസുഹൃത്ത് ഗ്ലോബല് മലയാളത്തോട് പറഞ്ഞു.\nപാര്‍ട്ടിയെയും പ്രതിസന്ധിയിലാക്കിയിരിക്കുകയാണ് തെറ്റയിലിന്റെ ഈ നിലപാട്. ഉന്നത നേതാക്കള് അദ്ദേഹവുമായി സംസാരിക്കുന്നുണ്ടെങ്കിലും ആരോടും വ്യക്തമായി ഒന്നും പറയാതെ അദ്ദേഹം നിശബ്ദത പാലിക്കുകയാണെന്ന് പാര്‍ട്ടിയുടെ മുതിര്‍ന്ന നേതാക്കന്മാര് പറഞ്ഞു. താന് തെറ്റുകാരനല്ലെന്നു മാത്രം പറയുന്ന തെറ്റയിലിന്റെ നടപടി നാളെ ചേരുന്ന സംസ്ഥാനകമിറ്റി വിശദമായി ചര്‍ച്ച ചെയ്യും.\nസിപിഐ ഒഴിച്ചുള്ള പാര്‍ട്ടികള് തെറ്റയിലിന് പിന്തുണ നല്‌കുന്നുണ്ട്. എന്നിട്ടും തെറ്റയില് സംസാരിക്കാത്തത് പാര്‍ട്ടിയെ കൂടുതല് ദുര്‍ബലനാക്കുന്നു.


പ്രതിപക്ഷത്തിന്റെ കടുത്ത വിമര്‍ശനങ്ങളെയും പ്രതിഷേധങ്ങളെയും അവഗണിച്ചാണ് ദേശീയ പൗരത്വ ഭേദഗതി ബില് ലോക്സഭക്ക് പിന്നാലെ രാജ്യസഭയിലും പാസായത്.\n12 Dec, 2019 at 04:02 AM\nദേശീയ പൗരത്വ ഭേദഗതി ബില്ലിനെതിരെ നടി പാർവതി രംഗത്ത്. ''നട്ടെല്ലിലൂടെ ഒരു വിറയല്. ഇത് സംഭവിക്കാന് അനുവദിക്കരുതെന്നും പാര്‍വതി ട്വിറ്ററിൽ കുറിച്ചു. ലോക്സഭയ്ക്ക് പിന്നാലെ രാജ്യസഭയിലും പൗരത്വ ഭേദഗതി ബില് പാസാക്കിയതിന് പിന്നാലെയാണ് പ്രതികരണം പങ്കുവെച്ച് പാര്‍വതി രംഗത്തുവന്നത്.\nShiver through the spine. Oh we cannot be letting this happen! Oh no. https://t.co/IAoCUrAmwC\n— Parvathy Thiruvothu (@parvatweets) December 11, 2019\nപ്രതിപക്ഷത്തിന്റെ കടുത്ത വിമര്‍ശനങ്ങളെയും പ്രതിഷേധങ്ങളെയും അവഗണിച്ചാണ് ദേശീയ പൗരത്വ ഭേദഗതി ബില് ലോക്സഭക്ക് പിന്നാലെ രാജ്യസഭയിലും പാസായത്. 105 നെതിരെ 125 വോട്ടുകള്‍ക്കാണ് ബില് പാസായത്. ശിവസേനയും ബി.എസ്.പിയും വോട്ടെടുപ്പില് നിന്ന് വിട്ടു നിന്നപ്പോള് നേരത്തെ ബില്ല് സെലക്ട് കമ്മിറ്റിക്ക് വിടണമെന്ന സി.പി.എം എം.പി കെ.കെ രാഗേഷിന്റെ ആവശ്യം വോട്ടിനിട്ട് തള്ളി. നേരത്തെ ഏഴ് മണിക്കൂറിലേറെ നീണ്ടു നിന്ന ചര്‍ച്ചകള്‍ക്കൊടുവില് പ്രതിപക്ഷത്തിന്റെ കടുത്ത വിമര്‍ശനങ്ങളെ അവഗണിച്ചാണ് ബില് ലോക്സഭയില് പാസാക്കിയത്. 80 ന് എതിരെ 311 വോട്ടുകള്‍ക്കായിരുന്നു ബില് ലോക്സഭ കടന്നത്.\nപാകിസ്താന്, ബംഗ്‌ളാദേശ്, അഫ്ഗാനിസ്താന് എന്നീ രാജ്യങ്ങളില് നിന്നും എത്തുന്ന മുസ്‍ലിംകളല്ലാത്ത അഭയാര്‍ഥികള്‍ക്ക് ഇന്ത്യന് പൗരത്വം നല്‍കുന്നതിന് വ്യവസ്ഥ ചെയ്യുന്നതാണ് ബില്. പാകിസ്താൻ, ബംഗ്ലാദേശ്, അഫ്ഗാനിസ്താൻ എന്നിവിടങ്ങളിൽനിന്നും 2014 ഡിസംബർ 31 വരെ ഇന്ത്യയിലെത്തിയ അമുസ്‍ലിംകള്‍ക്ക് പൗരത്വം ഉറപ്പാക്കുകയാണ് ബില്ലിലെ ഭേദഗതി. 1955 ലെ പൗരത്വ ബില്ലിലാണ് കേന്ദ്രസർക്കാർ ഭേദഗതി വരുത്തുന്നത്. ഇന്ത്യയിലേക്ക് മതിയായ രേഖകളില്ലാതെ അഫ്ഗാനിസ്താൻ, പാകിസ്താന്, ബംഗ്ലാദേശ് എന്നിവിടങ്ങളിൽ നിന്ന് കുടിയേറിയ ഹിന്ദു, സിഖ്, ബുദ്ധ, ക്രിസ്ത്യൻ മതവിഭാഗത്തിൽ പെട്ടവർക്ക് പൗരത്വം നൽകുന്നതാണ് ബില്ല്. മുമ്പ് കുറഞ്ഞത് 11 വർഷം രാജ്യത്ത് സ്ഥിരതാമസമാക്കിയവർക്ക് മാത്രമായിരുന്നു പൗരത്വം നൽകിയിരുന്നത്. എന്നാൽ നിലവിലെ ഭേദഗതി പ്രകാരം ഇത് ആറ് വർഷമായി ചുരുങ്ങും. മുസ്‍ലിം ഭൂരിപക്ഷ രാജ്യങ്ങളിൽ പീഡനം അനുഭവിക്കുന്ന ന്യൂനപക്ഷങ്ങൾക്ക് ആശ്രയമായിട്ടാണ് ഈ ബിൽ എന്നാണ് കേന്ദ്രസർക്കാരിന്റെ വാദം.\nഎന്നാൽ എല്ലാ മതവിഭാഗങ്ങൾക്കും ബിൽ സംരക്ഷണം നല്‍കുന്നില്ല. പാകിസ്താനിൽ അഹ്മദീയ മുസ്‍ലിം വിഭാഗവും ശിയാ മുസ്‍ലിംകളും കടുത്ത വിവേചനമാണ് അനുഭവിക്കുന്നത്. മ്യാന്‍മറില് റോഹിങ്ക്യന് മുസ്‍ലിംകളും ഹിന്ദുക്കളും വിവേചനം നേരിടുന്നുണ്ട്. ശ്രീലങ്കയിൽ ഹിന്ദു, ക്രിസ്ത്യൻ തമിഴ് വിഭാഗങ്ങളും വിവേചനം നേരിടുന്നു. പക്ഷേ ഇവരെയൊക്കെ ബില് പൂര്‍ണമായും തഴയുകയാണ്. മുസ്‍ലിംകൾക്ക് മറ്റ് ഇസ്‍ലാമിക രാജ്യങ്ങളിൽ അഭയം തേടാമെന്നാണ് ഇതിന് മറുപടിയായി കേന്ദ്രസർക്കാർ പറയുന്നത്. മുസ്‍ലിംകളുടെ അസ്തിത്വത്തെ ചോദ്യം ചെയ്യുന്നതാണ് ബില് എന്ന് പ്രതിപക്ഷം വിമര്‍ശിക്കുമ്പോള് എല്ലാവര്‍ക്കും തുല്യത എന്ന മൗലിക അവകാശം നിഷ്കര്‍ഷിക്കുന്ന ഭരണഘടനയുടെ 14-ാം അനുഛേദത്തിന്റെ നഗ്നമായ ലംഘനമാണിതെന്നും വ്യാപക വിമര്‍ശനം ഉയര്‍ന്നിട്ടുണ്ട്.\nCitizenship (Amendment) BillCABactress parvathy\nകൊച്ചിയില് നിരീക്ഷണത്തിലുള്ള രോഗിക്ക് കൊറോണ ഇല്ലെന്ന് സ്ഥിരീകരണം; മലപ്പുറത്തും കോഴിക്കോട്ടും 61 പേര് നീരിക്ഷണത്തില്\nസന മൊയ്തൂട്ടി മലയാള സിനിമയിലേക്ക്\nവിവരാവകാശ പ്രവർത്തകനെ ആക്രമിച്ചത് മണൽ മാഫിയ; ഫോൺ സംഭാഷണം മീഡിയവണിന്\nവിജയ്‍യും വിജയ് സേതുപതിയും നേര്‍ക്കുനേര്; മാസ്റ്ററിന്‍റെ മൂന്നാമത്തെ പോസ്റ്ററും പുറത്ത്


sanju samson about rajastan royals ipl final\n‘എന്നെ ഞാനാക്കിയ രാജസ്ഥാന് വേണ്ടി കപ്പുയര്‍ത്തണം’; സഞ്ജു സാംസണ്\n10 വര്‍ഷം മുന്‍പാണ് സഞ്ജു സാംസണ് രാജസ്ഥാന് റോയല്‍സ് ടീമില് അരങ്ങേറുന്നത്. കൗമാര താരമായി ടീമിലെത്തിയ താരം രാഹുല് ദ്രാവിഡ് എന്ന ഇതിഹാസത്തിന്റെ ശിക്ഷണത്തിലാണ് രാജസ്ഥാനില് കളിച്ചു തുടങ്ങുന്നത്. ഇന്ന് വര്‍ഷങ്ങള്‍ക്കിപ്പുറം ലോകമെങ്ങുമുള്ള രാജസ്ഥാന് റോയല്‍സ് ആരാധകര് ആവേശത്തോടെ ഉറ്റു നോക്കുന്ന നായകനാണ് സഞ്ജു സാംസണ്.\nഇന്ന് ഐപിഎല് ഫൈനലില് സഞ്ജു കിരീടം ഉയര്‍ത്താന് കാത്തിരിക്കുന്നത് രാജസ്ഥാന് ആരാധകര് മാത്രമല്ല, ലോകമെങ്ങുമുള്ള മലയാളികള് കൂടിയാണ്. ഐപിഎല്ലിന്റെ ചരിത്രത്തില് ഇതാദ്യമായാണ് ഒരു മലയാളി നായകന് നയിക്കുന്ന ടീം ഫൈനലിലെത്തുന്നത്. അതിനാല് തന്നെ മലയാളികളും ഇന്ന് തങ്ങളുടെ സ്വന്തം ടീമിനെ പോലെയാണ് രാജസ്ഥാന് വേണ്ടി ആര്‍പ്പുവിളിക്കുന്നത്.\nഇപ്പോള് ഇന്നത്തെ ഫൈനല് മത്സരത്തെ പറ്റി സഞ്ജു പ്രതീക്ഷകള് പങ്കുവച്ചിരിക്കുകയാണ്. തന്റെ ക്രിക്കറ്റ് കരിയറിലുണ്ടായ ഉയര്‍ച്ചകളെല്ലാം രാജസ്ഥാന് റോയല്‍സാണ് നല്‍കിയതെന്നും അതിന് പകരം നല്‍കാനുള്ള അവസരമായാണ് താന് ഈ മത്സരത്തെ കാണുന്നതെന്നും സഞ്ജു പറയുന്നു. കിരീടത്തിനായി ടീം കാത്തിരിക്കുകയാണെന്നും അതിന് വേണ്ടി തനിക്ക് ചെയ്യാന് കഴിയുന്നതെല്ലാം ചെയ്യുമെന്നും സഞ്ജു കൂട്ടിച്ചേര്‍ത്തു.\nഅഹമ്മദാബാദ് നരേന്ദ്ര മോദി സ്റ്റേഡിയത്തില് ഇന്ന് രാത്രി 8 മണിക്കാണ് ഐപിഎല് ഫൈനല് മത്സരത്തില് രാജസ്ഥാന് റോയല്‍സ് ഗുജറാത്ത് ടൈറ്റന്‍സിനെ നേരിടാനൊരുങ്ങുന്നത്.\nRead Also: സഞ്ജു നേടുമോ? ഐപിഎൽ വിജയിയെ ഇന്നറിയാം\nഅതേ സമയം മുന് ഇന്ത്യന് നായകന് വിരാട് കോലിയുടെ ബാംഗ്ലൂര് റോയല് ചലഞ്ചേഴ്സിനെ7വിക്കറ്റിന് തകര്‍ത്ത് വമ്പന് വിജയം നേടിയാണ് രാജസ്ഥാന് റോയല്‍സ് ഫൈനലിലേക്ക് പ്രവേശിച്ചത്. രണ്ടാം ക്വാളിഫയറിലാണ് രാജാസ്ഥന് ബാംഗ്ലൂരിനെ തകര്‍ത്തത്. ഒന്നാം ക്വാളിഫയര് മത്സരത്തില് രാജസ്ഥാനെ തോല്‍പ്പിച്ചാണ് ഗുജറാത്ത് ടൈറ്റന്‍സ് ഫൈനലിലേക്കുള്ള ടിക്കറ്റ് ഉറപ്പാക്കിയത്.\nStory Highlights: sanju samson about rajastan royals ipl final\nRead more on: ipl 2022 | Rajasthan Royals | Sanju Samson\nഅസം പ്രളയം നേരിടുന്നതിൽ സർക്കാരുകൾ പരാജയമെന്ന് സിപിഐഎം; ദുരിതാശ്വാസ സംഭാവന നൽകാൻ ആഹ്വാനം\nകാണാതെപോയിട്ട് മൂന്ന് വർഷം; ബാഗ് തിരികെ ലഭിച്ചത് വിശ്വസിക്കാനാകാതെ യുവതി…\nഫോട്ടോയ്ക്ക് പോസ് ചെയ്യാത്തതിന് യുവതാരത്തെ കുറ്റപ്പെടുത്തി ആരാധകർ; ദേഷ്യത്തിൽ പ്രതികരിച്ച് കോലി: വിഡിയോ\nവ്യാജ ട്വിറ്റര് അക്കൗണ്ടും തെറ്റിദ്ധരിപ്പിക്കുന്ന ട്വീറ്റുകളും; മുന്നറിയിപ്പുമായി ദ്രൗപതി മുര്‍മുവിന്റെ ഓഫിസ്\n‘അയർലൻഡിനെതിരെ ഹൂഡ കളിച്ചേക്കും’; സഞ്ജുവിനും ത്രിപാഠിയ്ക്കും അവസരം ലഭിച്ചേക്കില്ലെന്ന് ആകാശ് ചോപ്ര Cricket\nഅയർലൻഡിനെതിരായ ട്വന്റി-20 പരമ്പര; ഹാർദിക് പാണ്ഡ്യ നയിക്കും; സഞ്ജു സാംസൺ ടീമിൽ Cricket\n‘ഓസ്ട്രേലിയയിൽ അവൻ തകർക്കും’; ടി-20 ലോകകപ്പ് ടീമിൽ സഞ്ജുവിനെ പിന്തുണച്ച് രവി ശാസ്ത്രി Cricket


ശ്രീജിത്തിനെ കാണാതിരുന്നത് മാധ്യമങ്ങളല്ല ഭരണാധികാരികള് | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Allegation » Controversy » Custody » Kerala » Local-News » Media » Murder » News » Police » Report » Thiruvananthapuram » Trending » കേരള വാര്‍ത്ത » ശ്രീജിത്തിനെ കാണാതിരുന്നത് മാധ്യമങ്ങളല്ല ഭരണാധികാരികള്\nശ്രീജിത്തിനെ കാണാതിരുന്നത് മാധ്യമങ്ങളല്ല ഭരണാധികാരികള്\nതിരുവനന്തപുരം: (www.kvartha.com 13.01.2018) പോലീസ് മര്‍ദനത്തില് മരിച്ച ശ്രീജിവ് എന്ന യുവാവിനു വേണ്ടി സഹോദരന് ശ്രീജിത്ത് സെക്രട്ടേറിയറ്റിനു മുന്നില് നടത്തുന്ന അനിശ്ചിതകാല നിരാഹാര സമരത്തിലേക്ക് കേരളത്തിന്റെ മനസ്സാക്ഷി ഉണരുന്നു. കഴിഞ്ഞ ദിവസം നടന് ജോയി മാത്യു ഇതിനേക്കുറിച്ച് ഫേസ് ബുക്കില് പോസ്റ്റു ചെയ്ത കുറിപ്പാണ് സമൂഹമാധ്യമങ്ങളില് കത്തിപ്പിടിക്കുന്നത്.\nഅതേ സമയം മാധ്യമങ്ങള് ഈ സമരം കണ്ടില്ലെന്നു നടിച്ചുവെന്ന വിമര്‍ശനത്തിന്റെ മുനയൊടിച്ച് മലയാളം വാരിക പ്രസിദ്ധീകരിച്ച പോസ്റ്റും ശ്രദ്ധേയമായി. കഴിഞ്ഞ മാര്‍ച്ചില് പ്രസിദ്ധീകരിച്ച റിപ്പോര്‍ട്ട് ശ്രീജിത്തിന്റെ പോരാട്ടത്തിന്റെ മുഴുവന് വിവരങ്ങളിലേക്കും വെളിച്ചം വീശുന്നു. അതിനിടെ ശ്രീജിത്തിന് പിന്തുണ പ്രഖ്യാപിച്ച് വിവിധ സാമൂഹിക കൂട്ടായ്മകള് രംഗത്തുവന്നു.\nമലയാളം പുന:പ്രസിദ്ധീകരിച്ച റിപ്പാര്‍ട്ടില് നിന്ന്:\nതിരുവനന്തപുരം നെയ്യാറ്റിന്‍കരയ്ക്കടുത്ത് കുളത്തൂര് വെങ്കടമ്പ് പുതുവല് പുത്തന്‍വീട്ടില് രമണി എന്ന വിധവയായ അമ്മയുടെ മൂന്ന് ആണ് മക്കളില് രണ്ടാമനായ ഇരുപത്തിയൊമ്പതുകാരന് ശ്രീജിത്ത് സെക്രട്ടേറിയറ്റിനു മുന്നില് അനിശ്ചിതകാല സമരം തുടങ്ങിയിട്ട് ഒരു വര്‍ഷവും രണ്ടു മാസവുമായി. ഇക്കാലയളവിനിടെ കേരളത്തില് ഭരണം മാറി, മുഖ്യമന്ത്രിയും പോലീസ് മേധാവിയും ഉള്‍പ്പെടെ.\nപക്ഷേ, ശ്രീജിത്തിനെയൊന്ന് എഴുന്നേല്‍പ്പിച്ച് സമാധാനിപ്പിച്ചു വീട്ടില് വിടാന് ഉതകുന്ന തീരുമാനവും നടപടിയുമുണ്ടായില്ല. ഒരു വര്‍ഷവും ഒരു മാസവും പിന്നിടുന്നതുവരെ അത് വെറും സത്യാഗ്രഹം മാത്രമായിരുന്നു. കഴിഞ്ഞ മാസം ആദ്യം മുതല് നിരാഹാര സമരമായും ഫെബ്രുവരി 27 മുതല് ഒരു തുള്ളി വെള്ളം പോലും കുടിക്കാത്ത സമ്പൂര്‍ണ നിരാഹാരമായും മാറി.\nനീതി വേണം ശ്രീജിത്തിന്; സ്വന്തം സഹോദരന്റെ കസ്റ്റഡി മരണത്തിന് ഉത്തരവാദികളായ പോലീസ് ഉദ്യോഗസ്ഥര്‍ക്കെതിരേ നടപടി വേണം, തന്നേക്കാള് ഒരു വയസ് മാത്രം ഇളയതായിരുന്ന അനിയന് ശ്രീജീവിന്റെ ജീവനെടുത്തവര് സുഖമായി ജീവിക്കുമ്പോള് ജ്യേഷ്ഠന് സ്വസ്ഥമായിരിക്കാനാകില്ല. സെക്രട്ടേറിയറ്റിനു മുന്നിലെ നിരവധി സമരങ്ങള്‍ക്കിടയില്, മരച്ചുവട്ടില് വിരിച്ച വെറും ഷീറ്റില്, ശ്രീജീവിന്റെ കസ്റ്റഡി മരണത്തേക്കുറിച്ചു വന്ന വാര്‍ത്തകള് ചേര്‍ത്ത ബാനറിനു കീഴില് പന്തലും സന്ദര്‍ശക ബഹളങ്ങളും ഇല്ലാതെ ആ സമരം തുടങ്ങിയ പിന്നാലെ സംസ്ഥാന പോലീസ് കംപ്ലെയിന്റ്്‌സ് അതോറിറ്റി ഇടപെട്ട് അന്വേഷണം നടത്തി.\nകസ്റ്റഡിയില് വച്ച് ശ്രീജീവ് വിഷം കഴിച്ചുവെന്നാണ് പോലീസ് പറയുന്നത്. എന്നാല് കസ്റ്റഡിയിലെ അതിഭീകര മര്‍ദനമാണ് മരണകാരണമെന്നാണ് കംപ്ലെയിന്റസ് അതോറിറ്റി കണ്ടെത്തിയത്. പാറശാല സിഐ ആയിരുന്ന ഗോപകുമാര്, എസ് ഐ ഡി. ബിജുകുമാര്, എ എസ് ഐ ഫിലിപ്പോസ്, സിവില് പോലീസ് ഓഫീസര്‍മാരായ പ്രതാപചന്ദ്രന്, വിജയദാസ് എന്നിവരുടെ പേരെടുത്തു പറഞ്ഞ് സര്‍ക്കാരിന് റിപ്പോര്‍ട്ടും നല്‍കി.\nഅവര്‍ക്കെതിരെ വകുപ്പുതല നടപടി സ്വീകരിച്ച്് സര്‍വീസില് നിന്നു മാറ്റി നിര്‍ത്തി പ്രത്യേക സംഘം അന്വേഷിച്ച് റിപ്പോര്‍ട്ട് കോടതിയില് സമര്‍പ്പിക്കുക, അന്വേഷണം സംസ്ഥാന പോലീസ് മേധാവിയുടെ മേല്‍നോട്ടത്തിലായിരിക്കുക, ശ്രീജീവിന്റെ കുടുംബത്തിന് പത്ത് ലക്ഷം രൂപ നഷ്ടപരിഹാരം നല്‍കുക എന്നീ നിര്‍ദേശങ്ങളാണ് ജസ്റ്റിസ് കെ. നാരായണക്കുറുപ്പ് അധ്യക്ഷനായ പോലീസ് കംപ്ലെയിന്റ്് അതോറിറ്റി ശുപാര്‍ശ ചെയ്തത്.\nപത്ത് ലക്ഷം രൂപ വീട്ടില് കൊണ്ടുപോയി കൊടുത്തതോടെ ഉത്തരവാദിത്തം കഴിഞ്ഞു എന്നാണ് കൈകഴുകിക്കൊണ്ട് പോലീസ് പറയാതെ പറഞ്ഞത്. പക്ഷേ, കംപ്ലെയിന്റ്‌സ് അതോറിറ്റിയുടെ ശുപാര്‍ശകളെല്ലാം നടപ്പാക്കണം എന്ന് വ്യക്തമായും വിശദമായും നിര്‍ദേശിച്ച് ആഭ്യന്തര വകുപ്പിന്റെ ചുമതലയുള്ള അഡീഷണല് ചീഫ് സെക്രട്ടറി നളിനി നെറ്റോ ഉത്തരവിറക്കി. അതിന് പോലീസ് കടലാസിന്റെ വില പോലും നല്‍കിയില്ല എന്നതിന്റെ തെളിവാണ് ശ്രീജിത്ത് ഇപ്പോഴും ഇവിടെ കിടക്കുന്നത്; ആ അമ്മ എല്ലാ ദിവസും കണ്ണീരോടെ വന്ന് കണ്ണീരോടെതന്നെ മടങ്ങുന്നത്.\nനിരാഹാരം കിടക്കുന്നതിനു മുമ്പും നളിനി നെറ്റോയെ നേരിട്ടു കണ്ടും അമ്മ മുഖേനയും ശ്രീജിത്ത് അറിയിച്ചിരുന്നു. അമ്മ പലവട്ടം പോയിക്കണ്ടു. പക്ഷേ, ഡിജിപിയാണ് ഇനി നടപടിയെടുക്കേണ്ടത് എന്ന് നിസ്സഹായയായി കൈമലര്‍ത്തുക മാത്രമാണ് അവര് ചെയ്തത്. പ്രത്യേക അന്വേഷണ സംഘത്തെക്കൊണ്ട് അന്വേഷിപ്പിച്ച് സര്‍ക്കാരിന് റിപ്പോര്‍ട്ട് കൊടുക്കേണ്ടത് ഡിജിപിയാണ്. അദ്ദേഹത്തെക്കൊണ്ട് അതു ചെയ്യിക്കാനുള്ള ഇടപെടല് മുഖ്യമന്ത്രിയില് നിന്നുതന്നെ ഉണ്ടാകേണ്ടി വന്നേക്കാം. മുഖ്യമന്ത്രി പിണറായി വിജയനെ ഒരിക്കല് നേരിട്ട് കണ്ട് ശ്രീജീത്ത് കാര്യങ്ങളെല്ലാം പറഞ്ഞിരുന്നു. രണ്ടാമത് ഒരിക്കല്‍ക്കൂടി മുഖ്യമന്ത്രിയെ കാണാന് ശ്രമിച്ചെങ്കിലും നടന്നുമില്ല.\nപോലീസ് കംപ്ലെയിന്റ്‌സ് അതോറിറ്റി ചെയര്‍മാന് ജസ്റ്റിസ് നാരായണക്കുറിപ്പിന്റെ ശുപാര്‍ശകളെല്ലാം നടപ്പാക്കുക എന്നതാണ് ശ്രീജിത്തിന്റെ ആവശ്യം. പത്ത് ലക്ഷം രൂപ രണ്ട് പോലീസ് ഉദ്യോഗസ്ഥര് വീട്ടില് കൊണ്ടുക്കൊടുത്തു. അഞ്ച് ലക്ഷം രൂപ വീതമുള്ള രണ്ട് ഡിമാന്‍ഡ് ഡ്രാഫ്റ്റുകള്. പക്ഷേ, അതിനേക്കുറിച്ചുമുണ്ട് സംശയങ്ങള് എന്ന് ശ്രീജിത്ത്. ' അതില് ഒരു വ്യക്തതയില്ല. കടലാസില് ഒപ്പിട്ടു വാങ്ങി. പക്ഷേ, ഞങ്ങള്‍ക്കു തന്ന പണത്തിന്റെ നടപടിക്രമങ്ങള് വിവരവകാശ നിയമപ്രകാരം ആവശ്യപ്പെട്ടെങ്കിലും ലഭിച്ച മറുപടി തൃപ്തികരമായിരുന്നില്ല.\nഞങ്ങളില് നിന്ന് ഒപ്പിട്ടു വാങ്ങിയ കടലാസ് എഡിറ്റ് ചെയ്ത രൂപത്തിലാണ് ഡിജിപിയുടെ ഓഫീസില് നിന്നു കിട്ടിയത്. കസ്റ്റഡി മരണം, ഇന്നയിന്ന ഉത്തരവുകള് പ്രകാരം നല്‍കുന്നത് എന്നായിരുന്നു ഞങ്ങളോട് ഒപ്പിട്ടു വാങ്ങിയപ്പോള് അതിനു മുകളില് എഴുതിയിരുന്നത്. എന്നാല് പണം സ്വീകരിച്ചതിനുള്ള രസീത് എന്ന നിലയിലാണ് പിന്നീട് ഞങ്ങളുടെ ചോദ്യത്തിനു മറുപടിയായിത്തന്നെ അത് തിരിച്ചുകിട്ടിയത്.' ശ്രീജിത്ത് പറയുന്നു. അതില് എന്തോ കള്ളത്തരം ഉണ്ട് എന്നുതന്നെയാണ് ശ്രീജിത്ത് കരുതുന്നത്. 'സമര സ്ഥലത്തു നിന്ന് വീട്ടിലേക്ക് വിളിച്ചു വരുത്തുകയായിരുന്നു. പണം തന്ന്് എല്ലാം അവസാനിപ്പിക്കാം എന്നായിരുന്നു അവരുടെ പരിപാടി എന്നു തോന്നി.\nപോലീസ് കസ്റ്റഡിയില് ഒരു കൊലപാതകം നടത്തിയിട്ട് അതിന് ഉത്തരവാദികളായവര്‍ക്കെതിരേ ഒരു നടപടിയും സ്വീകരിക്കാതെ സമരം തീര്‍ക്കാന് പറ്റില്ല. പക്ഷേ, പണം സ്വീകരിച്ചു. നഷ്ടപരിഹാരമായി സര്‍ക്കാര് അനുവദിച്ചതാണല്ലോ. അത് ആധികാരികതയുള്ള പണമാണ്. പക്ഷേ, പണം കൈമാറിയതില് ഒരു ഉറപ്പില്ലായ്മയുണ്ട്. സര്‍ക്കാര് പണം അങ്ങനെയല്ല തരേണ്ടത്. ഒപ്പിട്ടു വാങ്ങിയ രീതിയും വിവരാവകാശ നിയമപ്രകാരം ലഭിച്ച മറുപടിയിലെ രസീത് എന്നുള്ള മാറ്റം വരുത്തലും മറ്റും സംശയങ്ങളുണ്ടാക്കുന്നുണ്ട്.'\nകഴിഞ്ഞ വര്‍ഷം മെയ് 17നാണ് ജസ്റ്റിസ് നാരായണക്കുറുപ്പ് റിപ്പോര്‍ട്ട് സമര്‍പ്പിച്ചത്. പ്രത്യേക അന്വേഷണ സംഘത്തെ നിയോഗിക്കുക എന്ന അതിലെ പ്രധാന ശുപാര്‍ശയുടെ കാര്യത്തില് ഒരു നടപടിയുമായിട്ടില്ല. ഇതുവരെ ശ്രീജിത്തിനെയോ രമണിയെയോ വിളിപ്പിക്കുകയോ മൊഴിയെടുക്കുകയോ ചെയ്തിട്ടില്ല. അങ്ങനെയൊരു സംഘം രൂപീകരിച്ചിരുന്നെങ്കില് സ്വാഭാവികമായും ആദ്യംതന്നെ പരാതിക്കാരെ വിളിപ്പിക്കുകയോ അവരുടെ അടുത്തേക്ക് ചെല്ലുകയോ ചെയ്യേണ്ടതാണ്. 2016 സെപ്റ്റംബര് മൂന്നിനാണ് നളിനി നെറ്റോ അതുസംബന്ധിച്ച ഉത്തരവിറക്കിയത്.\nപക്ഷേ, പോലീസ് അനങ്ങാതിരിക്കുന്നതിനു കാരണമുണ്ട്. ശ്രീജീവിന്റെ മരണം ആത്മഹത്യയാക്കിത്തീര്‍ക്കാനാണ് പോലീസ് തുടക്കം മുതല് ശ്രമിക്കുന്നത്. മൃതശരീരത്തില് ഉണ്ടായിരുന്ന പരിക്കുകളേക്കുറിച്ചെല്ലാം വിശദീകരിച്ചുകൊണ്ട് പരാതി കൊടുക്കുകയും സംഭവിച്ചത് കസ്റ്റഡി മര്‍ദനത്തെത്തുടര്‍ന്നുള്ള മരണമാണെന്ന് പോലീസ് കംപ്ലെയിന്റ്‌സ് അതോറിറ്റി സ്ഥിരീകരിക്കുകയും ചെയ്ത ശേഷവും അവര് ആ നിലപാട് മാറ്റിയിട്ടില്ല. പിന്നീടും ബന്ധപ്പെടുമ്പോഴെല്ലാം ആത്മഹത്യയാണ് എന്ന് ആവര്‍ത്തിക്കുകയാണ് ഡിജിപിയുടെ ഓഫീസ് ചെയ്തതെന്ന് ശ്രീജിത്ത് വെളിപ്പെടുത്തുന്നു.\nജസ്റ്റിസ് നാരായണക്കുറുപ്പിന്റെ ശുപാര്‍ശ, അന്വേഷണം വേണം എന്ന് നളിനി നെറ്റോയുടെ ഉത്തരവ് എന്നിവ ശ്രീജിത്തിന്റെയും രമണിയുടെയും പക്ഷത്താണ്. പക്ഷേ, ഡിജിപി മുതല് താഴേക്കുള്ള പോലീസ് ഉദ്യോഗസ്ഥര് അതിനെതിരേയാണ് നിലകൊള്ളുന്നത്. പോലീസുകാര് നിരപരാധികളാണ് എന്ന് അവരങ്ങ് പറയുന്നു.\n2014 മെയ് 21ന് തിരുവനന്തപുരം മെഡിക്കല് കോളജ് ആശുപത്രിയില് വച്ചാണ് ശ്രീജീവ് മരിച്ചത്. നാട്ടില് ദിവസ കൂലിപ്പണികളുള്‍പ്പെടെ എന്തും ചെയ്യുമായിരുന്ന എല്ലാവര്‍ക്കും സ്വീകാര്യനായിരുന്ന യുവാവ്. മൊബൈല് റിപ്പയറിംഗായിരുന്നു പ്രധാന ജോലി. വീടിനടുത്തുള്ള ഒരു പെണ്‍കുട്ടിയുമായി ശ്രീജീവ് ഇഷ്ടത്തിലായിരുന്നു.\nപെണ്‍കുട്ടിയുടെ വീട്ടുകാര്‍ക്ക് ആ ബന്ധം ഇഷ്ടമായിരുന്നില്ല. ജാതി വ്യത്യാസവും ശ്രീജീവിന്റെ മോശം സാമ്പത്തിക നിലയുമൊക്കെ അതിന് കാരണങ്ങളായി. മരിക്കുന്നതിന് നാലഞ്ച് മാസം മുമ്പ് പെണ്‍കുട്ടിയുടെ അച്ഛനും ശ്രീജിവും തമ്മില് വഴക്കുണ്ടായി. അതിനേത്തുടര്‍ന്ന് വീടുവിട്ടുപോയ ശ്രീജീവിനെ പോലീസ് കസ്റ്റഡിയില് അവശനിലയിലാണ് പിന്നെ വീട്ടുകാര് കണ്ടത്, ആശുപത്രിക്കിടക്കയില്.\n'ജോലിക്കെന്നു പറഞ്ഞാണ് പോയത്. വഴക്കുണ്ടായതൊന്നും അപ്പോള് ഞങ്ങള് അറിഞ്ഞിരുന്നില്ല, പിന്നീട് പെണ്‍കുട്ടിയുടെ അമ്മയാണ് പറഞ്ഞത്, വഴക്കുണ്ടായെന്നും മറ്റും. പോയ ശേഷം നാലഞ്ചു മാസത്തേക്കു വീട്ടിലേക്ക് വന്നേയില്ല. ഇടയ്ക്കിടെ അവന് അമ്മയെ വിളിക്കും, എന്നെയും വല്ലപ്പോഴും വിളിക്കുമായിരുന്നു.' ശ്രീജീത്ത് പറയുന്നു. മെയ് 22ന് പെണ്‍കുട്ടിയുടെ വിവാഹം നിശ്ചയിച്ചിരിക്കുകയായിരുന്നു. 12ന് പെണ്‍കുട്ടിയുടെ ബന്ധുവായ എ എസ് ഐ ഫിലിപ്പോസും മറ്റു ചിലരും അര്‍ധരാത്രി ശ്രീജീവിന്റെ വീട്ടില് കയറിച്ചെന്നു. ശരിക്കും അതിക്രമിച്ചു കയറുകതന്നെയായിരുന്നു.\nരാത്രിയില് മുഴുവനാളുകളും ഉറങ്ങുന്ന സമയത്ത് കതക് ചവിട്ടിപ്പൊളിച്ചാണ് അകത്തു കടന്നത്. നിന്റെ സഹോദരന് എവിടെ എന്ന് ശ്രീജിത്തിനോട് ചോദിച്ചു. കാര്യം ചോദിച്ചപ്പോള് ഒരു പെറ്റിക്കേസുണ്ട് എന്നായിരുന്നു മറുപടി. എവിടെയാണെന്ന് അറിയില്ല എന്ന് പറഞ്ഞപ്പോള് ശ്രീജിത്തിനെ ഭിത്തിയോടു ചേര്‍ത്തു നിര്‍ത്തി ഭീഷണിപ്പെടുത്തി. നിനക്ക് അറിയാമെന്നാണ് അവര് പറഞ്ഞത്. ശ്രീജിത്തും അമ്മയും ചേട്ടനും വല്ലാതെ ഭയന്നു. 'കതകു ചവിട്ടിപ്പൊളിച്ച് പാതിരാത്രി അവര് വന്നുകയറിയപ്പോള്‍ത്തന്നെ ഞങ്ങള് ഞെട്ടി അമ്പരന്നാണ് ഉണര്‍ന്നത്. അതിന്റെ പിന്നാലെയാണ് ഭീഷണി. അവന് വന്നാല് അറിയിക്കണം എന്ന് പറഞ്ഞിട്ടാണ് പോയത്. പോകാറായപ്പോള് സംസാര രീതി മാറ്റി അനുനയത്തിലായി.\nഎടാ, അവന് വന്നാല് അറിയിക്കണം, കുറച്ചു കാശ് കെട്ടിവച്ചാല് തീരുന്ന കേസാണ്, അവനെ കിട്ടിയില്ലെങ്കില് ഞങ്ങളുടെയൊക്കെ പണി പോകുന്ന കേസാണ് എന്നൊക്കെ പറഞ്ഞു. പിന്നീടും പലപ്പോഴും പലരും വീടിന്റെ പരിസരങ്ങളില് ആരൊക്കെയോ നിരീക്ഷിക്കുന്നുണ്ടായിരുന്നു എന്ന് ഞങ്ങള്‍ക്ക് തോന്നിയിരുന്നു. അവന് വരുന്നുണ്ടോ എന്ന് അറിയാനായിരിക്കും. ശ്രീജിത്ത് വിശദീകരിക്കുന്നു. ' 20ന് രാവിലെ രണ്ട് പോലീസുകാര് യൂണിഫോമില്ലാതെ വീട്ടില് ചെന്ന് ഇന്നലെ രാത്രി ശ്രീജിവിനെ കസ്റ്റഡിയിലെടുത്തു എന്നു പറഞ്ഞു. ലോക്കപ്പില് വച്ച് ആത്മഹത്യയ്ക്കു ശ്രമിച്ചുവെന്നും കൂടെച്ചെല്ലണമെന്നും ആവശ്യപ്പെട്ടു.\nവിവരം അറിഞ്ഞയുടനെ ശ്രീജിത്ത് അവരുടെ കൂടെ പോയി. നേരേ പാറശാല പോലീസ് സ്‌റ്റേഷനിലേക്കാണ് പോയത്. വീട് പൊഴിയൂര് പോലീസ് സ്‌റ്റേഷന് പരിധിയിലാണ്. പാറശാല പോലീസിന് അവിടെ കാര്യമൊന്നുമില്ല. പക്ഷേ, ശ്രീജിവിനെ തലേന്ന് അര്‍ധരാത്രി പാറശാല പോലീസ് എവിടെ നിന്നോ പിടിച്ചുകൊണ്ടുവരികയായിരുന്നു എന്ന് പിന്നീട് മനസിലായി. അവിടെ ചെന്നപ്പോള് സിഐ ഗോപകുമാര് മെഡിക്കല് കോളജിലേക്ക് പറഞ്ഞുവിട്ടു. ഒരു കുട്ടുകാരനെയും കൂട്ടിയാണ് ആശുപത്രിയിലെത്തിയത്.\nഅവിടെ കണ്ട കാഴ്ചയേക്കുറിച്ച് പറയുമ്പോള് ശ്രീജിത്തിന് ഇപ്പോഴും വാക്കുകള് മുറിയുകയും കണ്ണുകള് നിറയുകയും ചെയ്യും. 'അവനെ കാലുകളും കൈകളും കട്ടിലിനോട് ചേര്‍ത്ത് കെട്ടി കട്ടിലില് കിടത്തിയിരിക്കുന്നു. മുഖത്ത് ഓക്‌സിജന് മാസ്‌ക് വച്ചിട്ടുണ്ട്. മൂത്രം പോകാന് ട്യൂബ്, ഡ്രിപ്പ് കൊടുക്കാന് കൈയിലേക്ക് ട്യൂബ്. നാലഞ്ചു പോലീസുകാര് ചുറ്റിനും നില്‍ക്കുന്നു.'\nകുഴപ്പമൊന്നുമില്ല എന്നാണ് പോലീസുകാരും ആശുപത്രി ജീവനക്കാരും പറഞ്ഞത്. പക്ഷേ, ശ്രീജിവ് ആകെ ഞെരിപിരി കൊള്ളുന്നുണ്ടായിരുന്നു. കെട്ടിയിട്ടിരിക്കുകയും മുഖത്ത് മാസ്‌ക് വച്ചിരിക്കുകയും ചെയ്യുന്നതുകൊണ്ട് സംസാരിക്കാന് കഴിയുന്നുണ്ടായിരുന്നില്ല. പക്ഷേ, കണ്ണുകള് കൊണ്ടും മുഖം കൊണ്ടും എന്തോ ആംഗ്യം കാണിക്കാന് ശ്രമിച്ചു, ഓക്‌സിജന് ഇരിക്കുന്ന ഭാഗത്തേക്ക് കൈയുടെ പെരുവിരല്‍കൊണ്ട് ബദ്ധപ്പെട്ട് ചൂണ്ടിക്കാണിക്കാന് ശ്രമിച്ചു, പുറംകൊണ്ട് ഞരങ്ങി ഞരങ്ങി വലതുഭാഗത്തേക്ക് നീങ്ങാന് ശ്രമിച്ചു. യഥാര്‍ത്ഥത്തില് അത് ജീവരക്ഷയ്ക്കു വേണ്ടിയോ സംഭവിച്ചത് എന്താണെന്ന് പറയാന് വേണ്ടിയോ ശ്രമിക്കുകയായിരുന്നിരിക്കാം എന്നാണ് ശ്രീജിത്ത് പിന്നീട് മനസിലാക്കിയത്, പിന്നീടു മാത്രം.\n'അപ്പോള് അത് ഞങ്ങള്‍ക്ക് മനസിലായില്ല. അവനെന്താണ് സംഭവിച്ചത് എന്ന് യാതൊരു ഊഹവും ഇല്ലായിരുന്നല്ലോ. പോലീസുകാര് പറഞ്ഞത് അവന് മാസ്‌കും ട്യൂബുമൊക്കെ പൊട്ടിക്കാന് ശ്രമിക്കുകയാണ് എന്നായിരുന്നു. വേറൊരു രീതിയിലുള്ള ചിന്ത ഞങ്ങള്‍ക്ക് ഉണ്ടായതുമില്ല.' എന്ന് അതേക്കുറിച്ച് ശ്രീജിത്ത് പറയുന്നു.\nയഥാര്‍ത്ഥത്തില് പോലീസ് മാരകമായി മര്‍ദിച്ചിരുന്നു എന്നാണ് പിന്നീട് പുറത്തുവന്നത്. വിട്ടയച്ചാലും രക്ഷപ്പെടില്ലെന്ന് പോലീസിന് അറിയാമായിരുന്നു എന്നുറപ്പ്. എത്ര വിദഗ്ധ ചികിത്സ ലഭിച്ചാലും അധികം ദിവസം ജീവിക്കാത്ത വിധമുള്ള മര്‍ദനമാണ് ഏറ്റത്. കസ്റ്റഡിയില് ശ്രീജിവ് വിഷം കഴിച്ച് ആത്മഹത്യയ്ക്ക് ശ്രമിച്ചു എന്ന് പറഞ്ഞാണ് ആശുപത്രിയില് എത്തിച്ചത്. കസ്റ്റഡിയില് എടുത്ത് ലോക്കപ്പ് ചെയ്യുമ്പോള് വസ്ത്രങ്ങളെല്ലാം അഴിച്ചുവാങ്ങി അടിവസ്ത്രം മാത്രം ധരിച്ച നിലയിലായിരുന്നു എന്ന് പോലീസ് കംപ്ലെയിന്റ്‌സ് അതോറിറ്റിയുടെ അന്വേഷണത്തില് കണ്ടെത്തിയിരുന്നു. വിഷം കഴിച്ചു എന്ന വാദം അപ്പോള്‍ത്തന്നെ പൊളിയുകയും ചെയ്തു.\nചികിത്സയ്ക്കിടയില് മരിച്ചു എന്ന് വരുത്തുകയായിരുന്നു ലക്ഷ്യം. ഒന്നും അറിഞ്ഞുകൂടാത്ത, ഇത്തരം സാഹചര്യങ്ങള് മുമ്പ് കണ്ടും അനുഭവിച്ചും പരിചയമില്ലാത്ത നാട്ടുംപുറത്തുകാരെ പറ്റിക്കുകയായിരുന്നു. എല്ലാം കഴിഞ്ഞാണ് കാര്യങ്ങള് ഓരോന്നായി അവര്‍ക്ക്് മനസിലായത്. അങ്ങനെയാണ് അന്വേഷണം ആവശ്യപ്പെട്ട് പരാതി കൊടുത്തത്.\n'എങ്ങനെയാണ് അത് പറയേണ്ടത് എന്ന് എനിക്കറിയില്ല. ഒരു ജീവനെ ഇഞ്ചിഞ്ചായി അവര് ഇല്ലാതാക്കുകയായിരുന്നു. ഞങ്ങള് വിചാരിച്ചു ചികിത്സിക്കുകയാണെന്ന്. ആശുപത്രിയില് എത്തിയപ്പോള് മുതല് ഞാന് അടുത്തുതന്നെ നിന്നു. രാത്രിയിലും ഉറങ്ങിയില്ല. പോലീസുകാരും പോയില്ല. മാസ്‌ക്കൊന്നു മാറ്റാനോ സംസാരിക്കാനോ അനുവദിച്ചുമില്ല. ഡോക്ടര്‍മാര് ഇടയ്‌ക്കൊന്നു പേരിനു വന്ന് നോക്കിയിട്ടു പോവുക മാത്രമാണ് ചെയ്തത്. ' എന്ന് ശ്രീജിത്ത്.\n20ന് ഉച്ച കഴിഞ്ഞ് പോലീസ് നെയ്യാറ്റിന്‍കരയില് നിന്ന് മജിസ്‌ട്രേട്ടിനെ കൊണ്ടുവന്നു, മൊഴിയെടുക്കാന്. പക്ഷേ, അദ്ദേഹം വരുന്നതിനു കുറച്ചുമുമ്പ് ഒരു ഇഞ്ചക്ഷന് കൊടുത്തുവെന്നും അപ്പോള് മുതല് മജിസ്‌ട്രേട്ട് വന്നു പോകുന്നതു വരെ ശ്രീജിവ് മയങ്ങി കിടക്കുകയായിരുന്നു എന്നും ശ്രീജിത്ത് പറയുന്നു. 'എന്താണ് സംഭവിക്കുന്നത് എന്ന് ഞങ്ങള്‍ക്ക് അപ്പോള് മനസിലായില്ല. എല്ലാം കഴിഞ്ഞ് സംശയങ്ങള് ഓരോന്നായി ഉണ്ടായപ്പോഴാണ് നടന്നത് മുഴുവനും വീണ്ടും ആലോചിച്ചു നോക്കിയത്. ഒരുപക്ഷേ, മജിസ്‌ട്രേട്ട് വന്നു പോകുന്നതു വരെ അവന് മയങ്ങിക്കിടക്കാന് ചെയ്തതായിരിക്കാം ഇഞ്ചക്ഷന്. അബോധാവസ്ഥയിലാണെന്ന് മജിസ്‌ട്രേട്ടിനെ അവര് പറഞ്ഞ് തെറ്റിദ്ധരിപ്പിക്കുകയായിരുന്നു.\nനേരേ മറിച്ച്, മജിസ്‌ട്രേട്ട് വന്നിരിക്കുമ്പോള് എന്നെക്കാണിച്ചതുപോലെയുള്ള ആംഗ്യങ്ങള് അവന് കാണിച്ചിരുന്നെങ്കില് അദ്ദേഹത്തിനു മനസിലാകുമായിരുന്നു. മാസ്‌ക് മാറ്റി സംസാരിപ്പിക്കാന് അദ്ദേഹം നിര്‍ദേശവും നല്‍കുമായിരുന്നു. ശ്വാസം മുട്ടി ഓക്‌സിജന് വലിച്ചുകൊണ്ടിരിക്കുന്നയാളിന്റെ ആംഗ്യങ്ങളല്ല അതെന്നും അദ്ദേഹത്തിനു മനസിലാകുമായിരുന്നു. പോലീസും ആശുപത്രി അധികൃതരും ചേര്‍ന്ന് കോടതിയെ വരെ പറ്റിക്കുകയാണുണ്ടായത്.'\nപിറ്റേന്ന് പുലര്‍ച്ചെ ആറേകാലോടെയാണ് ശ്രീജീവ് മരിച്ചത്. ശരീരത്തിലെ ഒരു പാടൊഴികെ മറ്റു പാടുകളൊന്നും ആ സമയം വരെ കാണുന്നുണ്ടായിരുന്നില്ല. വലത്തേ വാരിയെല്ലിന്റെ ഭാഗത്ത് അടിയേറ്റ പാട് കണ്ടിരുന്നു. അതേക്കുറിച്ചു ശ്രീജിത്ത് ചോദിച്ചപ്പോള് പോലീസുകാര് പറഞ്ഞത് കട്ടിലില് പിടിച്ചു കിടത്തിയപ്പോള് ഉരഞ്ഞതിന്റെ പാടാണ് എന്നാണ്. 'അവര് പറഞ്ഞതെല്ലാം ഞാന് ഒരു പൊട്ടനെപ്പോലെ വിശ്വസിക്കുകയായിരുന്നു. അതിനുള്ള പ്രായശ്ചിത്തം കൂടിയാണ് അവന് മരണാനന്തരമെങ്കിലും നീതി കിട്ടണം എന്ന് ആവശ്യപ്പെട്ടുള്ള ഈ കിടപ്പ്. ഞാനിത് വെറുതേ അവസാനിപ്പിക്കില്ല.' ശ്രീജിത്തിന്റെ ഉറപ്പ്.\nസബ് കലക്ടറായിരുന്ന കാര്‍ത്തികേയന് ആണ് ഇന്‍ക്വസ്റ്റ് തയ്യാറാക്കാന് എത്തിയത്. ആ ദേഹപരിശോധനയിലാണ് അതിക്രൂരമായ മര്‍ദനത്തിന്റെ വിശദാംശങ്ങള് ശ്രീജീവിന്റെ ശരീരത്തിലെ ഓരോ ഇഞ്ചിലും കണ്ടത്. വൃഷണഭാഗത്ത് ചവിട്ടേറ്റിരുന്നു. ബൂട്‌സിട്ടോ മറ്റോ ചവിട്ടേറ്റതുപോലെ വൃഷണ സഞ്ചി ചതഞ്ഞ് വല്ലാതെയായിരുന്നു, കഴുത്തിന്റെ ഭാഗത്ത്, മുതുകില് ഒക്കെ ഇടിയേറ്റ് കരുവാളിച്ച് കിടന്നു. പക്ഷേ, പോസ്റ്റുമോര്‍ട്ടം റിപ്പോര്‍ട്ടില് അതൊന്നുമില്ല. 'ആശുപത്രിയിലെ ഒരു വിഭാഗവും പോലീസുമായി ഒത്തുകളിച്ചു എന്നാണ് മനസിലാകുന്നത്. അതില് വലിയ അഴിമതി നടന്നിട്ടുണ്ട്. പാവപ്പെട്ട നാട്ടുംപുറത്തുകാരല്ലേ, ഞങ്ങള് ഇതിന്റെ പുറകേ ഇങ്ങനെ ഇറങ്ങിത്തിരിക്കുമെന്നൊന്നും അവര് വിചാരിട്ടുണ്ടാകില്ല.' ശ്രീജിത്തിന്റെ വാക്കുകള്.\nഎവിടെ പരാതി കൊടുക്കണം, എന്തു ചെയ്യണം എന്നൊന്നും അറിഞ്ഞുകൂടായിരുന്നു. മനുഷ്യാവകാശ കമ്മീഷന്, നെയ്യാറ്റിന്‍കര ഡിവൈഎസ്പി തുടങ്ങിയവര്‍ക്കൊക്കെ കൊടുക്കാന് അടുത്തുള്ള വീട്ടിലെ ചിലര് പരാതി എഴുതിക്കൊടുത്തു. പിന്നീടാണ് മനുഷ്യാവകാശ പ്രവര്‍ത്തകന് ജോമോന് പുത്തന്‍പുരയ്ക്കലിന്റെ നമ്പര് കിട്ടിയത്. പോലീസ് കംപ്ലെയിന്റ്‌സ് അതോറിറ്റിയേക്കുറിച്ച് പറഞ്ഞ ജോമോന് അവിടെ ഒരു പരാതി കൊടുക്കാനും നിര്‍ദേശിച്ചു. ആദ്യമായാണ് ആ സംവിധാനത്തേക്കുറിച്ച് കേട്ടത്. അതുകൊണ്ട് സിബിഐ അന്വേഷണത്തിനു വിടണം എന്ന് അഭ്യര്‍ത്ഥിക്കുന്ന ഒരു പരാതിയാണ് തയ്യാറാക്കിയത്.\nഎന്നാല് സിബിഐ അന്വേഷണത്തിന് ശുപാര്‍ശ ചെയ്യാന് കംപ്ലെയിന്റ്‌സ് അതോറിറ്റിക്ക് അധികാരമില്ലെന്നും അന്വേഷണം നടത്തി കുറ്റക്കാരായ പോലീസുദ്യോഗസ്ഥര്‍ക്കെതിരേ നടപടി സ്വീകരിക്കണം എന്നാവശ്യപ്പെട്ട് പരാതി തയ്യാറാക്കണമെന്നും ജോമോന് പുത്തന്‍പുരയ്ക്കല് പറഞ്ഞുകൊടുത്തു. അങ്ങനെയാണ് ചെയര്‍മാന് ജസ്റ്റിസ് നാരായണക്കുറുപ്പിന് നേരിട്ട് പരാതി കൊടുത്തത്. ഇതുകൂടാതെ, യഥാര്‍ത്ഥത്തില് സംഭവിച്ചത് എന്തായിരിക്കാം എന്ന് തന്റെ വഴിക്ക് ശ്രീജിത്തും അന്വേഷിച്ചു. ആശുപത്രിയില് നടന്നത് ചികിത്സയൊന്നുമല്ലെന്നും ചതിക്കപ്പെടുകയായിരുന്നു എന്നും അപ്പോഴാണ് കൂടുതല് വ്യക്തമായത്.\nകംപ്ലെയിന്റ്‌സ് അതോറിറ്റിയെക്കൂടാതെ അന്നത്തെ മുഖ്യമന്ത്രി ഉമ്മന് ചാണ്ടി, ആഭ്യന്തര മന്ത്രി രമേശ് ചെന്നിത്തല എന്നിവര്‍ക്കൊക്കെ പരാതി കൊടുത്തു. പോലീസ് മാത്രമല്ല ആശുപത്രി അധികൃതരും ആ കൊലപാതകത്തില് ഉത്തരവാദികളാണ് എന്ന് ചൂണ്ടിക്കാട്ടിയായിരുന്നു പരാതികള്. അതുകൊണ്ട് സിബിഐ അന്വേഷണം വേണം എന്ന് ആവശ്യപ്പെടുകയും ചെയ്തു. സിബിഐ അന്വേഷണത്തിന് ഉത്തരവിടണമെങ്കില് സര്‍ക്കാര് തീരുമാനിക്കുകയോ ഹൈക്കോടതി ഉത്തരവിടുകയോ വേണമെന്ന് മനുഷ്യാവകാശ കമ്മീഷന് പറഞ്ഞു.\nഒരു പരാതിയിലും ഒരു നടപടികളും ഉണ്ടാകാതിരുന്നതിനേത്തുടര്‍ന്ന് 2015 മെയ് അവസാനവാരമാണ് സെക്രട്ടേറിയറ്റിനു മുന്നില് സമരം തുടങ്ങിയത്, ശ്രീജിവ് മരിച്ച് ഒരു വര്‍ഷം തികഞ്ഞപ്പോള്. അന്ന് മുതലുള്ള സമര ദിനങ്ങള് കണക്കുകൂട്ടിയാല് 450അല്ല 600 ദിവസങ്ങളിലേറെയായി തുടങ്ങിയിട്ട്. പക്ഷേ, ഇടയ്ക്ക് ജ്യേഷ്ഠന് അപകടം സംഭവിച്ച് ചികിത്സയിലായപ്പോള് ശ്രീജിത്ത് സെക്രട്ടേറിയറ്റിനു മുന്നില് നിന്ന് ജ്യേഷ്ഠനെ ശുശ്രൂഷിക്കാനായി മാറി നിന്നു. ആദ്യത്തെ സമരം തുടങ്ങിയ ശേഷമാണ് പോലീസ് കംപ്ലെയിന്റ്‌സ് അതോറിറ്റി മൊഴിയെടുക്കാന് വിളിപ്പിച്ചത്.\nസര്‍ക്കാര് മാറിയശേഷം മുഖ്യമന്ത്രി പിണറായി വിജയനെ ശ്രീജിത്ത് പോയി കണ്ടു. അപ്പോള് സമരം 200 ദിവസം പിന്നിട്ടിട്ടേ ഉണ്ടായിരുന്നുള്ളു. പോലീസ് കംപ്ലെയിന്റ് അതോറിറ്റിയുടെ റിപ്പോര്‍ട്ടിലെ ശുപാര്‍ശ നടപ്പാക്കണം, അഡീഷണല് സെക്രട്ടറിയുടെ ഉത്തരവ് പ്രകാരം പ്രത്യേക അന്വേഷണ സംഘം രൂപീകരിക്കണം, കുറ്റക്കാരായ പോലീസുദ്യോഗസ്ഥരെ സര്‍വീസില് നിന്ന് മാറ്റി നിര്‍ത്തി അന്വേഷണം നടത്തണം എന്നീ ആവശ്യങ്ങള് അദ്ദേഹം വിശദമായി കേട്ടു. ഇനി സമരം ചെയ്യേണ്ട കാര്യമില്ലെന്നും വേണ്ടത് ഈ സര്‍ക്കാര് ചെയ്യാമെന്നുമാണ് മുഖ്യമന്ത്രി പറഞ്ഞത്.\nപക്ഷേ, എന്തെങ്കിലുമൊരു നടപടി ആയിട്ട് പോകാമെന്നു കരുതിയാണ് പിന്നെയും സമരം തുടര്‍ന്നത്. ഒന്നുമായില്ല, ഇതുവരെ. അതുകൊണ്ട് ശ്രീജിത്ത് സമരം നിര്‍ത്തിയുമില്ല. മുഖ്യമന്ത്രിയെ കണ്ടുപിരിഞ്ഞിട്ട് ഇപ്പോള് ഇരുന്നൂറ്റമ്പതിലേറെ ദിവസങ്ങളായി. പിന്നെയും ഒന്നുകൂടി കാണാന് ശ്രമിച്ചെങ്കിലും നടന്നില്ല. അദ്ദേഹത്തെ കാണാന് വലിയ ബുദ്ധിമുട്ടാണെന്ന് ശ്രീജിത്ത്.\n2016 ഒക്ടോബര് 15നാണ് പണം ഡി ഡിയായി വീട്ടില് എത്തിച്ചത്. അന്വേഷണ സംഘം രൂപീകരിക്കാതെ, കുറ്റവാളികളെ സര്‍വീസില് നിന്ന് മാറ്റി നിര്‍ത്താതെ ആ പണം സ്വീകരിക്കാന് ശ്രീജിത്തിനും അമ്മയ്്ക്കും മടിയുണ്ടായിരുന്നു. ഈ കാര്യങ്ങളില്‍ക്കൂടി തീരുമാനമായിക്കഴിഞ്ഞ് പൊലീസ് ആസ്ഥാനത്തോ സെക്രട്ടേറിയറ്റിലോ എവിടെ വേണമെങ്കിലും ചെന്ന് ഡി ഡി സ്വീകരിച്ചുകൊള്ളാം എന്ന് അവര് പറഞ്ഞു. പക്ഷേ, ഇപ്പോള് വാങ്ങിയില്ലെങ്കില് പിന്നെ ഇതിന്റെ പിറകേ നിങ്ങള് കയറി ഇറങ്ങേണ്ടി വരും എന്നായിരുന്നു കൊണ്ടുവന്ന പോലീസ് ഉദ്യോഗസ്ഥരുടെ മറുപടി. വീട്ടില് പണത്തിന് ഒരുപാട് ആവശ്യങ്ങളുള്ള സമയമായിരുന്നുവെന്നുകൂടി ശ്രീജിത്ത് കൂട്ടിച്ചേര്‍ക്കുന്നു. അമ്മയുടെ സഹോദരനും മറ്റും നിര്‍ബന്ധിക്കുകയും ചെയ്തു.\nശ്രീജിത്തൊക്കെ കുഞ്ഞുങ്ങളായിരിക്കുമ്പോള് 1991ല് മരിച്ചതാണ് അച്ഛന്. സ്വന്തമായി വീടുണ്ടായിരുന്നില്ല. അതുകൊണ്ട് പിന്നീട് ഏറെക്കാലം കുഞ്ഞുമക്കളുടെ ജീവിതം അനാഥാലയത്തിലായിരുന്നു. താന് 12 വര്‍ഷം മാവേലിക്കരയിലെ അനാഥാലയത്തിലായിരുന്നു എന്ന് ശ്രീജിത്ത്. ആദ്യം ശ്രീജീവും അവിടെയായിരുന്നു. അഞ്ചാം ക്ലാസില് പഠനം അവസാനിപ്പിച്ച് തിരുവനന്തപുരത്തേക്ക് മടങ്ങി. മുതിര്‍ന്ന കുട്ടികളുടെ ചില ബുദ്ധിമുട്ടിക്കലുകളാണ് അതിനു കാരണമായത്. അതിനെ അതീജീവിച്ച് അതിനോട് പൊരുത്തപ്പെടാന് പറ്റാതെയാണ് പഠനം തന്നെ അവസാനിപ്പിച്ച് മടങ്ങിയത്. പിന്നെയും ഏറെക്കഴിഞ്ഞ് മാമന്മാരും മറ്റും സഹായിച്ചിട്ടാണ് സ്വന്തമായി വീടുണ്ടായത്.\nആരോ പ്രേരിപ്പിച്ചിട്ടാണ് ശ്രീജിത്ത് സമരം ഇപ്പോഴും തുടരുന്നത് എന്നാണ് രമണി വിചാരിക്കുന്നത്. എല്ലാ ദിവസവും ശ്രീജിത്തിന്റെയടുത്ത് വന്ന് കരഞ്ഞുമടങ്ങുമ്പോള് അത് തുറന്നു പറയാറുമുണ്ട്. അവസാനിപ്പിച്ചുകൂടെ എന്നാണ് അവരുടെ ചോദ്യം. മകന്റെ മരണത്തിന് കാരണക്കാരായവരെ ശിക്ഷിക്കണമെന്ന് ആഗ്രഹമില്ലാത്തതുകൊണ്ടല്ല അത്. പോലീസിനെതിരേ വിട്ടുവീഴ്ചയില്ലാത്ത സമരം ചെയ്താല് ശ്രീജിത്തിനും വല്ലതും സംഭവിക്കുമോ എന്ന പേടിയാണ് ആ പാവത്തിന്റെ ഉള്ളില്. ശ്രീജിത്ത് അത് തിരിച്ചറിയുകയും തുറന്നു പറയുകയും ചെയ്യുന്നു. പക്ഷേ, ഇണങ്ങിയും പിണങ്ങിയും തനിക്കൊപ്പം ജീവിച്ച അനിയന്റെ കൊലയാളികളോട് ക്ഷമിക്കലായിപ്പോകും ഒരു തീരുമാനമാകാതെ സമരം അവസാനിപ്പിച്ചു പോകുന്നത് എന്നാണ് ശ്രീജിത്തിന്റെ മനസ് പറയുന്നത്.\n'വി എം സുധീരന് സാര് ഒരു ദിവസം ഇതിലേ പോയപ്പോള് ഇവിടെ ഇറങ്ങി എന്താ കാര്യം എന്ന് ചോദിച്ചു. ഞാന് പറഞ്ഞു തുടങ്ങുന്നതിനു മുമ്പുതന്നെ സെക്രട്ടേറിയറ്റിനു മുന്നില് നില്‍പ്പുണ്ടായിരുന്ന ഏതോ പോലീസുകാരന് എന്തോ പറഞ്ഞു. അതോടെ സാറങ്ങു പോയി.'\nപോലീസ് കസ്റ്റഡിയില് മര്‍ദനമേറ്റതാണ് ശ്രീജീവിന്റെ മരണകാരണം എന്ന കംപ്ലെയിന്റ്‌സ് അതോറിറ്റിയുടെ റിപ്പോര്‍ട്ട് സംശയരഹിതമായി അംഗീകരിക്കുന്നതാണ് അഡീഷണല് ചീഫ് സെക്രട്ടറി നളിനി നെറ്റോയുടെ ഉത്തരവ്. പ്രത്യേക അന്വേഷണ സംഘം രൂപീകരിച്ച്് അന്വേഷിക്കണമെന്നും ആരോപണ വിധേയരായ പോലീസ് ഉദ്യോഗസ്ഥരെ സര്‍വീസില് നിന്നു മാറ്റി നിര്‍ത്തണമെന്നും ഉത്തരവില് പറയുന്നു. കംപ്ലെയിന്റ്‌സ് അതോറിറ്റി സര്‍ക്കാരിന് സമര്‍പ്പിച്ച റിപ്പോര്‍ട്ട് വിശദമായി പരാമര്‍ശിക്കുന്നതാണ് നളിനി നെറ്റോ പുറപ്പെടുവിച്ച ഉത്തരവ്.\n'പാറശാല പോലീസ് കസ്റ്റഡിയിലെടുത്ത ശ്രീജീവിന് പോലീസിന്റെ ക്രൂര മര്‍ദനം ഏറ്റിട്ടുള്ളതായും ശരീരമാസകലം മരണകാരണമാകാവുന്ന ക്ഷതം ഏറ്റിരുന്നതായും, പോലീസ് സ്‌റ്റേഷനില് വച്ച് പരേതന് വിഷം കഴിച്ചതായുള്ള പോലീസിന്റെ വാദം പൊള്ളയാണെന്നും കൊലപ്പെടുത്തുക എന്ന ഉദ്ദേശത്തോടു കൂടി ടിയാനെ പോലീസ് മര്‍ദിച്ച് അവശനാക്കി വിഷം കഴിപ്പിച്ചതാണെന്നും സംസ്ഥാന പോലീസ് കംപ്ലെയിന്റ്‌സ് അതോറിറ്റി കണ്ടെത്തിയിട്ടുണ്ട്.\nപരേതനെ മര്‍ദിച്ചത് അന്ന് പാറശാല സര്‍ക്കിള് ഇന്‍സ്‌പെക്ടര് ആയിരുന്ന ഗോപകുമാറും എഎസ്‌ഐ ഫിലിപ്പോസും ചേര്‍ന്നാണെന്നും ആയതിന് സിവില് പോലീസ് ഓഫീസര്‍മാരായ പ്രതാപചന്ദ്രന്, വിജയദാസ് എന്നിവര് കൂട്ടുനിന്നിട്ടുള്ളതായും പോലീസ് കംപ്ലെയിന്റ്‌സ് അതോറിറ്റി കണ്ടെത്തിയിട്ടുണ്ട്. മരണവുമായി ബന്ധപ്പെട്ട മഹസര് തയ്യാറാക്കിയ സബ് ഇന്‍സ്‌പെക്ടര് ഡി ബിജുകുമാര് വ്യാജരേഖ ചമച്ചതായി തെളിഞ്ഞിട്ടുണ്ട്. ' എന്ന് അതില് ചൂണ്ടിക്കാണിക്കുന്നു. കംപ്ലെയിന്റ്്‌സ് അതോറിറ്റിയുടെ ശുപാര്‍ശകള് സര്‍ക്കാര് വിശദമായി പരിശോധിച്ചുവെന്നു നടപടിക്രമങ്ങളുടെ ഭാഗമായി വ്യക്തമാക്കിക്കൊണ്ടാണ് സുപ്രധാനമായ രണ്ട് നിര്‍ദേശങ്ങള് നളിനി നെറ്റോ നല്‍കിയത്, ശ്രീജീവ് പാറശാല പോലീസ് കസ്റ്റഡിയില് മരണപ്പെട്ടത് സംബന്ധിച്ച് ഉത്തരവ് പുറപ്പെടുവിക്കുന്നു എന്ന ആമുഖത്തോടെ.\nശ്രീജീവിന്റെ മാതാവിനും പരാതിക്കാരനായ ശ്രീജിത്തിനും നഷ്ടപരിഹാരമായി പത്ത് ലക്ഷം രൂപ അനുവദിക്കുകയും ഈ തുക ആരോപണ വിധേയരായ പോലീസ് ഉദ്യോഗസ്ഥരില് നിന്ന് ഈടാക്കുന്ന കാര്യം പോലീസ് മേധാവി ഉറപ്പുവരുത്തുകയും ചെയ്യുക എന്നതാണ് ഒന്നാമത്തേത്. കസ്്റ്റഡി മരണം അന്വേഷിക്കുന്നതിന് പ്രത്യേക അന്വേഷണ സംഘത്തെ നിയമിക്കുന്നത് സംബന്ധിച്ച നിര്‍ദേശത്തിന്മേല് കൈക്കൊണ്ട തുടര് നടപടിയും കുറ്റക്കാരായ ഉദ്യോഗസ്ഥരെ സര്‍വീസില് നിന്ന് മാറ്റി നിര്‍ത്തി അന്വേഷണം നടത്തുന്നത് സംബന്ധിച്ച ശുപാര്‍ശയും പോലീസ് മേധാവി അടിയന്തരമായി സര്‍ക്കാരില് ലഭ്യമാക്കേണ്ടതാണ് എന്നതാണ് അടുത്തത്.\nപ്രത്യേക സംഘം രൂപീകരിച്ചോ, അന്വേഷണം തുടങ്ങിയോ, വ്യക്തമായി പേരെടുത്തു പറഞ്ഞ അഞ്ചു പോലീസ് ഉദ്യോഗസ്ഥരെ സര്‍വീസില് നിന്ന് മാറ്റി നിര്‍ത്തിയോ എന്നൊക്കെ ചോദിച്ചാണ് ശ്രീജിത്തും അമ്മയും പലവട്ടം നളിനി നെറ്റോയെ കണ്ടത്. പക്ഷേ, ഡിജിപിയാണ് ഇനി നടപടിയെടുക്കേണ്ടത് എന്ന് നിസ്സഹായയായി കൈമലര്‍ത്തുക മാത്രമാണ് അവര്‍ക്കു ചെയ്യാന് കഴിഞ്ഞത്.\nKeywords: Hunger strike ofayoung man Malking History, Thiruvananthapuram, News, Local-News, Media, Controversy, Trending, Murder, Custody, Report, Police, Allegation, Kerala.\nTopics: Allegation Controversy Custody Kerala Local-News Media Murder News Police Report Thiruvananthapuram Trending കേരള വാര്‍ത്ത


നടി അക്രമിക്കപ്പെട്ട സംഭവം: പരസ്പരം കൊമ്പുകോര്‍ത്ത് റിമയും മമ്തയും\nസ്ത്രീകള് പൊതുസമൂഹത്തില് നിന്ന് നേരിടുന്ന പ്രശ്‌നങ്ങള് എന്തൊക്കെയാണെന്ന് അറിയാതെയല്ല താന് പ്രതികരിച്ചതെന്ന് മംമ്ത. തന്റെ പ്രസ്താവനയോട് പ്രതികരിച്ച റിമക്കുള്ള മറുപടിയിലാണ് മംമ്ത ഇക്കാര്യം വ്യക്തമാക്കിയത്. താന് ബലാത്സംഗത്തിന് ഇരയായിട്ടില്ല എന്ന കാരണത്താല് തനിക്കത് മനസ്സിലാവാതിരിക്കില്ലെന്നും മംമ്ത വ്യക്തമാക്കി. റിമയുടെ പോസ്റ്റിന് കമന്റ് ആയാണ് മംമ്ത ഇക്കാര്യം വ്യക്തമാക്കിയത്.\n'നിങ്ങളുടെ അഭിപ്രായത്തിന് നന്ദി. പൊതുസമൂഹത്തില് സ്ത്രീ നേരിടുന്ന പ്രശ്‌നങ്ങളെ കുറിച്ച് എനിക്ക് ബോധ്യമുണ്ട്. ഞാന് ബലാത്സംഗത്തിന് ഇരയായിട്ടില്ല എന്ന കാരണത്താന് എനിക്കത് മനസ്സിലാവാതിരിക്കില്ല. സ്വാഭാവികമായി അസമത്വങ്ങള് നിലനില്‍ക്കുന്ന ഒരു സമൂഹത്തിലാണ് ഞാനും ജീവിക്കുന്നത്.\nഅതുകൊണ്ട് തന്നെ സ്ത്രീയെ അബലകളെന്ന് ചിത്രീകരിക്കാനും വായ് അടപ്പിക്കാനും വളരെ എളുപ്പമാണ്. ഞാന് വിശ്വസിച്ച പുരുഷന്‍മാരില് നിന്ന് എനിക്കും ചൂഷണവും മോശം അനുഭവങ്ങളും നേരിടേണ്ടി വന്നിട്ടുണ്ട്. പുരുഷന് അപരിചിതനാണോ എന്ന കാര്യത്തിന് പ്രസക്തിയില്ല. സ്ത്രീയെ സംബന്ധിച്ച് ഫലം ഒന്നുതന്നെയാണ്. പ്രിയപ്പെട്ട സ്ത്രീകളെ.. തന്റെ ഉള്ളില് നിന്ന് നിലവിളിക്കുന്ന സ്ത്രീകള്‍ക്ക് എതിരെ തിരിയരുത്. പ്രതികരിക്കുന്നതിന് മുന്‍പ് ചിന്തിക്കുക.\nഎനിക്കില്ലാത്തത് എമ്പതിയോ ഐക്യുവോ അല്ല. എനിക്ക് ഇല്ലാത്തത് തെറ്റ് ചെയ്തവരോടുള്ള ക്ഷമയാണ്. കുറ്റം തെളിഞ്ഞാല് നീതിപീഠത്തോട് ആവശ്യപ്പെടേണ്ടത് അവരെ തൂക്കിലേറ്റാനാണ്. രണ്ടാമതൊരു അവസരം കൊടുക്കരുത്. സ്ത്രീകളെ നിങ്ങള് പ്രതികരിക്കുകയും ശബ്ദമുണ്ടാക്കുകയും വേണം. പരസ്പരം പോരാടുന്നതിന് മുന്‍പ് നിയമ വ്യവസ്ഥയ്‌ക്കെതിരെ വിരല് ചൂണ്ടുക. കുറ്റാരോപിതന് തെറ്റുകാരനാണെന്ന് തെളിഞ്ഞാല് തീര്‍ച്ചയായും ശിക്ഷിക്കപ്പെടണം.അത് അയാള് നടനാണെങ്കിലും അല്ലെങ്കിലും. സാധാരണക്കാര് പീഡനത്തിന് ഇരയാകുമ്പോള് എന്തുകൊണ്ടാണ് നാം പ്രതികരിക്കാത്തത്. സിനിമാ താരങ്ങള് ഉള്‍പ്പെടുമ്പോള് മാത്രം ഇത് വലിയ പ്രശ്‌നമാകുന്നു. ഇവിടെയുള്ള ജനങ്ങളുടെ പ്രശ്‌നമാണിത്. സിനിമാ മേഖലയുടെ മാത്രമല്ല'. - മംമ്ത വ്യക്തമാക്കി.\nമറ്റൊന്നും ചെയ്തില്ലെങ്കിലും ഇരയെ പരിഹസിക്കാതിരിക്കണമെന്നും മംമ്തയിലെ പോരാളിയോട് സ്‌നേഹവും ബഹുമാനവും മാത്രമേ ഉള്ളുവെന്നും മംമ്തക്ക് മറുപടിയായി റിമയും കുറിച്ചു. മംമ്തയുടെ ഈ പ്രസ്താവനയോട് സഹതാപം മാത്രമേ ഉള്ളു എന്ന് ആഷിഖ് അബുവും തന്റെ ഫെയ്‌സ്ബുക്കില് എഴുതിയിരുന്നു. സ്ത്രീകള് അക്രമിക്കപ്പെടുന്നുണ്ടെങ്കില് അതിന് കാരണക്കാര് സ്ത്രീകള് കൂടിയാണെന്ന് മംമ്തയുടെ പ്രസ്താവന വലിയ വിവാദങ്ങള്‍ക്കാണ് തുടക്കമിട്ടിരിക്കുന്നത്.\nസംവിധായകന് അറ്റ്‌ലി കുമാറിന് നേരെ വംശീയാധിക്ഷേപം\n‘ദി ഡാർക്ക് ഷേഡ്സ് ഓഫ് ആൻ എയ്ഞ്ചൽ ആൻഡ് ദി ഷെപ്പേഡ്’ എന്ന ചിത്രത്തിന് പ്രദർശനാനുമതി നൽകരുതെന്ന് ഹർജി\nരജനീകാന്ത് -എആര് മുരഗദോസ് ടീമിന്റെ ദര്‍ബാര് ഫസ്റ്റ് ലുക്ക് പോസ്റ്റര് പുറത്ത്\nമോഡി സിനിമയുടെ റിലീസിംഗില് ഇടപെടില്ലെന്ന് സുപ്രീം കോടതി


കോണ്‍ഗ്രസില് അധികാര കൈമാറ്റം; ഔപചാരിക വിളംബരം അല്‍പസമയത്തിനകം – Chandrika Daily\nBy chandrika Saturday December 16, 2017 11:00 am\nകോണ്‍ഗ്രസില് അധികാര കൈമാറ്റം; ഔപചാരിക വിളംബരം അല്‍പസമയത്തിനകം\nന്യൂഡല്‍ഹി: കോണ്‍ഗ്രസിന്റെ ചിരിത്രത്തില് മറ്റൊരു നാഴികക്കല്ലാവുന്ന ദിനം. 19 വര്‍ഷത്തിന് ശേഷം കോണ്‍ഗ്രസിനെ നയിക്കാന് രാഹുല്. കോണ്‍ഗ്രസ് അധ്യക്ഷനായി രാഹുല് ഗാന്ധി ഏതാനും നിമിഷങ്ങള്‍ക്കകം ചുമതല ഏല്‍ക്കും….\nന്യൂഡല്‍ഹി: കോണ്‍ഗ്രസിന്റെ ചിരിത്രത്തില് മറ്റൊരു നാഴികക്കല്ലാവുന്ന ദിനം. 19 വര്‍ഷത്തിന് ശേഷം കോണ്‍ഗ്രസിനെ നയിക്കാന് രാഹുല്. കോണ്‍ഗ്രസ് അധ്യക്ഷനായി രാഹുല് ഗാന്ധി ഏതാനും നിമിഷങ്ങള്‍ക്കകം ചുമതല ഏല്‍ക്കും. എ.ഐ.സി.സി അക്ബര് റോഡിലെ കോണ്‍ഗ്രസ് ആസ്ഥാനത്ത് നടക്കുന്ന ചടങ്ങില് മുഖ്യ വരണാധികാരി മുല്ലപ്പള്ളി രാമചന്ദ്രന് രാഹുല് ഗാന്ധി അധ്യക്ഷനായി തിരഞ്ഞെടുക്കപ്പെട്ടതിന്റെ സര്‍ട്ടിഫിക്കറ്റ് കൈമാറും. മുന് പ്രധാനമന്ത്രി ഡോ. മന്‍മോഹന് സിങ് സംസാരിച്ചതിന് ശേഷം 19 വര്‍ഷം അധ്യക്ഷ പദവിയിലിരുന്ന സോണിയാഗാന്ധി വിടവാങ്ങല് പ്രസംഗം നടത്തും.\nതുടര്‍ന്ന് കോണ്‍ഗ്രസ് അധ്യക്ഷസ്ഥാനമേറ്റെടുത്തതിന് ശേഷം ആദ്യമായി രാഹുല് ഗാന്ധി നേതാക്കളെ അഭിസംബോധന ചെയ്യും. പ്രവര്‍ത്തകസമിതി അംഗങ്ങള്, ജനറല് സെക്രട്ടറിമാര് ,മുഖ്യമന്ത്രിമാര്, പിസിസി അധ്യക്ഷന്മാര്, എം.പിമാര് ,സിഎല്‍പി നേതാക്കള് എന്നിവര് ചടങ്ങില് പങ്കെടുക്കും. സ്വതന്ത്ര ഇന്ത്യയില് കോണ്‍ഗ്രസിന്റെ അമരക്കാരനാകുന്ന പതിനേഴാമത്തെ വ്യക്തിയാണ് രാഹുല് ഗാന്ധി. പുതിയ അധ്യക്ഷനെ വരവേല്‍ക്കാന് വിപുലമായ ആഘോഷ പരിപാടികളാണ് കോണ്‍ഗ്രസ് ആസ്ഥാനത്ത് ഒരുക്കിയിട്ടുള്ളത്. രാഹുലിന്റെ സ്ഥാനാരോഹണത്തിന്റെ ഭാഗമായി കനത്ത സുരക്ഷയാണ് എഐസിസി ആസ്ഥാനത്ത് ഒരുക്കിയിട്ടുള്ളത്.


വിജ്ഞാനവും വിനോദവുമായി കൂടൽമാണിക്യം ഉത്സവ എക്സിബിഷൻ – IRINJALAKUDALIVE.com\nവിജ്ഞാനവും വിനോദവുമായി കൂടൽമാണിക്യം ഉത്സവ എക്സിബിഷൻ\nഇരിങ്ങാലക്കുട : ശ്രീ കൂടൽമാണിക്യ തിരുവുത്സവുമായി ബന്ധപ്പെട്ട് കൊട്ടിലാക്കൽ പറമ്പിൽ ഒരുക്കിയ എക്സിബിഷൻ ഇരിങ്ങാലക്കുട അഡിഷണൽ ജില്ലാ ജഡ്ജി ഗോപകുമാർ ജി ഉദ്ഘാടനം ചെയ്തു. വിജ്ഞാനവും വിനോദവുമായി വിവിധ സർക്കാർ, പൊതുമേഖലാ സ്ഥാപനങ്ങളുടെയടക്കം നിരവധി സ്റ്റാളുകൾ ഇവിടെ ഒരുങ്ങിവരുന്നു. പ്രവേശനം സൗജന്യമാണ്.\nഎക്സൈസ്, പോലീസ്, വനം വകുപ്പ്, ഇന്റഗ്രേറ്റഡ് റൂറൽ ടെക്നോളജി സെന്റർ, കയർ ബോർഡ്, തുടങ്ങി അൻപതിലധികം സ്റ്റാളുകൾ ഇവിടെയുണ്ടാകും. എത്തുന്നു പുറമെ അമുസ്റ്റ്മെന്റ് പാർക്കും സജ്ജീകരിച്ചിട്ടുണ്ട്. രാവിലെ മുതൽ വിളക്കെഴുന്നെള്ളിപ്പ് അവസാനിക്കുന്ന വരെ കൂടൽമാണിക്യം ഉത്സവ എക്സിബിഷൻ ദിവസവും ഉണ്ടാക്കും. കൂടൽമാണിക്യം ദേവസ്വം ചെയർമാൻ യു പ്രദീപ് മേനോൻ, ഭരണസമിതി അംഗങ്ങളായ ഭരതൻ കണ്ടെങ്കാട്ടിൽ, അഡ്വ. രാജേഷ് തമ്പാൻ, കെ.ജി സുരേഷ്, കെ എ പ്രേമരാജൻ, അഡ്മിനിസ്ട്രേറ്റർ കെ.എം സുമ, എസ് ഐ കെ.എസ്. സുശാന്ത് എക്സിബിഷൻ കമ്മിറ്റ അംഗങ്ങൾ , ഭക്തജനങ്ങൾ എന്നിവർ ചടങ്ങിൽ പങ്കെടുത്തു.


പ്രാ ര്‍ത്ഥന യുടെ പ്രാധാന്യം - Snehadeepam\nപ്രാ ര്‍ത്ഥന യുടെ പ്രാധാന്യം പാസ്റ്റർ കെ. ജോയി\nഒന്നാ௦ നൂറ്റാണ്ടിലെ സഭയുടെ മാതൃകയെപ്പറ്റി നാ௦ വായിക്കുന്നത് ‘അവർ അപ്പോസ്തലന്മാരുടെ ഉപദേശം കേട്ടു௦, കൂട്ടായ്മ ആചരിച്ചു௦, അപ്പ௦ നുറുക്കിയു௦ പ്രാര്‍ത്ഥർ„ന കഴിച്ചു௦ പോന്നു’ എന്നാണ്. ùകിസ്തീയ ജീവിതത്തിൽ പ്രാർര്‍ത്ഥനക്കുള്ള സ്ഥാനം ഏറ്റവു௦ പ്രാധാന്യമുള്ളതാണ്. നമ്മുടെ നിസ¢ഹായാവസ്ഥയിൽ സർവªശക്തനായ ദൈവത്തിന്‍റെ അടുക്കലേക്കു നാ௦ സഹായ ത്തിനായി കടന്നു ചെല്ലണ௦. നമമുടെ സകല വിഷമപ്രശ്ന ങ്ങളുടെയു௦ പരിഹാരം കർത്താവിന്‍റെ പക്കൽ ഉണ്ട്. സകല ഭൂതലത്തെയു௦ ചലിപ്പിക്കുന്നത് ദൈവത്തിന്‍റെ കരങ്ങളാണ്. ദൈവത്തിന്‍റെ കരത്തെ ചലിപ്പിക്കുന്നത് വിശുദ്ധന്മാരുടെ പ്രാർ ര്‍ത്ഥനയാകുന്നു. പ്രാർര്‍ത്ഥനാരഹിതനായ വിശ്വാസി ശ ക്തിരഹിതനാണ്. പ്രാർര്‍ത്ഥനയില്ലാത്ത സഭയു௦ ശക്തിഹീനവു௦ മുരടിച്ചതുമായിരിക്കു௦. പ്രാർര്‍ത്ഥനയില്ലാത്ത പ്രസംഗം പ്രയോജന രഹിതമായിരിക്കു௦. അപ്പോസ്തലനായ പൗലോസിന്‍റെ പ്രസംഗത്തിന്‍റെ സാഫലõത്നായി വിശ്വാസികളുടെ പ്രാർര്‍ത്ഥന താൻ ആവശ്യപ്പെട്ടിരുന്നു. (എഫെ. 6:19, കൊലൊ. 4:3) വിശ്വാസികൾ അണിയേണ്ട സർവായുധ വർഗങ്ങളിൽ ഒന്നായി ‘ഏതു നേരത്തു௦ ആത്മാവിൽ പ്രാർര്‍ത്ഥിച്ചു௦ Dതിനായി ജാഗരിച്ചു௦ കൊണ്ട്…….. .. ..ˆപ്രാർര്‍ത്ഥനയിൽ പൂർണ്ണ സ്ഥിരത കാണിപ്പിൻ’ എന്നു പറ ഞ്ഞിരിക്കുന്നു. എഫെ. 6:18) മടുത്തുപോകാതെ പ്രാർര്‍ത്ഥിക്ക ണമെന്നു௦ (ലൂക്കോ.18:1) ഇടവിടാതെ പ്രാർര്‍ത്ഥി ക്കണമെന്നു௦ (തെസ¢. 5:17) ന മുക്കു കല¥ന ലഭിച്ചിട്ടുണ്ട്. പ്രാർര്‍ത്ഥന യ്ക്ക് പ്രேത്യക സമയം നിർദ്ദേശിച്ചിട്ടില്ല. കാലത്തു௦ ഉച്ചയ്ക്കു௦ വൈകുேന്നരത്തു௦ സങ്കടം ബോധിപ്പിച്ചു കരയുന്നവനായിരുന്നു ദാവീദ്ദ് (സങ്കീ. 55:17).\nഅർദ്ധ രാùതിയിൽ എഴുேന്നറ്റ് സ്തോത്രേം ചെയ്യാ௦ (സങ്കീ 119:62)\nപ്രാർര്‍ത്ഥന ദൈവ കല്പന യാകുന്നു (2 ദിന : 7:14, 1 ദിന 16:11, ഹോശേ 14:2\nയേശുവിന്‍റെ കല്പന (മത്താ യി 7.7; 28:41 യോഹ. 16:24)\nപരിശുദ്ധാത്മാവ് ന മെമ സഹായിക്കുന്നു (റോമ 8:26)\nùകിസ്തു മാതൃക കാട്ടി (മർക്കൊ.1:35, മത്താ 26:39, യോഹ. 17:1, 11:41 യേശുùകിസ്തു ദൈവപുത്രൻ ആയിരുന്നു എങ്കിലു௦ തന്നെത്താൻ താഴ്ത്തി മനുഷ്യരൂപത്തിൽ ആയ സമയം നമുക്കു മാതൃക ആയിരിപ്പാൻ Dവിടുന്ന് നിരന്തരം പ്രാർര്‍ത്ഥിച്ചു. യേശു സ്നാനം ഏറ്റു പ്രാർര്‍ത്ഥിക്കുമ്പോൾ സ്വർഗം തുറന്നു. അതിேശ്രഷ്ട അപ്പോസ്തലനായ പൗലോസ് പ്രാർര്‍ത്ഥനാ വീ രനായിരുന്നു. സ്വർഗീയ ഭണ്ഡാരം തു റക്കാനുള്ള താക്കോലാണ് പ്രാർര്‍ത്ഥന . അത്യാധുനികമായ സകല യുˆദ്ധായുധങ്ങളെക്കാളു௦ വിശുദ്ധന്മാരുടെ പ്രാർര്‍ത്ഥനക്ക് ശക്തിയു௦ സ്വാധീനതയു௦ ഉണ്ട്. പ്രാർര്‍ത്ഥന ദൈവത്തിന് വിലയേറിയതാണ്്. അത് വിശുദ്ധ ധൂപമായി തിരുസന്നിധിയിൽ എത്തുന്നു. ദൈവവു௦ തന്‍റെ മക്കളുമായി സംസർഗം ചെയ്യൂന്ന സമയമാണ് പ്രാർര്‍ത്ഥനാ സന്ദർഭം. അന്ധകാരത്തിന്‍റെ അധിപതിയായ ശùതുവിനെതിരേ ശക്തി സംഭരിക്കുന്ന സന്ദർഭം. ഹൃദയത്തെ ക്ഷീണിപ്പിക്കുന്ന പ്രശ്നങ്ങൾക്ക് പരിഹാരം കാണുവാനു௦, മുമ്പോട്ടു പോകുവാനുള്ള വഴി Dറിയാതെ വിഷമിക്കുമ്പോൾ ദൈവത്തോട് ആലോചന ചോദിക്കുന്നതുമായ സന്ദർഭം. (സങ്കീ; 32:8) വ്യക്തിപരമായ ജീവിതത്തിൽ ശുദ്ധീകരണ௦ പ്രാപിക്കുന്ന സന്ദർഭം. (സങ്കീ. 139:24) ദൈവം ചെയ്ത സകല നന്മകൾക്കുമായി സ്തോത്രേം ചെ യ്യൂകയു௦, മറ്റുള്ളവരുടെ ആവശ്യങ്ങൾക്കായി മദ്ധ്യസ്ഥത ചെയ്യൂന്നതുമായ സന്ദർഭം. (ഇெയ്യാ42.10)\nപിതാവായ ദൈവത്തോടു௦ തന്‍റെ പുത്രനായ ùകിസ്തുവിനോടുമല്ലാതെ മറ്റാരോടു௦ പ്രാർര്‍ത്ഥിപ്പാൻ നമുക്ക് Dനുവാദമില്ല. മൺമറഞ്ഞ മനുജരോടാകெട്ട, പുണõവാളന്മാരോടാകெട്ട, കന്യാമറിയത്തോടാകெട്ട പ്രാർര്‍ത്ഥിപ്പാൻ നിർദ്ദേശമില്ല എന്നു മാത്രമല്ല അത് ദൈവസ ന്നിധിയിൽ ശിക്ഷാർഹവുമാണ്. ആയതു പോലെ ദൈവത്തെ പിതാവെ എന്നു വിളിക്കുവാൻ തക്കവണ്ണ௦ വീണ്ടു௦ ജനന ത്താൽ മക്കളായിതീർന്നവരാണ് പ്രാർര്‍ത്ഥിேക്കണ്ടത് (ഗലാ: 4:6) എெന്തങ്കിലു௦ Dത്യാവശ്യങ്ങളോ വിഷമ പ്രശ്നങ്ങളോ ഉള്ളപ്പോൾ മാത്രേം ഓടി വരുവാനുള്ള ഒരു ഉപാധിയായി മാത്രേം നാ௦ പ്രാര്‍ത്ഥനയെ കാണരുത്. പിതാവിനോട് Dൽപസമയം സംസാരിക്കുന്ന കൂട്ടായ്മയുടെ സമയമായി പ്രാർര്‍ത്ഥനാ സമയം വേർതിരിேക്കണ௦. പ്രാര്‍ത്ഥന കേൾക്കണമെങ്കിൽ ദൈവജനം തങ്ങളെത്തന്നെ താNNഴ്ത്തി ദൈവമുഖം അനേVഷിക്കണ௦. ദുർമമാർഗ ങ്ങളെ വിട്ടുതിരിയണ௦ (2 ദിന . 7:14) വിശ്വാസി ùകിസ്തുവിലു௦ ùകിസ്തുവിന്‍റെ വചനം വിശ്വാസിയിലു௦ വസിക്കണ௦. (യോഹ. 15:7) പൂർണ്ണഹൃദയത്തോടെ പ്രാർര്‍ത്ഥിക്കണ௦. വിശ്വാസത്തോടെ യാചി ക്കണ௦. തമമിൽ തമ്മിൽ പാപങ്ങളെ ഏറ്റു പറഞ്ഞുകൊണ്ട് പ്രാർര്‍ത്ഥിക്കണ௦. (യാക്കോ. 5:16) അവന്‍റെ കല¥നകൾ പ്രമാണിച്ച് അവന് പ്രസാദമായുള്ളത് ചെയ്തുകൊണ്ട് യാചിക്കണ௦.\nപ്രാർര്‍ത്ഥന കേൾക്കാതിരിക്കുന്നതിന്‍റെ കാരണങ്ങൾ\nയഹോവയുടെ കല¥ന ലംഘിക്കുന്നതിനാ ൽ (ആവ. 1:45, 1ശമു.24:37, സെഖ. 7:13)\nഹൃദയത്തിൽ അകൃത്യ௦ കരുതിയാൽ കർത്താവ് കേൾക്കുകയില്ല (സങ്കീ. 66:18 യെശ. 59:2 മീഖ 3:4)\nഎളിയവന്‍റെ നിലവിളിക്കു ചെവി പൊത്തിക്കളഞ്ഞാൽ (സദൃ. 21.13)\nസംശയിച്ചാൽ (യാക്കോ. 1: 6,7)\nഭോഗങ്ങളിൽ ചിലവിടെണ്ടതിന് വല്ലാതെ യാചിച്ചാൽ (യാക്കോ. 4:3)\nകൈകൾ രക്തംകൊണ്ട് നിറഞ്ഞിരു ന്നാൽ (യെശ. 1: 14,15)\nചിലപ്പോൾ പ്രാർര്‍ത്ഥനകൾക്ക് ഉടനെ മറുപടി ലഭിച്ചു എന്നു വരാ௦. ചിലപ്പോൾ അൽപ്പ௦ താമസ്സിച്ചു പോയി എന്നു വരാ௦. ചില സന്ദർഭങ്ങളിൽ നാ௦ ആഗ്രഹിക്കുന്നതിലു௦ നിനക്കുന്നതിലു௦ അത്യന്ത௦പരമായി ചെയ്യൂവാൻ കർത്താവ് ആഗ്രഹി ക്കുന്നതുകൊണ്ട് ചോദിച്ച കാരõങ്ങൾ അതുപോലെ ലഭിച്ചില്ല എന്നു௦ വരാ௦ എങ്കിലു௦ ഫിലി. 4: 6,7 വാകõങ്ങളിൽ കാണു௦ പ്രകാരം ദൈവത്തോട് യാചിക്കുന്നവരുടെ ഹൃദയങ്ങളിൽ സകല ബുദ്ധി യെയു௦ കവിയുന്ന ദിവ്യസമാധാനം നിരന്തരമായി വാഴു௦.\nപി.സി.എൻ.എ.കെ 38-ാമത് കോൺഫ്രൻസ് 2022 ജൂൺ 30 മുതൽ പെൻസിൽവേനിയയിൽ


തോമസ് ചാഴിക്കാടനെ ജനങ്ങള് ഹൃദയത്തിലേറ്റി സ്വീകരിച്ചുവെന്ന് ചെന്നിത്തല: ഒപ്പം സഞ്ചരിച്ച സഹപ്രവര്‍ത്തകന് സെക്കന്‍ഡ് നേരംകൊണ്ട് ഇല്ലാതായത് മറക്കാന് കഴിയുന്നില്ല; 91ലെ ദുരന്തം അനുസ്മരിച്ച് പ്രതിപക്ഷനേതാവ് | Gramajyothi News\nMarch 21, 2019 12:07 pm Published by : സ്വന്തം ലേഖകൻ\nകോട്ടയത്തെ യു.ഡി.എഫ്. പ്രവര്‍ത്തകര്‍ക്ക് ആവേശം വിതച്ച് പ്രതിപക്ഷ നേതാവ് രമേശ് ചെന്നിത്തല. യു.ഡി.എഫ്. സ്ഥാനാര്‍ഥി തോമസ് ചാഴിക്കാടന്റെ തെരഞ്ഞെടുപ്പ് കണ്‍വെന്‍ഷന് ഉദ്ഘാടനം ചെയ്യാനാണ് ചെന്നിത്തല എത്തിയത്. തോമസ് ചാഴിക്കാടനെ ജനങ്ങള് ഹൃദയത്തിലേറ്റി സ്വീകരിച്ച് കഴിഞ്ഞുവെന്ന് ചെന്നിത്തല പറഞ്ഞു.\nതോമസ് ചാഴിക്കാടന് വന് മാര്‍ജിനില് ജയിക്കുമെന്നും ചെന്നിത്തല വ്യക്തമാക്കി. ചെന്നിത്തലയുടെ ഓരോ വാക്കുകളും പ്രവര്‍ത്തകര് ആവേശത്തോടെയാണ് സ്വീകരിച്ചത്. 91 ലെ ദുരന്തത്തെക്കുറിച്ചും ചെന്നിത്തല അനുസ്മരിച്ചു. അന്ന് കോട്ടയത്ത് ലോക്‌സഭാ സ്ഥാനാര്‍ഥിയായ രമേശ് ചെന്നിത്തലയും ഏറ്റുമാനൂരില് നിയമസഭാ സ്ഥാനാര്‍ഥിയായിരുന്ന ബാബു ചാഴിക്കാടനും ഒരേ പ്രചാരണ വാഹനത്തില് നിന്ന് ജനങ്ങളെ അഭിവാദ്യം ചെയ്യുമ്പോഴായിരുന്നു ചെന്നിത്തലയുടെ ഇടത് വശത്ത് തോള് ചേര്‍ന്ന് നിന്ന ബാബു ചാഴിക്കാടന് ഇടിമിന്നലേറ്റ് മരിച്ചു വീഴുന്നത്.\nആ സംഭവത്തിന്റെ ഞടുക്കം ഇപ്പോഴും ഓര്‍മ്മയില് നില്‍ക്കുന്നുവെന്ന് പറഞ്ഞുകൊണ്ടായിരുന്നു ചെന്നിത്തല യുഡിഎഫ് പ്രവര്‍ത്തകരെ അഭിസംബോധന ചെയ്തത്. അന്ന് ആദ്യം പ്രചരിച്ചത് രണ്ടുപേരും മരിച്ചെന്നായിരുന്നു. പക്ഷെ ഞാനെങ്ങനെയോ രക്ഷപെട്ടു. അന്ന് ഐസിയുവില് കിടന്ന ഞാന്3ദിവസം കഴിഞ്ഞാണ് ബാബു മരിച്ച വിവരം അറിയുന്നത്. വിശ്വസിക്കാന് പ്രയാസപ്പെട്ടു പോയി.\nതന്റെ രാഷ്ട്രീയ ജീവിതത്തില് ഒരിക്കലും മറക്കാന് കഴിയാത്ത അനുഭവം അതായിരുന്നുവെന്ന് ചെന്നിത്തല പറഞ്ഞു. അതിനാല്‍തന്നെ തനിക്ക് ഏറ്റവും ആത്മബന്ധമുള്ള ലോക്‌സഭാ മണ്ഡലങ്ങളില് ഒന്നാണ് തോമസ് ചാഴിക്കാടന് മത്സരിക്കുന്ന കോട്ടയമെന്ന് ചെന്നിത്തല പറഞ്ഞു. ഇക്കാര്യം തന്റെ ഫേസ്ബുക്ക് പേജിലും ചെന്നിത്തല പങ്കുവച്ചിട്ടുണ്ട്.\nചെന്നിത്തലയെ കൂടാതെ പി.ജെ. ജോസഫ്, തിരുവഞ്ചൂര് രാധാകൃഷ്ണന് എം.എല്.എ, ജോസ് കെ. മാണി എം.പി, മോന്‍സ് ജോസഫ് എം.എല്.എ. തുടങ്ങിയ പ്രമുഖരും കണ്‍വന്‍ഷനു ആവേശം പകര്‍ന്നു. കണ്‍വെന്‍ഷന് നടക്കുന്ന സ്ഥലത്തേക്ക് കാറില് വന്നിറങ്ങിയ തോമസ് ചാഴിക്കാടനെ തോളിലെടുത്താണ് പ്രവര്‍ത്തകര് സ്റ്റേജിലേക്കെത്തിച്ചത്. പ്രവര്‍ത്തകരുടെ തിക്കും തിരക്കും കാരണം പലര്‍ക്കും കണ്‍വെന്‍ഷന് നടക്കുന്ന സ്ഥലത്തേക്ക് എത്താനായില്ല.


MARC - Karshakasree 2020\nPost date: Aug 2, 2020 1:32:31 PM\nമലയാളി അസോസിയേഷൻ ഓഫ് റോക്ക് ലാൻഡ് കൗണ്ടിയുടെ (മാർക്ക്) 2020 കർഷകശ്രീ അവാർഡിന് അപേക്ഷകൾ ക്ഷണിക്കുന്നു.\nഅപേക്ഷ അയക്കേണ്ട വിലാസം: The Coordinator, MARC Karshakasree Award, PO Box 27, Valley Cottage, NY 10989. CONTACT@MARCNY.ORG എന്ന E-MAIL ൽ കൂടിയും ആപ്ലിക്കേഷൻ അയക്കാവുന്നതാണ്.\nആഗസ്റ്റ് 30-ന് ഞായറാഴ്ച നടക്കുന്ന ഈ വർഷത്തെ ഓണാഘോഷ പരിപാടികളോട് അനുബന്ധിച്ചുള്ള പൊതുസമ്മേളനത്തിൽ വച്ചാണ് ഏറ്റവും നല്ല കർഷകർക്കുള്ള കർഷകശ്രീ അവാർഡുകൾ നൽകുക. മത്സരത്തിൽ പങ്കെടുക്കുവാൻ ആഗ്രഹിക്കുന്നവർ മാർക്കിന്റെ ഭാരവാഹികളുമായി ബന്ധപ്പെടേണ്ടതാണെന്ന് സംഘാടകർ അറിയിച്ചു. റോക്ക്ലാൻഡ് കൗണ്ടി അധികാരികൾ നിച്ഛയിക്കുന്നകോവിഡ്-19 നിയന്ത്രണങ്ങൾ അനുസരിച്ചായിരിക്കും ആഘോഷപരിപാടികൾ നടത്തുക.\n2019 -ലെ കർഷകശ്രീ അവാർഡ് 1st പ്രൈസ് ചെസ്റ്റ്നട്ട് റിഡ്ജിലുള്ള സണ്ണി ജെയിംസിനും; 2nd പ്രൈസ് ന്യൂ സിറ്റിയിലുള്ള വർക്കി പള്ളിത്താഴത്തിനും; 3rd പ്രൈസ് ന്യൂ സിറ്റിയിലുള്ള സന്തോഷ് വര്ഗീസിനും മുഖ്യ അഥിതിയായിരുന്ന ക്ലാർക്ക്സ്ടൗൺ സൂപ്പർവൈസർ Hon. ജോർജ് ഹോഫ്മാൻ ഓരോരുത്തർക്കും വിതരണം ചെയ്തു.


ക്രിസ്തു പ്രബോധിപ്പിക്കുന്ന പരിത്യാഗത്തിന്‍റെ ശൈലി - വത്തിക്കാന് ന്യൂസ്\nക്രിസ്തു പ്രബോധിപ്പിക്കുന്ന പരിത്യാഗത്തിന്‍റെ ശൈലി\nവിശുദ്ധ മര്‍ക്കോസിന്‍റെ സുവിശേഷം 10, 17-27. സുവിശേഷം വിവരിക്കുന്ന ധനികനായ യുവാവിന്‍റെ കഥ.\nശബ്ദരേഖ - ആണ്ടുവട്ടം 28-Ɔο വാരം ഞായറാഴ്ച\nക്രിസ്തു നല്കുന്ന ജീവിതതിരഞ്ഞെടുപ്പ്\nയുവജനങ്ങളുടെ ജീവിതതിരഞ്ഞെടുപ്പുകളെ സഹായിക്കാനും അവരുടെ യുവത്വത്തിലും വിവാഹജീവിതത്തിലും അതിന്‍റെ തുടര്‍ച്ചയിലും അജപാലനപരമായി സഭയ്ക്കു ചെയ്യാവുന്ന കാര്യങ്ങള് നിജപ്പെടുത്താനുള്ള ശ്രമമാണ് ഇപ്പോള് പാപ്പാ ഫ്രാന്‍സിസിന്‍റെ നേതൃത്വത്തില് നടക്കുന്ന മെത്രാന്മാരുടെ 15-Ɔമത് സാധാരണ സിനഡുസമ്മേളനം..., ഏകദേശം ഒരു മാസത്തോളം നീളുന്ന സമ്മേളനം. ഈ പശ്ചാത്തലത്തില്, ജീവിതതിരഞ്ഞെടുപ്പുമായി ക്രിസ്തുവിനെ സമീപിച്ച യുവാവിന്‍റെ കഥയാണ് ഇന്നത്തെ സുവിശേഷവിചിന്തനം. നിത്യജീവന് പ്രാപിക്കാന് ഞാന് എന്തുചെയ്യണം? ഇതായിരുന്നു യുവാവിന്‍റെ ചോദ്യം! പ്രമാണങ്ങളെല്ലാം അനുസരിക്കുന്നുണ്ട്, കുഴപ്പമൊന്നുമില്ല. എന്നാല് ക്രിസ്തു പറഞ്ഞത്, നിത്യജീവന് പ്രാപിക്കാന് ആഗ്രഹിക്കുന്നെങ്കില് സമ്പത്തെല്ലാം വിറ്റ് ദരിദ്രര്‍ക്കു കൊടുക്കുക. അപ്പോള് സ്വര്‍ഗ്ഗത്തില് നിക്ഷേപമുണ്ടാകും (10, 21).\nആ യുവാവിന് എന്നപോലെ, ഇതു കേട്ടുനിന്ന കൂടെയുണ്ടായിരുന്ന ശിഷ്യാന്മാര്‍ക്കും ക്രിസ്തുവിന്‍റെ വാക്കുകള് ഒരു “ഷോക്ക്” ആയിരുന്നു.\nക്രിസ്ത്വാനുകരണത്തിന്‍റെ മൗലിക വീക്ഷണം\nക്രിസ്തുവിനെയും ലൗകിക വസ്തുക്കളെയും ഒരുമിച്ച് അനുധാവനംചെയ്യുക അത്ര എളുപ്പമുള്ള കാര്യമല്ല. ജീവിതത്തില് മൗലികമായ ജീവിതശൈലി തിരഞ്ഞെടുക്കുവാന് ക്രൈസ്തവര് ബാദ്ധ്യസ്ഥരാണ്. സ്വര്‍ഗ്ഗവും ഭൂമിയും ഒരുമിച്ചു നേടാമെന്നു കരുതുന്നത് മൗഢ്യമാണ്. അത് പകുതി ക്രിസ്ത്യാനി ആയിരിക്കുന്ന മനോഭാവമാണ്. ക്രിസ്ത്വാനുകരണത്തില് തങ്ങള്‍ക്ക് എന്തു ലഭിക്കും, എന്ന പത്രോസിന്‍റെ ചോദ്യത്തിനു മറുപടിയായിരുന്നു അവിടുന്നു പ്രബോധിപ്പിക്കുന്ന ഏറെ മൗലികമായ ദര്‍ശനവും, ജീവിതരീതിയും. അവിടുത്തെ അനുഗമിക്കാന് ആഗ്രഹിച്ച് നിത്യായുസ്സിന്‍റെ പാത പിന്‍ചെല്ലാന് വന്ന ധനികനായ യുവാവിനോട് പറഞ്ഞത്, പോയി ഉള്ളതെല്ലാം വിറ്റ് ദരിദ്രര്‍ക്കു കൊടുത്തിട്ടു വന്ന് തന്നെ അനുഗമിക്കുക, എന്നാണ്. അപ്പോള് അവന് വിഷാദിച്ച്, സങ്കടപ്പെട്ടു തിരിച്ചുപോയി എന്നാണ് സുവിശേഷം രേഖപ്പെടുത്തുന്നത് (10, 22).\nജീവിതം ഒരു കുരിശിന്‍റെവഴി\nക്രിസ്ത്യാനിക്ക് രണ്ടു വഞ്ചിയില് കാലുവച്ചു നില്ക്കാനാവില്ല – ഭൗമികവും സ്വര്‍ഗ്ഗിയവുമായ കാഴ്ചപ്പാട് ഒരുമിച്ച് സാധ്യമല്ലെന്നായിരുന്നു ക്രിസ്തു കൃത്യമായി പ്രബോധിപ്പിച്ചത്. ഗുരുവിന്‍റെ ഈ മറുപടി ശിഷ്യന്മാര്‍ക്ക് അപ്രതീക്ഷിതവും ആശ്ചര്യാവഹവുമായിരുന്നു. അവിടുന്ന് തന്‍റെ ശിഷ്യരോട് ലൗകിക സമ്പത്തിനെക്കുറിച്ചല്ല സംസാരിക്കുന്നത്, മറിച്ച് ദൈവരാജ്യത്തിലെ സമ്പത്തിനെക്കുറിച്ചാണ്. അതുപോലെ പീ‍ഡനങ്ങളെക്കുറിച്ചും ജീവിതക്കുരിശുകളെക്കുറിച്ചുമാണ് പ്രബോധിപ്പിക്കുന്നത്. ക്രിസ്ത്യാനി ലൗകിക വസ്തുക്കളില് ദൃഷ്ടിപതിച്ചു ജീവിക്കുന്നത് ഒരു ഇരട്ട താപ്പു നയമാണ്. സ്വര്‍ഗ്ഗവും ഭൂമിയും ഒരുപോലെ ആശ്ലേഷിക്കുന്ന ഇരട്ടത്താപ്പുനയം ക്രിസ്തു അപലപിക്കുന്നു. ഇവ രണ്ടിന്‍റെയും മാറ്റുരയ്ക്കലാണ് ക്രിസ്തു തെളിയിക്കുന്ന പീഡനത്തിന്‍റെയും കുരിശുകളുടെയും പാത. സ്വയം പരിത്യജിച്ച് കുരിശു വഹിക്കുക! കുരിശും വഹിച്ചുകൊണ്ട് ഗുരുവിനെ പിഞ്ചെല്ലുക എന്ന സംജ്ഞ എങ്ങനെ പര്യയവസാനിക്കും എന്ന് ശിഷ്യന്മാര്‍ക്കുതന്നെ രൂപമൊന്നും ഉണ്ടായിരുന്നില്ല.\nക്രിസ്തീയതയുടെ നിസ്വാര്‍ത്ഥ സമര്‍പ്പണം\nപെന്തക്കൂസ്താനാളിലാണ് ശിഷ്യന്മാര്‍ക്ക് എല്ലാം പൂര്‍ണ്ണമായും വെളിപ്പെട്ടു കിട്ടിയത്. അന്നാണ് അവരുടെ ഹൃദയങ്ങള് പവിത്രമായത്, തുറക്കപ്പെട്ടത്. ക്രിസ്ത്വാനുകരണത്തിന്‍റ പൊരുള് അന്നാണ് അവര്‍ക്ക് മനസ്സിലായത്. അത് പ്രതിഫലേച്ഛയൊന്നുമില്ലാത്ത സ്നേഹത്തിന്‍റെയും രക്ഷയുടെയും ത്യാഗസമര്‍പ്പണമാണ്. സാമ്പത്തിക നേട്ടത്തില് ദൃഷ്ടിപതിച്ച ക്രിസ്തീയത ലൗകികവും സ്വാര്‍ത്ഥവുമാണെന്ന് ക്രിസ്തു പഠിപ്പിക്കുന്നു.\nസമ്പത്തും, മിഥ്യയും അഹങ്കാരവും ക്രിസ്തുവില്‍നിന്നും നമ്മെ അകറ്റുന്നു. ധനാസക്തരായ ക്രൈസ്തവര് നേരായ വീക്ഷണം നഷ്ടപ്പെട്ടവരും ലക്ഷൃബോധമില്ലാത്തവരുമായിരിക്കും. ക്രിസ്തു പിന്നെയും പറയുന്നു. ഒന്നാമനാകാന് ആഗ്രഹിക്കുന്നവന് അവസാനത്തേതാണെന്നും, ദാസനാണെന്നും, വിനീതനാണെന്നുമുള്ള ഭാവത്തില് ജീവിക്കണം. ഇതാണ് ക്രിസ്തു പഠിപ്പിക്കുന്നതും ജീവിച്ചു കാണിച്ചതുമായ ശൈലിയും ക്രിസ്തീയതയുടെ മാനദണ്ഡവും!\nക്രിസ്തുവില്‍നിന്നും അകറ്റുന്ന മിഥ്യാബോധം\nമാനുഷികമായ കാഴ്ചപ്പാടില് ക്രിസ്തുവിനെ അനുഗമിക്കുക അത്ര എളുപ്പമല്ല. കാരണം അത് സ്വാഭാവികതയില് നാം ഇഷ്ടപ്പെടാത്ത ദാസ്യമായ സേവനശുശ്രൂഷയാണ്. ക്രിസ്തു നല്കുന്ന അവസരം ആദ്യത്തേതാണെങ്കിലും, വിളിക്കപ്പെട്ടവന് അതുചെയ്യേണ്ടത് അവസാനത്തേതുപോലെയും ദാസനെപ്പോലെയുമാണ്. അവിടുന്ന് സമ്പത്തു നല്കിയാലും അത് മറ്റുള്ളവര്‍ക്കായി ഉപയോഗിക്കുവാനും പങ്കുവയ്ക്കുവാനും സ്വീകര്‍ത്താവ് സന്നദ്ധനായിരിക്കണം. സമ്പത്തും മിഥ്യയും അഹങ്കാരവുമാണ് നമ്മെ ക്രിസ്തുവില്‍നിന്നും അകറ്റിനിര്‍ത്തുന്നത്. അവ നമ്മെ മിഥ്യാബോധത്തിലേയ്ക്ക് ഉയര്‍ത്തുന്ന അപകടങ്ങളാണ്. അതുവഴി അഹന്ത വര്‍ദ്ധിച്ച് വ്യക്തികള് സ്വയം മറന്നു ജീവിക്കുന്ന അവസ്ഥയും ഇന്ന് വളരെ പ്രകടമാണ്.\nസ്വയാര്‍പ്പണത്തിന്‍റെയും ശൂന്യവത്ക്കരണത്തിന്‍റെയും രീതി\nക്രിസ്തു പഠിപ്പിക്കുന്ന ഈ വിനീതഭാവവും സേവനമനഃസ്ഥിതിയും ഉള്‍ക്കൊള്ളുക എളുപ്പമല്ല. അഹന്ത അഴിച്ചുമാറ്റുന്ന ശൂന്യവത്ക്കരണത്തിന്‍റെ പ്രക്രിയയാണ് ക്രിസ്ത്വാനുകരണം. ഇത് വിനയത്തിന്‍റെ ശാസ്ത്രവും, പൊതുജീവിതത്തില് ധാരാളം നന്മചെയ്യുകയും എന്നാല് പിന്നാമ്പുറത്ത് ആയിരിക്കുകയും ചെയ്യുന്ന മനോഭാവത്തി‍ന്‍റെ മനഃശാസ്ത്രവുമാണ്. കാശുണ്ടായിരുന്നവന് അനുഗമിക്കാന് വന്നിട്ട് തിരികെപ്പോയി, അയാള് കാശിന്‍റെ പുറകെ പോയി.\nഈ സുവിശേഷഭാഗത്ത് കുറെക്കൂടെ മുന്നോട്ടു പോയാല് കാണാം, ക്രിസ്തുവിനോട് പത്രോസ് ചോദിക്കുന്നു. ഞങ്ങള് എല്ലാം ഉപേക്ഷിച്ച് അങ്ങയെ അനുഗമിച്ചവരാണ്. അപ്പോള് ഞങ്ങളോ? ഈശോ പറഞ്ഞു, ആരെങ്കിലും എല്ലാം ഉപേക്ഷിച്ച് പൂര്‍ണ്ണമായി അവിടുത്തെ അനുഗമിച്ചാല്, അവര്‍ക്ക് ഒന്നിനും കുറവുവരികയില്ല (മത്തായി 10, 28-31). എല്ലാം ഉപേക്ഷിച്ചാല് എല്ലാം കിട്ടും! അസ്സീസിയിലെ സിദ്ധന് പറയുന്നത്, നല്കുമ്പോഴാണ് ലഭിക്കുന്നത്! കാരണം ഒന്നുമില്ലാത്തവന് ദൈവം നല്കും. ദൈവം അവനെ പരിപാലിക്കും. ക്രിസ്തു-ശിഷ്യരുടെ ഒരു ഗുണഗണമായിരിക്കണം ദൈവപരിപാലനയിലുള്ള ആശ്രയബോധം. ദൈവം തന്‍റെ ദാസരെ സമൃദ്ധമായി കാക്കുന്നു, പാലിക്കുന്നു. തന്‍റെ വീടും സഹോദരങ്ങളെയും മാതാപിതാക്കളെയും സുവിശേഷത്തെപ്രതി ഉപേക്ഷിച്ചവര്‍ക്ക് 100 മടങ്ങ് പ്രതിഫലം ലഭിക്കുമെന്ന് അവിടുന്ന് ഉറപ്പുനല്കുന്നുണ്ട് (10, 30). ദൈവം തരുന്നത് പൂര്‍ണ്ണമായും നന്മയാണ്. അതില് കുരിശുകളുണ്ടാകാം. ക്രിസ്തു ശൈലിയില് സത്യസന്ധമായ ഒരു യാഥാര്‍ത്ഥ്യബോധം സ്പഷ്ടമാണ്. അവിടുത്തെ അനുഗമിക്കാന് ആഗ്രഹിക്കുന്നവന് തന്‍റെ കുരിശുംവഹിച്ച് എന്‍റെ പിന്നാലെ വരട്ടെ (മത്തായി 16, 24). അതിനാല് ക്രൈസ്തവജീവിതം ഒരു സമര്‍പ്പണമാണ്. അത് എളുപ്പമല്ല. ഈ വിവേകം നമുക്ക് ആവശ്യമാണ്.\nഇന്നത്തെ ആദ്യവായന ക്രിസ്തു പ്രബോധിപ്പിക്കുന്ന ദൈവികജീവന്‍റെ ജീവിതത്തിലേയ്ക്കു വെളിച്ചം വീശുന്നതാണ് (ജ്ഞാനം 7, 7-11). ജ്ഞാനം ദൈവികഭാവമാണ്. ചെങ്കോലിനെയും സിംഹാസനത്തെയുംകാള് വിലപ്പെട്ടതാണ് വിജ്ഞാനം. ജ്ഞാനത്തോടു തുലനംചെയ്യുമ്പോള് സമ്പത്ത്, ധനം നിസ്സാരമാണ്. വെള്ളിയെയും സ്വര്‍ണ്ണത്തെയുംകാള് വലുതാണ് വിജ്ഞാനം. ആരോഗ്യത്തെയും സൗന്ദര്യത്തെയുംകാള് വലുതാണത്. ജ്ഞാനമാണ് എല്ലാറ്റിനെയും നയിക്കുന്നത്. മിഥ്യയായ സമ്പന്നത്തില്‍നിന്നും സുഖഭോഗങ്ങളില്‍നിന്നും അകന്ന് യഥാര്‍ത്ഥവും അമൂല്യവും ശാശ്വതവുമായ സമ്പത്തിലും നന്മയിലും ആശ്രയിച്ചു ജീവിക്കാന് വചനം നമ്മെ ക്ഷണിക്കുന്നു.\nഓസ്കര് റൊമേരോ പരിത്യാഗത്തിന്‍റെ പ്രതീകം\nഒക്ടോബര് 14-Ɔο തിയതി ഞായറാഴ്ച ആഗോളസഭയിലെ7വാഴ്ത്തപ്പെട്ടവരെ പാപ്പാ ഫ്രാന്‍സിസ് വിശുദ്ധപദവിയിലേയ്ക്ക് ഉയര്‍ത്തുകയാണ്. ലാറ്റിനമേരിക്കന് രാജ്യമായ എല് സാല്‍വദോറിലെ മെത്രാനായിരുന്നു ഓസ്ക്കര് റൊമേരോ. 1977-മുതല് അദ്ദേഹം സാന് സാല്‍വദോറിന്‍റെ മെത്രാപ്പോലിത്തയായിരുന്നു. ഒരു അഭ്യന്തര വിപ്ലവത്തിലൂടെ രാജ്യം കടന്നുപോകുമ്പോള്, അന്നുണ്ടായ കലാപത്തില് പീഡിപ്പിക്കപ്പെട്ട പാവം ജനങ്ങളെയും വിശ്വാസസമൂഹത്തേയും അദ്ദേഹം പിന്‍തുണ്യ്ക്കുകയും രാജ്യത്തെ വിമതരെ അപലപിക്കുകയും ചെയ്തു. റൊമേരോയുടെ വിശ്വാസബോധ്യങ്ങളും പാവങ്ങള്‍ക്കും എളിയവര്‍ക്കുമായുള്ള ജീവിതസമര്‍പ്പണവും ഒരു രാഷ്ട്രീയപക്ഷം ചേരലിനോ പിന്‍തുണയ്ക്കലിനോ സ്ഥാനമാനങ്ങള്‍ക്കോ അതീതമായിരുന്നു. അദ്ദേഹം നീതിക്കും സത്യത്തിനുംവേണ്ടി പാവങ്ങളുടെ പക്ഷംചേര്‍ന്നു. 1980 മാര്‍ച്ച് 24- Ɔο തിയതി ഒരു ഞായറാഴ്ചയായിരുന്നു.\nതന്‍റെ ഭദ്രാസന ദേവാലയത്തില് ദിവ്യബലിയര്‍പ്പിക്കവെ രാജ്യത്തെ കലാപകാരികളുടെ വെടിയേറ്റ് ആ ധ്യന്യാത്മാവ് ബലിവേദിയില് മരിച്ചുവീണു. 2015-ല് പാപ്പാ ഫ്രാന്‍സിസ് അദ്ദേഹത്തെ വാഴ്ത്തപ്പെട്ട പദത്തിലേയ്ക്ക് ഉയര്‍ത്തി. ക്രിസ്തുവിനുവേണ്ടിയുള്ള ജീവിതതിരഞ്ഞെടുപ്പില് എല്ലാം ഉപേക്ഷിച്ച് കുരിശിന്‍റെ പാതയില് തന്‍റെ അജഗണങ്ങള്‍ക്കായി ജീവന് ഹോമിച്ച ഒരു നല്ല ക്രൈസ്തവന്‍റെയും അജപാലകന്‍റെയും മാതൃകയാണ് ഓസ്ക്കര് റൊമേരോ! ക്രൈസ്തവ ജീവിത പാതിയില് വിശ്വാസബോധ്യങ്ങളില് ഉറച്ചുനില്ക്കാനും, ഇന്ന് ലോകത്തും സമൂഹത്തിലും ചുറ്റും നാം കേള്‍ക്കുകയും കാണുകയുംചെയ്യുന്ന ഉതപ്പുകളിലോ, ക്രൈസ്തവീകതയുടെ അവഹേളനങ്ങളിലോ പതറിപ്പോകാതെ ജീവിക്കാം. ക്രിസ്തുവിനെ അനുഗമിച്ചുകൊണ്ട്, അവിടുത്തെ കുരിശിന്‍റെവഴിയിലൂടെ നീങ്ങിക്കൊണ്ട് എളിയ ജീവിതങ്ങളെ കുടുംബങ്ങളിലും സമൂഹത്തിലും വിശ്വസ്തതയോടെ സമര്‍പ്പിക്കാനുള്ള വരം തരണമേ... എന്നു പ്രാര്‍ത്ഥിക്കാം!\nസഹായകനായ ദൈവത്തെ പ്രകീര്‍ത്തിക്കുന്ന ശരണഗീതം\nതിന്മകളുടെ അഭാവമാണ് ഉപവാസം


how to take saffron during pregnancy: ഗര്‍ഭകാലത്ത് ആ മൂന്നു മാസം കുങ്കുമപ്പൂ അരുത് - how to take saffron during pregnancy | Samayam Malayalam\nhow to take saffron during pregnancy\nഗര്‍ഭകാലത്ത് ആ മൂന്നു മാസം കുങ്കുമപ്പൂ അരുത്\nSamayam Desk | Lipi | Updated: 05 Feb 2021, 07:14:54 PM\nഎന്നാല് ഗര്‍ഭകാലത്ത് കുങ്കുമപ്പൂ കഴിയ്ക്കുമ്പോഴും ശ്രദ്ധിയ്‌ക്കേണ്ട പല കാര്യങ്ങളുമുണ്ട്.\nഗര്‍ഭകാലത്ത് വയറ്റിലെ കുഞ്ഞിനെ കൂടി മുന്നില് കണ്ടാണ് പലപ്പോഴും അമ്മമാര് കഴിയ്ക്കുന്നതും കുടിയ്ക്കുന്നതുമെല്ലാം. കാരണം വയറ്റിലെ കുഞ്ഞിന് ആരോഗ്യമുണ്ടാകണം, സൗന്ദര്യമുണ്ടാകണം, ബുദ്ധിയുണ്ടാകണം ഇതിനൊപ്പം പലരും രഹസ്യമായെങ്കിലും കൊണ്ടു നടക്കുന്ന ഒരാഗ്രഹമുണ്ട്. കുഞ്ഞിന് നല്ല നിറം. ഇതിനായി പല തരത്തിലെ വഴികള് പരീക്ഷിയ്ക്കുന്നവരുണ്ട്. ചില ഭക്ഷണങ്ങള് ഇതില് പെടും. ഇതില് പ്രധാനപ്പെട്ടതാണ് കുങ്കുമപ്പൂ പാലില് കലക്കി ഗര്‍ഭകാലത്തു കഴിച്ചാല് കുഞ്ഞിന് നല്ല നിറം എന്ന ഒന്ന്. ഇത് പണ്ടു കാലം മുതല് തന്നെ കേട്ടു വരുന്ന, ഇതു കൊണ്ടു തന്നെ പല ഗര്‍ഭിണികളും ചെയ്തു വരുന്ന ഒന്നാണ്. ഏറെ വില കൂടിയ സാഫ്രണ് എന്നറിയപ്പെടുന്ന ഈ പുഷ്പം ഉണക്കിയാണ് ലഭിയ്ക്കുക. ഇത് ഒന്നോ രണ്ടോ നാരുകള് പാലില് കലക്കി ഗര്‍ഭിണികള് കുടിയ്ക്കുന്ന രീതിയാണ് നിലവിലുള്ളത്. ഇത് മുഖത്ത് സൗന്ദര്യം വര്‍ദ്ധിപ്പിയ്ക്കാന് ഉപയോഗിയ്ക്കുന്ന സ്ത്രീകളും ധാരാളമുണ്ട്. എന്നാല് ഗര്‍ഭകാലത്ത് കുങ്കുമപ്പൂ കഴിയ്ക്കുമ്പോഴും ശ്രദ്ധിയ്‌ക്കേണ്ട പല കാര്യങ്ങളുമുണ്ട്.\nഗര്‍ഭകാലത്ത് ഗര്‍ഭിണി കുങ്കുമപ്പൂ കഴിയ്ക്കുന്നത്\nഗര്‍ഭകാലത്ത് ഗര്‍ഭിണി കുങ്കുമപ്പൂ കഴിയ്ക്കുന്നത് പ്രധാനമായും കുഞ്ഞിന് നിറം എന്നത് ഉദ്ദേശിച്ചാണ്. പണ്ടു കാലം മുതല് നാം പറഞ്ഞു കേള്‍ക്കുന്നതും ഇതാണ്. എന്നാല് വാസ്തവത്തില് കുങ്കുമപ്പൂ കഴിയ്ക്കുന്നതു കൊണ്ട് കുഞ്ഞിനു നിറം വയ്ക്കുന്നില്ലെന്നതാണ് വാസ്തവം. ഇത് കുഞ്ഞിന്റെ ജീനുകള് അനുസരിച്ചിരിയ്ക്കും. മാതാപിതാക്കള്‍ക്കു നിറമെങ്കില് കുഞ്ഞിനും സാധ്യത എന്നു പറയാം. അല്ലാതെ കുങ്കുമപ്പൂ കഴിച്ചാല് കുഞ്ഞിന് നിറം കൂടുമെന്നുമൊന്നും സയന്‍സ് വിശദീകരണമില്ല.\nമറ്റു പല ഗുണങ്ങളുമുണ്ട്\nഎന്നാല് ഗര്‍ഭിണി കുങ്കുമപ്പൂ കഴിയ്ക്കുന്നതിനാല് മറ്റു പല ഗുണങ്ങളുമുണ്ട്. ആരോഗ്യപരമായ പല ഗുണങ്ങളും ഇതില് നിന്നും ലഭിയ്ക്കും. ഇതില് ധാരാളം ആന്റി ഓക്‌സിഡന്റുകള് അടങ്ങിയിട്ടുണ്ട്. ഇതിനാല് തന്നെ ഗര്‍ഭകാലത്തുണ്ടാകുന്ന സ്‌ട്രെസ്, ടെന്‍ഷന്, മൂഡുമാറ്റം തുടങ്ങിയ പല പ്രശ്‌നങ്ങള്‍ക്കുമുണ്ടാകുന്ന പ്രധാന പരിഹാരമാണിത്. ഇതു ഹോര്‍മോണ് പ്രക്രിയകളെ നിയന്ത്രിയ്ക്കുന്നതാണ് കാരണം. ഗര്‍ഭകാലത്തുണ്ടാകുന്ന സ്‌ട്രെസും ടെന്‍ഷനുമെല്ലാം തന്നെ കുഞ്ഞിന് ദോഷം വരുത്തും. കുഞ്ഞിന്റെ മാനസികാവസ്ഥയെ തന്നെ ദോഷകരമായി ബാധിയ്ക്കുകയും ചെയ്യും. Also read: മുട്ട കഴിച്ച് വണ്ണം കുറയ്ക്കാം; എങ്ങനെയെന്നറിയാമോ?\nബൈപോളാര് ഡിസോര്‍ഡര് പോലുള്ള പ്രശ്‌നങ്ങളെങ്കില്\nഎന്നാല് ബൈപോളാര് ഡിസോര്‍ഡര് പോലുള്ള പ്രശ്‌നങ്ങളെങ്കില് , അതായത് പെട്ടെന്നു സന്തോഷം അടുത്ത നിമിഷം സങ്കടവും ദേഷ്യവും, എക്‌സൈറ്റ്‌മെന്റ് തുടങ്ങിയ അവസ്ഥകളെങ്കില് ഇതുപയോഗിയ്ക്കുന്നത് ഡോക്ടറുടെ നിര്‍ദേശപ്രകാരം മാത്രം മതിയാകും. പ്രത്യേകിച്ചും ഇതിനു മരുന്നു കഴിയ്ക്കുന്നവര്. കുങ്കുമപ്പൂ കഴിക്കുന്നത് ദഹനം മെച്ചപ്പെടുത്താൻ സഹായിക്കും. ഇത് കഴിക്കുന്നതിലൂടെ ശരീരത്തിന്റെ എല്ലാ ഭാഗത്തും രക്തം ഒരുപോലെ എത്തപ്പെടുകയും ഗർഭിണിയിലെ വിശപ്പും ദഹനപ്രക്രിയയും മെച്ചപ്പെടാൻ സഹായിക്കുകയും ചെയ്യും. അസിഡിറ്റിക്ക് ആശ്വാസം നൽകാനും കുങ്കുമപ്പൂ കഴിച്ചാൽ മതി.\nഗര്‍ഭകാലത്തു സ്ത്രീകള്‍ക്ക് പല തരത്തിലുള്ള ശാരീരിക വേദനകള് സാധാരണയാണ്. ഇതിനുള്ള നല്ലൊരു പരിഹാരമാണിത്. ഗർഭിണികളിൽ സാധാരണമായി കാണപ്പെടുന്ന വയറു വേദനയെ പ്രതിരോധിക്കാനും കുങ്കുമപ്പൂവിന് കഴിയും. കൂടാതെ ഗർഭകാലത്ത് പൊതുവെ കാണപ്പെടാറുള്ള കൈകാലുകളിലെ ഞരമ്പ് വലിച്ചിൽ തടയാനും കുങ്കുമപ്പൂവിന് കഴിയും.ഗർഭ കാലത്ത് മിക്ക സ്ത്രീകൾക്കുമുണ്ടാകുന്ന പ്രശ്നങ്ങളാണ് സന്ധിവേദനയും പേശിവേദനയും. ഇത്തരം വേദനകൾ ലഘൂകരിക്കാനുള്ള ഏറ്റവും മികച്ച മാർഗ്ഗങ്ങളിലൊന്നാണ് കുങ്കുമപ്പൂ. പല സ്ത്രീകള്‍ക്കും ശരീര തൂക്കം വര്‍ദ്ധിയ്ക്കുന്നതു കൊണ്ടുണ്ടാകുന്ന കാല്‍വേദന പോലുളള പ്രശ്‌നങ്ങള്‍ക്കുള്ള പരിഹാരം കൂടിയാണിത്. Also read: ഗർഭിണികൾ നിർബന്ധമായും ഈ കാര്യങ്ങൾ ശ്രദ്ധിക്കണം\nബിപി പോലുള്ള പ്രശ്‌നങ്ങള്‍ക്കുളള നല്ലൊരു പരിഹാരമാണിത്\nഗര്‍ഭകാലത്ത് ബിപി പോലുള്ള പ്രശ്‌നങ്ങള്‍ക്കുളള നല്ലൊരു പരിഹാരമാണിത്. ഗര്‍ഭകാല ബിപി കുഞ്ഞിനും അമ്മയ്ക്കും ഒരു പോലെ ദോഷകരമാണ്. ബിപി പ്രശ്‌നങ്ങള്‍ക്കുള്ളവര്‍ക്ക് ഇത് ഏറെ ഗുണം നല്‍കും. എന്നാല് ബിപി മരുന്നു കഴിയ്ക്കുമ്പോള് ഇതിനൊപ്പം കുങ്കുമപ്പൂ കഴിയ്ക്കുമ്പോള് വല്ലാതെ ബിപി കുറയുന്നില്ലെന്നതും ഉറപ്പുവരുത്തണം. ഇതു പോലെ നല്ല ഉറക്കം കിട്ടാനും കുങ്കുമപ്പൂ നല്ലതാണ്. ഉറക്കക്കുറവ് പല ഗര്‍ഭിണികളേയും ദോഷകരമായി ബാധിയ്ക്കും. ഇത് ഹോര്‍മോണ് പ്രശ്‌നങ്ങളുണ്ടാക്കും. Also read: ഭാര്യ ഗർഭിണിയാണോ? ഭർത്താവ് അറിയണം ഈ കാര്യങ്ങൾ\nഇതു പോലെ പ്രസവമടുക്കുമ്പോള്\nഇതു പോലെ പ്രസവമടുക്കുമ്പോള് കുങ്കുമപ്പൂ കഴിച്ചാല് ഇത് ഗര്‍ഭാശയ മുഖം മൃദുവാക്കാന്, ഇത് അകലാന് സഹായിക്കും. ഇത് സ്വാഭാവിക പ്രസവത്തെ സഹായിക്കുന്നു. കുങ്കുമപ്പൂവിന് ഈ ഗുണം ചിലപ്പോള് ദോഷം ചെയ്യും. കാരണം കുങ്കുമപ്പൂ ഗര്‍ഭാശയത്തില് വികാസവും ചുരുങ്ങലും ഉണ്ടാക്കിയാണ് പ്രസവത്തിന് സഹായിക്കുന്നത്. എന്നാല് മാസം തികയാത്ത പ്രസവത്തിന് സാധ്യതയെങ്കില് ഇതൊഴിവാക്കുക. ഇതു പോലെ ഗര്‍ഭം ധരിച്ച് ആദ്യ മാസവും ഇതൊഴിവാക്കാം. ദിവസവും 1.5 ഗ്രാം കുങ്കുമപ്പൂ വരെ കഴിയ്ക്കാം. എന്നാല് 30 മില്ലിഗ്രാം കഴിച്ചാല് തന്നെ ഗുണം ലഭിയ്ക്കും. പാലില് ഇട്ടു കഴിയ്ക്കാന് താല്‍പര്യമില്ലാത്തവര് പലഹാരങ്ങളിലോ ഭക്ഷണത്തിലോ ഇല്ലെങ്കില് ഇത് ഒന്നോ രണ്ടോ എണ്ണം വെള്ളത്തിനൊപ്പം ചവച്ചരച്ചു കഴിയ്ക്കാം. അമിതമായി ഇത് കഴിയ്ക്കുന്നത് ദോഷകരമാണ് എന്നു കൂടി ഓര്‍ക്കണം.\nഗര്‍ഭത്തിനൊരുങ്ങുമ്പോള് ഫോളിക് ആസിഡ് കഴിയ്ക്കാം, കാരണം.... ആര്‍ട്ടിക്കിള് ഷോ\nഗര്‍ഭകാലത്ത് കുങ്കുമപ്പൂ saffron health benefits saffron during pregnancy how to take saffron during pregnancy\nWeb Title : how to take saffron during pregnancy\nTrendingകുഞ്ഞിന് പേരിട്ടു, 'ഡിപ്പാർട്മെന്റ് ഓഫ് സ്റ്റാറ്റിസ്റ്റിക്കൽ ഇൻഫർമേഷൻ'\nHealthതടി കുറയ്ക്കാന് തേന് കഴിയ്ക്കുന്നവര് അറിയണം.......\nWeekly Astrologyസമ്പൂർണ്ണ വാരഫലം: ഏപ്രിൽ 19 മുതൽ 25 വരെ\nCars'ഇമ്മിണി ബല്യ' സുസുക്കി ജിംനി ഒരുങ്ങുന്നു,5സീറ്റർ പതിപ്പ് ഇന്ത്യയിലേക്കും\nNewsട്രിപ്പിൾ റിയർ ക്യാമറയുമായി ഒപ്പോ A54 എത്തി; വില 13,490 രൂപ മുതൽ\nHealthകൊവിഡിന്റെ രണ്ടാം വരവിൽ പുതിയ ലക്ഷണങ്ങൾ; ഇവയെല്ലാം ശ്രദ്ധിക്കണം\nDefenceഇന്ത്യൻ നേവിയിൽ പ്ലസ്ടു കഴിഞ്ഞവർക്ക് 2700ൽ പരം ഒഴിവുകൾ വരുന്നു; വിജ്ഞാപനം ഉടൻ\nNews40,000 രൂപയ്ക്ക് താഴെ വിലയുള്ള ഏറ്റവും മികച്ച സ്മാർട്ട്ഫോൺ ആണോ വൺപ്ലസ് 9R?\nKeralaസംസ്ഥാനത്ത് ഇന്ന് 13,644 പേർക്ക് കൊവിഡ്; ചികിത്സയിലുള്ളവരുടെ എണ്ണം 1 ലക്ഷം കടന്നു\nKannurറോഡ് വികസനം... കീച്ചേരിയിലെ ആൽമര മുത്തശ്ശി വഴിമാറുന്നു, വീഡിയോ കാണാം\nKeralaസംസ്ഥാനത്ത് നാളെ മുതൽ നൈറ്റ് കർഫ്യൂ; പൊതുഗതാഗതത്തിന് നിയന്ത്രണമില്ല\nIdukkiഅയ്യപ്പൻകോവിൽ തൂക്കുപാലം.... വേനലിലും മഴയിലും സഞ്ചാരികളെ ആകർഷിക്കുന്ന ടൂറിസം കേന്ദ്രം, വീഡിയോ കാണാം\nKerala'കരുതലും അച്ചടക്കവും അനിവാര്യം'; കൊവിഡ് വാക്സിൻ രണ്ടാം ഡോസും സ്വീകരിച്ച് വിഎസ് അച്യുതാനന്ദൻ


സബ് ഇന്‍സ്‌പെക്ടര് അജിതന് ആദരാഞ്ജലി അര്‍പ്പിച്ച് പോലീസ് സേന\nഇടുക്കി: സ്വന്തം നാടിനു ജീവൻ നൽകി സേവനമർപ്പിച്ച പൊലീസ് ഉദ്യോഗസ്ഥന് ഓദ്യോഗിക യാത്രാമൊഴി. കോവിഡ് പ്രതിരോധ പ്രവർത്തനങ്ങൾക്കിടയിലാണ് സബ് ഇൻസ്പെക്ടർ അജിതനെ മരണം അതേ രോഗത്തിന്റ രൂപത്തിൽ വന്ന് കവർന്നത്.\nകൊവിഡ് ചികിത്സയിലിരിക്കെ മരിച്ച സ്‌പെഷ്യല് ബ്രാഞ്ച് സബ് ഇന്‍സ്‌പെക്ടര് വരമ്പനാല് റ്റി. വി. അജിതന് (55) പോലീസ് സേന ആദരാഞ്ജലി അർപ്പിച്ചു. കൊവിഡ് സ്ഥീരികരിച്ചതിനെ തുടര്‍ന്ന് ഇടുക്കി മെഡിക്കല് കോളേജില് ചികിത്സയിലായിരുന്നു. ഹൃദ്‌രോഗവും പ്രമേഹവും കാരണം രോഗം മൂര്‍ച്ഛിതിനെ തുടര്‍ന്ന് ചികിത്സ കോട്ടയം മെഡിക്കല് കോളേജിലേക്ക് മാറ്റുകയായിരുന്നു. കഴിഞ്ഞ രാത്രി ഹൃദയാഘാതത്തെ തുടര്‍ന്ന് മരണം സംഭവിക്കുകയായിരുന്നു. ജില്ലാ പോലീസ് മേധാവി ആർ. കറുപ്പസ്വാമി പ്രതീകാത്‌മക മൃതദേഹത്തില് പുഷ്പചക്രം അര്‍പ്പിച്ചു.\n1990ല് ജോലിയില് പ്രവേശിച്ച അജിതന് ഇടുക്കി സ്‌പെഷ്യല് ബ്രാഞ്ചില് കണ്ട്രോള് റൂം സ്ബ് ഇന്‍സ്‌പെക്ടറായാണ് ഒടുവിൽ സേവനം അനുഷ്ടിച്ചത്. ഭാര്യ: രമണി മക്കള് അക്ഷയ (ബിരുദ വിദ്യാര്‍ത്ഥിനി), അബിന് (ഹയര് സെക്കന്‍ഡറി വിദ്യാര്‍ത്ഥി).\nCondolences to SI


'ക്രിക്കറ്റ് കരിയറിൽ എനിക്ക് ഉറക്കമില്ലാത്ത രാത്രികൾ സമ്മാനിച്ചിട്ടുള്ളത് ആ ഇന്ത്യൻ ബൗളറാണ്': കുമാർ സംഗക്കാരർ Kumar Sangakkara revealed the name ofabowler who gave him sleepless nights asabatsman– News18 Malayalam\nKUMAR SANGAKKARA REVEALED THE NAME OF A BOWLER WHO GAVE HIM SLEEPLESS NIGHTS AS A BATSMAN INT SAR\n'ക്രിക്കറ്റ് കരിയറിൽ എനിക്ക് ഉറക്കമില്ലാത്ത രാത്രികൾ സമ്മാനിച്ചിട്ടുള്ളത് ആ ഇന്ത്യൻ ബൗളറാണ്': കുമാർ സംഗക്കാര\nവിറപ്പിച്ചിട്ടുള്ള ബൗളർ ആരെന്ന ചോദ്യത്തിന് അദ്ദേഹം നൽകിയത് ഒരു ഇന്ത്യൻ സ്പിന്നറുടെ പേരാണ്\nLast Updated : May 21, 2021, 22:35 IST\nക്രിക്കറ്റിലെ എക്കാലത്തെയും മികച്ച വിക്കറ്റ് കീപ്പർ ബാറ്റ്സ്മാന്മാരുടെ പട്ടികയിൽ മുൻനിരയിൽ തന്നെ ഇടമുള്ള വ്യക്തിയാണ് ശ്രീലങ്കൻ താരം കുമാർ സംഗക്കാര. 2000ത്തിൽ തന്റെ അന്താരാഷ്ട്ര ക്രിക്കറ്റ് കരിയർ ആരംഭിച്ച സംഗക്കാരക്ക് ഇന്ത്യയിലും ആരാധകർ ഏറെയാണ്. സ്ഥിരതയാർന്ന പ്രകടനങ്ങളും അനായാസമായ ഷോട്ടുകളിലൂടെയുമാണ് സംഗ ആരാധക ഹൃദയം കീഴടക്കിയത്. തന്റെ കരിയറിൽ ശ്രീലങ്കൻ ജേഴ്സിയിൽ താരം 134 ടെസ്റ്റുകളും, 404 ഏകദിനങ്ങളും, 56 ടി20കളും താരം കളിച്ചിട്ടുണ്ട്. ഇത്രയും മത്സരങ്ങളിൽ നിന്നും യഥാക്രമം 12400, 14234, 1382 റൺസും താരം പോക്കറ്റിലാക്കിയിരുന്നു.\nഏകദിനത്തില് രണ്ടാമത്തെ ഉയര്‍ന്ന റണ്‍വേട്ടക്കാരനായും ടെസ്റ്റിലെ ആറാമനായുമാണ് 2015ല് അന്താരാഷ്‌ട്ര ക്രിക്കറ്റിൽ നിന്നും സംഗക്കാര പടിയിറങ്ങിയത്. ഏകദിന ലോകകപ്പില് തുടരെ മൂന്നു സെഞ്ച്വറി നേടി ഉജ്ജ്വല ഫോമിൽ നിൽക്കുമ്പോഴാണ് വിരമിക്കല് പ്രഖ്യാപനം നടത്തി സംഗ ഞെട്ടിച്ചത്. ഇപ്പോൾ തന്റെ കരിയറിൽ തന്റെ ഉറക്കം കളഞ്ഞ ബോളറുടെ പേര് വെളിപ്പെടുത്തിക്കൊണ്ട് വിശേഷണം നേടിയ ശ്രീലങ്കന് ഇതിഹാസ താരം കുമാര് സംഗക്കാര വീണ്ടും ക്രിക്കറ്റ് ലോകത്ത് വാര്‍ത്തകളില് നിറയുകയാണ്. തന്നെ വിറപ്പിച്ചിട്ടുള്ള ബോളർ ആരെന്ന ചോദ്യത്തിന് അദ്ദേഹം നൽകിയത് ഒരു ഇന്ത്യൻ സ്പിന്നറുടെ പേരാണ്. അത് മാറ്റാരുമല്ല. ഇന്ത്യന് ലെഗ്സ്പിന് ഇതിഹാസം അനില് കുംബ്ലെയാണ് സംഗയെ ഏറെ വിറപ്പിച്ച ആ ബൗളര്. കുംബ്ലെയുടെ പന്തുകള് കരിയറില് ഏറെ ഭയത്തോടെ മാത്രം കളിച്ചിട്ടുള്ള കാലത്തെ കുറിച്ചാണ് ഇപ്പോള് സംഗക്കാര മനസ്സ് തുറന്നിരിക്കുന്നത്.\n'ഒരു ബാറ്റ്സ്മാനെന്ന നിലയില് അനില് കുംബ്ലെ എനിക്ക് ഉറക്കമില്ലാത്ത രാത്രികള് നല്‍കിയിട്ടുണ്ട്. സാധാരണ രീതിയിലുള്ള ലെഗ് സ്പിന്നറല്ല കുംബ്ലെ. വലിയ ശരീരമുള്ള കുംബ്ലെ കൈകള് ഉയര്‍ത്തിയാണ് പന്തെറിയുന്നത്. വേഗതയിലും സ്റ്റംപ്പിന് നേരെയും കൃത്യതയോടെ അദ്ദേഹം പന്തെറിയുന്നു. അത്തരം പന്തുകൾ റണ്‍സിനായി അടിക്കുക എന്നത് എളുപ്പമുള്ള കാര്യമല്ല. ബൗണ്‍സും പന്തില് കൂടുതലാണ്. വളരെ സ്നേഹമായുള്ള വ്യക്തിത്വമാണ് അദ്ദേഹത്തിന്റേത്. ക്രിക്കറ്റിനെ ആത്മാര്‍ഥമായി അദ്ദേഹം സ്നേഹിച്ചിരുന്നു. ഇന്ത്യയുടേയും ലോക ക്രിക്കറ്റിന്റെയും ചാമ്പ്യനായിരുന്നു കുംബ്ലെ'- സംഗക്കാര പറഞ്ഞു.\nAlso Read- ജഡേജ ഒരു മീഡിയം പേസറായിരുന്നെങ്കിൽ 'കുൽച സഖ്യം' ടീമിൽ തുടർന്നേനെ: യുസ്‌വേന്ദ്ര ചഹൽ\nഇന്ത്യന് ക്രിക്കറ്റിലെ എക്കാലത്തെയും മികച്ച സ്പിന് ബൗളറാണ് അനില് കുംബ്ലെ. ടെസ്റ്റിലെ എക്കാലത്തെയും മികച്ച വിക്കറ്റ് വേട്ടക്കാരില് മൂന്നാം സ്ഥാനത്തുള്ള അനില് കുംബ്ല പല ബാറ്റ്‌സ്മാന്‍മാരുടെയും പേടി സ്വപ്‌നമായിരുന്നു. കൈക്കുഴകൊണ്ട് മായാജാലം കാട്ടിയിരുന്ന കുംബ്ലെ എവേ മൈതാനങ്ങളിലും മികവ് തെളിയിച്ചിരുന്ന താരമാണ്. ടെസ്റ്റില് 132 മത്സരങ്ങളില് 619 പേരെയും ഏകദിനത്തില് 271 കളികളില് 337 താരങ്ങളേയും കുംബ്ലെ പുറത്താക്കിയിട്ടുണ്ട്.\nFirst published: May 21, 2021, 22:35 IST\nIPL 2021 Anil KumbleKumar Sangakara


സംസ്ഥാനത്ത് 28 പേര്‍ക്ക് കൂടി കൊവിഡ് 19 സ്ഥിരീകരിച്ചു; മാര്‍ച്ച് 31 വരെ ലോക്ക് ഡൗണ് പ്രഖ്യാപിച്ചു – UKMALAYALEE\nUKMALAYALEE > MALAYALAM NEWS > സംസ്ഥാനത്ത് 28 പേര്‍ക്ക് കൂടി കൊവിഡ് 19 സ്ഥിരീകരിച്ചു; മാര്‍ച്ച് 31 വരെ ലോക്ക് ഡൗണ് പ്രഖ്യാപിച്ചു\nസംസ്ഥാനത്ത് 28 പേര്‍ക്ക് കൂടി കൊവിഡ് 19 സ്ഥിരീകരിച്ചു; മാര്‍ച്ച് 31 വരെ ലോക്ക് ഡൗണ് പ്രഖ്യാപിച്ചു\nTuesday 24 March 2020 5:59 AM UTC\nതിരുവനന്തപുരം March 24: സംസ്ഥാനത്ത് 28 പേര്‍ക്ക് കൂടി കൊവിഡ് സ്ഥിരീകരിച്ചു. കാസര്‍ഗോഡ് ജില്ലയില് മാത്രം 19 പേര്‍ക്ക് പുതുതായി കൊവിഡ് സ്ഥിരീകരിച്ചു. പുതുതായി കൊവിഡ് സ്ഥിരീകരിച്ചവരില് 25 പേരും ഗള്‍ഫില് നിന്ന് വന്നവരാണ്.\nഈ സാഹചര്യത്തില് മാര്‍ച്ച് 31 വരെ സംസ്ഥാനത്ത് ലോക്ക് ഡൗണ് പ്രഖ്യാപിച്ചു. അവശ്യ സര്‍വീസുകള് ഒഴികെ മറ്റൊന്നും പ്രവര്‍ത്തിക്കില്ല. പൊതുഗതാഗതവും നിര്‍ത്തിവയ്ക്കും.\nപെട്രോള് പന്പുകള്, ആശുപത്രികള് തുടങ്ങിയവയും പ്രവര്‍ത്തിക്കുമെന്ന് മുഖ്യമന്ത്രി അറിയിച്ചു. സംസഥാനത്ത് 64320 പേര് നിരീക്ഷണത്തിലുണ്ട്.\n383 പേര് ആശുപത്രിയിലും ബാക്കിയുള്ളവര് വീടുകളിലുമാണ്. ഇന്ന് 122 പേരെ ആശുപത്രിയില് പ്രവേശിപ്പിച്ചതായും മുഖ്യമന്ത്രി അറിയിച്ചു.\nലോക്ക് ഡൗണ് പ്രഖ്യാപിച്ച ജില്ലകളില് ആളുകള് കഴിവതും പുറത്തിറങ്ങരുതെന്ന് മുഖ്യമന്ത്രി നിര്‍ദ്ദേശിച്ചു. കാസര്‍ഗോഡ് കൂടുതല് കര്‍ക്കശ നടപടികള് സ്വീകരിക്കും. അനാവശ്യമായി പുറത്തിറങ്ങിയാല് അറസ്റ്റും കനത്ത പിഴയും ചുമത്തും.\nമറ്റ് സംസ്ഥാനങ്ങളില് നിന്ന് കേരളത്തിലേക്ക് വരുന്നവര്‍ക്ക് 14 ദിവസത്തെ നിരീക്ഷണം നിര്‍ബന്ധമാക്കി. സംസ്ഥാന അതിര്‍ത്തികള് അടയ്ക്കുും. കേന്ദ്രസര്‍ക്കാര് ശക്തമായ നടപടികള് പ്രഖ്യാപിച്ചിട്ടുണ്ട്. അതിനൊപ്പമാണ് സംസ്ഥാന സര്‍ക്കാര്.\nവെള്ളം , വൈദ്യുതി, ടെലികോം, ഭക്ഷ്യ വസ്തുക്കളുടെ വില്‍പ്പന തുടങ്ങിയ സേവനങ്ങള്‍ക്ക് തടസ്സമുണ്ടാകില്ല. ഇതിന് ബന്ധപ്പെട്ട ജില്ലാ കലക്ടര്‍മാര് നടപടി സ്വീകരിക്കണമെന്നും മുഖ്യമന്ത്രി കൂട്ടിച്ചേര്‍ത്തു..\nനിലവില് തൊഴില് ഇല്ലാത്ത അതിഥി തൊഴിലാളികള്‍ക്ക് പ്രത്യേക താമസ സൗകര്യം ഒരുക്കുുകയും ആവശ്യമായ വൈദ്യ പരിശോധന നടത്തുകയും ചെയ്യും. അവര്‍ക്ക് ഭക്ഷണ ലഭ്യത ഉറപ്പുവരുത്തുമെന്നും മുഖ്യമന്ത്രി അറിയിച്ചു.\nനിരീക്ഷണത്തില് കഴിയുന്നവര് പുറത്ത് പോകാതിരിക്കാന് അവരുടെ ഫോണ് ടവര് ലൊക്കഷന് നിരീക്ഷിക്കും. ഓരോ ജില്ലകളിലും കൊറോണ പരിചരണത്തിന് മാത്രമായി പ്രത്യേക ആശുപത്രികള് സജ്ജമാക്കുമെന്നും മുഖ്യമന്ത്രി അറിയിച്ചു.\nകൊറോണ രോഗികളെ പരിചരിക്കുന്ന ആരോഗ്യ പ്രവര്‍ത്തകര്‍ക്ക് ആശുപത്രികള്‍ക്ക് സമീപം തന്നെ താമസ സൗകര്യവും ഭക്ഷണവും നല്‍കുമെന്ന് മുഖ്യ‍മന്ത്രി അറിയിച്ചു.


Andhra Pradesh rains: Death toll rises to 15; 18 missing and 20,000 shifted to relief camps | Indian Express Malayalam\nandhra pradesh rains death missing relief camps\nആന്ധ്രയിലെ മഴ: മരണസംഖ്യ 15 ആയി ഉയർന്നു. 18 പേരെ കാണാനില്ല; 20,000 പേരെ മാറ്റിപാർപ്പിച്ചു\nതാഴ്ന്ന പ്രദേശങ്ങൾ ഉൾപ്പടെ വെള്ളത്തിനടിയിലായതിനാൽ നിരവധി പേർ ഒഴുകിപ്പോയതായി സംശയിക്കുന്നുണ്ട്\nNovember 20, 2021 6:11:52 pm\nPhoto: CMO Andhra Pradesh\nഹൈദരാബാദ്: കനത്ത മഴ നാശം വിതച്ച തെക്കൻ ആന്ധ്രാപ്രദേശിലെ ചിറ്റൂർ, കടപ്പ, നെല്ലൂർ, അനന്തപൂർ ജില്ലകളിൽ നിന്നും 20,000 പേരെ ദുരിതാശ്വാസ ക്യാമ്പുകളിലേക്ക് മാറ്റിപാർപ്പിച്ചു. സംസ്ഥാനത്തെ നൂറിലധികം ഗ്രാമങ്ങൾ ഇപ്പോഴും വെള്ളത്തിനടിയിലാണ്. സർക്കാർ കണക്ക് പ്രകാരം ഇതുവരെ 15 മരണങ്ങൾ റിപ്പോർട്ട് ചെയ്തിരിക്കുന്നത്. 18 പേരെ കണ്ടെത്താൻ കഴിഞ്ഞിട്ടില്ല.\nഇന്ന് രാവിലെ ആന്ധ്രാപ്രദേശ് മുഖ്യമന്ത്രി വൈ.എസ് ജഗൻ മോഹൻ റെഡ്ഢി പ്രളയ മേഖലകളിൽ വ്യോമനിരീക്ഷണം നടത്തുകയും കളക്ടർമാരുമായി സ്ഥിതിഗതികൾ ചർച്ച ചെയ്യുകയും ചെയ്തിരുന്നു. ഇന്നലെപ്രധാനമന്ത്രി നരേന്ദ്ര മോദി മുഖ്യമന്ത്രി വൈ എസ് ജഗൻ മോഹൻ റെഡ്ഡിയുമായി ഫോണിൽ സംസാരിച്ച് സ്ഥിതിഗതികൾ ചോദിച്ചറിയുകയും സംസ്ഥാനത്തിന് എല്ലാ സഹായവും വാഗ്ദാനം ചെയ്യുകയും ചെയ്തു.\nവ്യാഴാഴ്ച മുതൽ പെയ്യുന്ന കനത്ത മഴയിൽ ചിറ്റൂർ, നെല്ലൂർ ജില്ലകളിലെ നിരവധി നദികളും കനാലുകളും കരകവിഞ്ഞൊഴുകി. സ്വർണമുഖി, കലിംഗി നദികൾ ഇപ്പോഴും കരകവിഞ്ഞൊഴുകുകയാണ്. താഴ്ന്ന പ്രദേശങ്ങൾ ഉൾപ്പടെ വെള്ളത്തിനടിയിലായതിനാൽ നിരവധി പേർ ഒഴുകിപ്പോയതായി സംശയിക്കുന്നുണ്ട്. 32,000 ഹെക്ടറിലധികം കൃഷി, ഹോർട്ടികൾച്ചർ ഭൂമികൾ നശിച്ചതായാണ് വിവരം.\nദേശീയ ദുരന്ത നിവാരണ സേനയുടെ (എൻ‌ഡി‌ആർ‌എഫിന്റെ) ഏഴ് ടീമുകളും സംസ്ഥാന ദുരന്ത നിവാരണ സേനയുടെ (എസ്‌ഡി‌ആർ‌എഫ്) ഒമ്പത് ടീമുകളും ചേർന്നാണ് രക്ഷാപ്രവർത്തനത്തനം നടത്തുന്നത്. തീവ്രബാധിത ജില്ലകളായ കഡപ്പ, അനന്തപൂർ എന്നിവിടങ്ങളിൽ ഒന്ന് വീതം രണ്ട് ഹെലികോപ്റ്ററുകളും രക്ഷപ്രവർത്തനം നടത്തുന്നുണ്ട്.\nAlso Read: ക്രൂയിസ് കപ്പൽ മയക്കുമരുന്ന് കേസ്: പ്രതികൾ തമ്മിലുള്ള ഗൂഢാലോചനയ്ക്ക് തെളിവുകളില്ലെന്ന് കോടതിയുടെ ജാമ്യ ഉത്തരവ്\nചെയ്യേരു ഗ്രാമത്തിൽ മൂന്ന് ആർടിസി ബസുകളിൽ കുടുങ്ങിയ 35 യാത്രക്കാരെ രക്ഷപ്പെടുത്തി. വെൽദുർത്തിയിലെ കനാലിൽ കുടുങ്ങിയ പത്തുപേരെയും എയർലിഫ്റ്റ് ചെയ്ത് രക്ഷപ്പെടുത്തി. ഹേമാദ്രിപുരത്ത് സർക്കിൾ ഇൻസ്പെക്ടർ ഉൾപ്പെടെ ഏഴുപേരെയും കടപ്പ ടൗണിൽ വീട്ടിൽ കുടുങ്ങിയ ഗർഭിണിയായ യുവതിയെയും രക്ഷപ്പെടുത്തി.\nസംസ്ഥാനത്ത് ഇതുവരെ 230 ദുരിതാശ്വാസ ക്യാമ്പുകൾ തുറന്നിട്ടുണ്ടെന്ന് സർക്കാർ അറിയിച്ചു. ദുരിതബാധിതർക്ക് അരിയും ദുരിതാശ്വാസ ക്യാമ്പുകളിൽ കഴിയുന്നവർക്ക് 2000 രൂപ വരെ ധനസഹായവും സർക്കാർ വാഗ്ദാനം ചെയ്തിട്ടുണ്ട്.\nകനത്ത മഴയെത്തുടർന്ന് ചെന്നൈ സെൻട്രൽ-തിരുപ്പതി ട്രെയിനും ഗുണ്ടക്കൽ-തിരുപ്പതി ട്രെയിനും റദ്ദാക്കിയതായി ദക്ഷിണ റെയിൽവേ അറിയിച്ചു.\nWeb Title: Andhra pradesh rains death missing relief camps\nആര്യൻ ഖാൻ കേസ്: പ്രതികൾ തമ്മിലുള്ള ഗൂഢാലോചനയ്ക്ക് തെളിവുകളില്ലെന്ന് കോടതിയുടെ ജാമ്യ ഉത്തരവ്


പൂച്ചയായാലും നിയമം പാലിക്കണം…ഗള്‍ഫില് നിന്നെത്തിയ പൂച്ച നെടുമ്പാശ്ശേരിയില് കസ്റ്റഡിയില്\nഗള്‍ഫില് നിന്ന് അനധികൃതമായി കൊണ്ടുവന്ന പൂച്ചയെ ഉദ്യോഗസ്ഥര് കസ്റ്റഡിയിലെടുത്തു. കൊച്ചി നെടുമ്പാശ്ശേരി വിമാനത്താവളത്തിലാണ് ഇത്തരത്തിലൊരപൂര്‍വ്വ സംഭവം അരങ്ങേറിയത്. നടപടി ക്രമങ്ങള് പാലിക്കാതെയാണ് പൂച്ചയെ കൊണ്ടുവന്നെതെന്നു ചൂണ്ടിക്കാണിച്ചാണ് ഉദോഗസ്ഥരുടെ നടപടി.\nഈ മാസം രണ്ടിന് ജിദ്ദയില് നിന്ന് വന്ന സൗദി എയര്‍ലൈന്‍സിലാണ് പൂച്ചയെ കൊണ്ടുവന്നത്. എന്നാല് വിമാനത്താവളത്തിലെത്തിയപ്പോള് കസ്റ്റംസ് വിഭാഗം പൂച്ചയെ കസ്റ്റഡിയില് എടുക്കുകയായിരുന്നു. വിദേശത്ത് നിന്നു വളര്‍ത്തു മൃഗങ്ങളെ കൊണ്ടുവരുന്നതിന് പ്രത്യേക നടപടിക്രമങ്ങള് ഉണ്ട്. പൂച്ച എവിടെയാണോ ജനിച്ചത് അവിടത്തെ ആരോഗ്യ വകുപ്പിന്റെ സര്‍ട്ടിഫിക്കറ്റ് ഉണ്ടായിരിക്കണം. എന്നാല്, പൂച്ചയുടെ ഉടമസ്ഥരുടെ കൈയില് ഇതൊന്നും ഇല്ലായിരുന്നു.\nഎന്നാല് ഇത് മാത്രമല്ല പ്രശ്‌നം, പൂച്ചയെ എവിടേക്കാണോ കൊണ്ടുവരുന്നത് അവിടെത്തന്നെ പരിശോധിക്കുകയും വേണം. പൂച്ചയെ പരിശോധിക്കാനുള്ള സംവിധാനം നെടുമ്പാശ്ശേരിയില് ഇല്ല. തുടര്‍ന്ന് പൂച്ചയെ ജിദ്ദയിലേക്ക് തന്നെ തിരിച്ചയച്ചു. നിലവില് ഡല്‍ഹി, മുംബെ, കൊല്‍ക്കത്ത, ചെന്നൈ, ബംഗളൂരു, ഹൈദരാബാദ് വിമാനത്താവളങ്ങളില് മാത്രമാണ് ഇന്ത്യയില് വളര്‍ത്തു മൃഗങ്ങളെ കൊണ്ടുവരാനുള്ള അനുമതിയുള്ളത്. നിയമവിരുദ്ധമായി കൊണ്ടുവരുന്നത് പിടിക്കപ്പെട്ടാല് പിഴ ലഭിക്കാവുന്ന കുറ്റമാണ്. ഇത് നിലനില്‍ക്കെയായിരുന്നു യാത്രക്കാരന്റെ ഇത്തരത്തിലൊരു സാഹസം.\nആകാശയാത്രയില് ദൈവത്തിന്റെ മാലാഖമാരുടെ ശുശ്രൂഷ…വിമാനത്തില് യാത്രക്കാരനെ ചികിത്സിച്ച മലയാളി നഴ്സുമാരെ ആദരിച്ച് സൗദി\nകുറ്റകൃത്യങ്ങളില് 38 ശതമാനത്തോളം കുറവ്…സുരക്ഷിത നഗരമായി ദുബായ്\nഅജ്മാനില് പെണ്‍വാണിഭ സംഘത്തില് കുടുങ്ങിയ മലയാളി യുവതികള് ഇനി സേഫ്…


ഭൂമിക്കടിയിൽ മുഴക്കം കേട്ട പോലൂരിലെ മറ്റൊരു വീട്ടിൽ വിള്ളൽ | A crack in another house in Poloor where an underground noise was heard\nഭൂമിക്കടിയിൽ മുഴക്കം കേട്ട പോലൂരിലെ മറ്റൊരു വീട്ടിൽ വിള്ളൽ\nരണ്ട് മാസം മുമ്പാണ് പോലൂരിലെ ബിജുവിന്‍റെ വീടിന്റെ അടി ഭാഗത്ത് നിന്ന് മുഴക്കം കേൾക്കാൻ തുടങ്ങിയത്. തുടർന്ന് കേന്ദ്ര ഭൗമ ഗവേഷണ കേന്ദ്രത്തിലെ ഉദ്യോഗസ്ഥർ എത്തി പരിശോധിച്ചു.\nKozhikode, First Published Nov 11, 2021, 4:13 PM IST\nകോഴിക്കോട്: ഭൂമിക്കടിയില് നിന്ന് മുഴക്കം കേട്ട കോഴിക്കോട് പോലുരിൽ മറ്റൊരു വീട്ടിൽ വിളളൽ കണ്ടെത്തി. മുഴക്കം കേട്ട വീടിന്റെ സമീപത്തുളള വീട്ടിലാണ് വിളളൽ. മുഴക്കം കേട്ട വീട് താമസയോഗ്യമല്ലെന്ന കേന്ദ്ര ഭൗമഗവേഷണ കേന്ദ്രത്തിന്‍റെ കണ്ടെത്തലിന്‍റെ അടിസ്ഥാനത്തിൽ വീട്ടുകാരെ പുനരധിവസിപ്പിക്കാൻ നടപടി ആവശ്യപ്പെട്ട് ജില്ലാ കലക്ടർ സംസ്ഥാന ദുരന്തനിവാരണ അതോറിറ്റിക്ക് കത്ത് നൽകി.\nരണ്ട് മാസം മുമ്പാണ് പോലൂരിലെ ബിജുവിന്‍റെ വീടിന്റെ അടി ഭാഗത്ത് നിന്ന് മുഴക്കം കേൾക്കാൻ തുടങ്ങിയത്. തുടർന്ന് കേന്ദ്ര ഭൗമ ഗവേഷണ കേന്ദ്രത്തിലെ ഉദ്യോഗസ്ഥർ എത്തി പരിശോധിച്ചു. മണ്ണൊലിപ്പാവാം ശബ്ദത്തിന് കാരണമെന്നായിരുന്നു പ്രാഥമിക നിഗമനം. മഴക്കാലത്ത് നടത്തിയ പഠനം കൃത്യമാവാൻ സാധ്യത കുറവാണെന്നും വേനൽക്കാലത്ത് സമാന പഠനം നടത്തണമെന്നും ഭൗമ ഗവേഷണ കേന്ദ്രത്തിന്‍റെ റിപ്പോർട്ടിലുണ്ട്.\nRead More: വീടിന് അടിയിൽ നിന്നും മുഴക്കം: കാരണം തേടി ദേശീയ ഭൗമപഠനകേന്ദ്രം പരിശോധന തുടങ്ങി\nസോയിൽ പൈപ്പിംഗ് അല്ലെന്നും വീട് നിൽക്കുന്ന ഭൂമിക്കടിയിലെ വെള്ളത്തിൻ്റെ ഒഴുക്ക് ഈ അസാധാരണ പ്രതിഭാസത്തിന് കാരണമായിട്ടുണ്ടാകാമെന്നും റിപ്പോർട്ടിലുണ്ട്. അതിനിടെയാണ് സമീപത്തുളള വീട്ടിലും വിളളൽ കണ്ടെത്തിയ്. ബിജുവിന്‍റെ അമ്മ ജാനകി താമസിക്കുന്ന വീട്ടിലാണ് വിളളൽ. ഈ സാഹചര്യത്തിലാണ് ഇവരെ പുനരധിവസിപ്പിക്കാൻ നടപടിയെടുക്കണമെന്നാവശ്യപ്പെട്ട് ജില്ലാ കളക്ടർ സംസ്ഥാന ദുരന്ത നിവാരണ അതോറിറ്റിയെ സമീപിച്ചത്. ഒരുമാസത്തിലേറെയായി വാടക വീട്ടിലാണ് ബിജു കഴിയുന്നത്. സർക്കാരിന്‍റെ തുടർ തീരുമാനത്തിനായി കാക്കുകയാണെന്ന് ബിജു പറഞ്ഞു.\nRead More: വീടിനുള്ളിലെ അജ്ഞാതശബ്ദത്തിന് കാരണം! പരിശോധനയിൽ കണ്ടെത്തിയത്\nLast Updated Nov 11, 2021, 4:18 PM IST\nCrack in house